
Ene Paaver küsis hiljuti, et miks ma hakkasin proovima kätt draamažanris. Vastasin 
talle tol hetkel spontaanselt, et dialoogi pärast. Pikemalt järele mõeldes tuleb tunnistada, 
et see on ainult osalt tõsi. 

Mõistet ,,pimeteater“ kohtasin esimest korda Ivar Põllu kirjutises, mis avaldati , Draama 
2005“ kataloogis. Peaaegu labaselt täpne, kuid samas lummav määratlus, mis selgitab 
mulle mu teatud ettevaatlikkust suveteatri suhtes. ,, Teater“ tähendabki minu jaoks ,,pime- 
teatrit“, tõsiasja, et muu maailm kustutab oma tuled vaataja ümbert ära ning nähtavale 
jääb ainult lugu laval. Sama efekt on kinos. Kuid kinolinal toimuvat iseloomustab a) dis- 
tantseeritus ja b) lõpetatus. Distantseeritus tähendab ilmselget tõsiasja, et vaataja viibib 
vaadatavast eemal, see, mida ta näeb, pole tegelikult enam kohal, vaataja näeb toimunu 
jälge filmilindil, katkestuste jadast vormitud lugu. Lõpetatus tähendab aga seda, et jälg 
püüab olla kui mitte filigraanne, siis paigas: valitud kaadrid on piiratud kindlasse järjekorda 
ja valitult monteeritud; tulemus, hoolimata sellest, kas see on ,hea” või , halb“, ,õige“ või 
, vale“, on valmis. 

Tentris aga distants lahustub. Või pigem on see distants teist laadi, tinglikum. No99 
esimeses suurepärases lavastuses ,, Vahel on tunne, et elu saab otsa ja armastust polnudki“ 
mängitakse taotluslikult selle tinglikkusega, õrritatakse publikut tema rollist väljuma, 
kuid publik pole valmis sümboolset ja samas füüsilist distantsi hülgama. Selgub, et piir on 
rangelt vabatahtlik, kuid ometi niivõrd lähedal, nii et sümboolset seina publiku ja lava 
vahel on võimalik alati puutuda — ja purustada. 

Kuid siinse jutu iva on see, et tikski teatrilavastus pole kunagi lõpetatud. Lavastus 
võib iga etenduse ajal uuesti sündida. See tähendab juhuslikkust, mida iga professionaalne 
teatritegija püüab vähendada, kuid täielikult ei kao juhuslikkus etenduses(t) kunagi. Seda 
võimsam, kui juhuslikkuse kiuste ülejäänud reaalsus kustub, või veelgi enam — koondub 
lavale, mis moondub hetkeks pimenenud maailma keskmeks. 

Nii et vähemalt lavastatavaid näidendeid kirjutava kirjaniku jaoks leidub paberile pan- 
dud tegelaste kehastumisest vähe lummavamaid asju. Novellis ja romaanis võivad karak- 
terid väljenduda ja tegutseda veenvalt, kuid nad jäävad sõnadesse, trükivärvi, paberi ja 
kirjatähtede keskele. Laval on karakter näitleja kehastuses korraga füüsiliselt tajutav: ta 
hingab, tal on konkreetsed näojooned ja hääl, mida ei pea kirjeldama. Siin saab mitte- 
verbaalne lihaks. Õnnestumise korral on kirjaniku tegelane hetkeks nii argisusest välja 
kiskuv sümbol, tähenduste kandja ja andja, mõtete anum kui ka elusolend, kes võtab tegelase 
kirjaniku käest ja paneb ta mõneks ajaks hingama, higistama, nutma, naerma — väljaspool 
kirjaniku tahet. 

See lummav väljavaade muudab vähemalt mind teatri suhtes... pimedaks. Olen osa 
pimepublikust. 


JAN KAUS, 
Eesti tentri festivali , Draama 2005” žürii esimees 

VASTAB 
TOOMAS SIITAN 


Teie peamine professionaalne tegevusala on muusikateadus, kuid olete aas- 
taid Eesti muusikaelus ka muul alal silma paistnud, palju olulist algatanud ja 
korda saatnud. Mis onteile endale oluline Eesti muusikakeskkonnas, kus tegut- 
seb nii palju organisatsioone — Eesti Heliloojate Liit, Eesti Interpreetide Liit, 
Eesti Muusikateaduse Selts, lisaks Eduard Tubina Ühing, Lepo Sumera Ühing, 
Artur Kapi Ühing, Arnold Schönbergi Ühing, Eesti Hümnoloogia Selts ja mit- 
med interpreetide erialaühingud? 

See ühenduste rohkus üllatab ja võib kõrvaltvaatajale tunduda ka lausa ebaots- 
tarbekas. Aga kõik see, mida me siin Eestis teeme — pidades ülal rahvuskultuuri 
inimhulgaga, mis jääb palju kordi alla mõnele Euroopa suurlinnale —, on erandlik 
ja eeldab ka pisut ebaharilikku mehaanikat. See paljusus, mida nimetasite, on 
ühele täisverelisele muusikakultuurile funktsionaalselt hädavajalik. Mõndagi läh- 
tub siin üksikute isikute energiaimpulssidest ja loomulikult ei saa ükski neist ühin- 
guist kuigi suureks paisuda, ent sellest kujuneb üks maastik, olgugi miniatuurne, 
ometi teatud määral terviklik. Huvitav ja tihti ka pinev on minu meelest suhe ter- 
vikmaastiku ja üksikisikute vahel, eriti siinsete miniatuursete mõõtude puhul. 
Iga pinge loob ka energiat ja tal on tervikus oma funktsioon. 

Eesti muusikamaastiku elavus ja mitmekesisus on ju tõesti hämmastav, siin 
on isegi nähtusi, mis loogiliselt võttes kuuluksid nagu oma suunitluselt hoopis 
teise kultuurikeskkonda. Kas või see, et ühel nii väikesel, luterlikul ja pigem usu- 
külmal maal on mitu maailmatasemel gregooriuse laulu ansamblit? Aga tavatud 
anded saavad sellistes, tegelikult üpris kitsastes oludes avalduda ehk koguni pare- 
mini kui publikurikkamas ja paksema kultuurikihiga paigas, kus enesest märku 
andmine on veelgi raskem. 


Mulle tundub, et meie muusikainimeste ühingutesse astumise õhin killustab 
üldpilti ega lase parimat tervikut tekkida. Ja kas pole nii, et liigne eesti muusika 
kesksus võib takistada meie enesehinnangu objektiivsust? Või peaks üks reflek- 
sioon olemagi subjektiivne, toetudes eesti muusikakultuurile ja selle uurimi- 
sele? Kuid meie vaimuilm peaks ju nähtav olema veel muu maailma peeglis? 

Kui te mõtlete eesti muusikaloo kirjutamist, siis seda ei tee meie eest tõesti 
keegi. Refleksioon eesti muusikale võib tulla küll ka mujalt, aga ainult nii palju, 
kui see muusika muule maailmale korda läheb. Sellist muusikat, mis on maailma- 
kultuuri kontekstis oluline, on meil hämmastavalt palju. Pärt ja Tüür on maailmas 
enim mängitavad eesti nüüdisheliloojad ja väga kõrgelt hinnatakse veel mitmete 
teiste eesti muusikute loomingut. Aga nende loomingu kontekst on siin ja ainult 
siit paistab see pilt tervikuna, mille paljud tahud jäävad kaugelt vaadates täiesti 
häguseks. 

Olen väga nõus, et saame oma kultuuri terviklikumalt tajuda ainult muu maail- 
ma peeglis, ent see peegeldus on mõlemasuunaline ja meie oma pool tuleb meil 
endal üles ehitada. Siinne meedia küsib sageli tüütult: ,, Mida meist Euroopas (või 
maailmas) arvatakse?” Selline küsimine räägib ainult kultuurilisest alaväärsus- 
tundest, millest meil oleks ammu aeg vabaneda. Me ise peame sellest ebakindlusest 
välja kasvama ja meie rikas kultuurilugu toetab meid selles rohkem, kui tavaliselt 
uskuda julgetakse. 

Meil on raske lahti saada vanast harjumusest ehitada oma identiteet üles 
Euroopale vastandudes. Tänagi kuulsin raadiost reklaamlauset: ,, Kvaliteetmööbel 
Euroopast!” Tahaks küsida: , Kust kohast?” Ja: , Kuhu siis?” Kui näiteks lugeda 
vanu tekste meie muusikaloost, mis on kirjutatud enne Nõukogude okupatsiooni 
ja ka hiljem, siis ,, kultuuriline Teine koht” antakse seal tihti hirmutava veendumu- 
sega kõigele, mis on tulnud Euroopast — eriti kirikust ja saksa eeskujudest on 
neis tihti loodud lausa vaenlase kuju. 


Selle aasta septembris ilmus Eesti Entsüklopeediakirjastuselt eestikeelne 
tõlge itaalia muusikateadlase Enzo Restagno koostatud vestluste, esseede ja 
artiklite raamatust ,, Arvo Pärt peeglis”. Olite selle raamatu toimetaja ja kauni, 
inspiratsiooniga kirjutatud eessõna autor. XII Haapsalu vanamuusika festivalil 
esitasite Arvo Pärdi seitse vokaalteost aastaist 1984 — 2004. See oli põhjalik süve- 
nemine tema loomingusse? Oli see esmakordne? Kuidas lähenete ise Pärdi 
mõttemaailmale, helikeelele ja muusikateostele? 

Kontserdil oli see minu jaoks tõesti esimene kord minna nii sügavale Pärdi 
loomingusse, mis ometi on mulle juba varasest noorusest äärmiselt palju tähen- 
danud. Kui ma seni olen kõige rohkem esitanud barokiajastu ja ka hilisrenessansi 
muusikat, siis ühtpidi viiks siit justkui otsetee Pärdi (vokaal)loomingusse: sõna- 
kesksus on esimene kategooria, mis mõlemaid iseloomustab. Ja ometi on siin palju 
ka lausa vastandlikku, sest barokkmuusika väljendab eredalt vanade tekstide inim- 
likku sisu ja tõlgendab neid sageli väga subjektiivse vaatenurga alt. Pärt seevastu 
usub, et kogu muusikaline substants sisaldub objektiivselt tekstides endis, ning 
ei sekku neisse oma isikuga. Seepärast on ka süvenemise laad nende muusikastii- 
lide puhul väga erinev: üks toob isikliku väljenduse muusika keskmesse ja teine 
püüab selle sealt pigem , välja puhastada”. Vanadest liturgilistest tekstidest avane- 
vad nende muusikastiilide kaudu justkui erinevad kihistused ja korrused — ütlek- 
sinaga, et kui XVI— XVIII sajandi muusika puhul on tulemuses esiplaanil ehituse 
nähtav, maapealne osa, siis Pärdi juures on määravaks vundamenditööd. Tervik- 
liku ja tugeva ehitise puhul pole muidugi ühte ilma teiseta. 

Kokkupuude Pärdi muusikaga, olgu siis kuulates, esitades või analüüsides, 
eeldab erilist kontsentratsiooni, süvenemist mitte ainult muusikasse, vaid eelkõige 
iseendasse. See muusika julgeb olla alasti, seepärast ta köidab nii vahetult ja tekitab 
ka pelgust. Pole palju muusikat, mis seaks inimese nii vahetult silmitsi tema enda 
sügavama olemusega — inimesed vastavad sellele enamasti armastuse ja sügavai- 
ma tänutundega, aga selsamal põhjusel tõrjuvad paljud selle ka endast ära, süüdis- 
tades Pärti kitšis ja pealiskaudsuses. Pärdi muusika interpreteerimine, kas kontser- 
dilaval või kirjasõnas, on nagu klaasikildudel kõndimine: sa jääd terveks ainult 
äärmise keskendatuse ja tähelepanelikkuse korral. Iga samm peab olema aeglane 
ja täpselt läbi tunnetatud. See muusika on sedavõrd taandatud, et tema välispinnal 
pole millestki kinni haarata. Selles on siin suur erinevus võrreldes Bachi muusika- 


ga, mis on samuti tohutult sügav, aga mida on võimalik esitada ka sügavusse 
tungimata, ent ometi efektselt ja haaravalt. Samuti on Bachi võimalik hiilgavalt 
analüüsida, puudutamata üldse tema muusika paljusid tähenduskihte. Pärdi 
tõlgendus viib kas otse tuuma ligi või on lihtsalt mõttetu. 

Kuigi Pärti esitatakse väga palju, on tähelepanuväärne tema muusika tagasi- 
hoidlik teaduslik retseptsioon, ehkki selle väga ranget ja selget struktuuri peaks 
esmapilgul olema lihtne analüüsida. Aga muusikateadlasel pole oma tavaliste 
tööriistadega Pärdi muusika kallal lihtsalt midagi peale hakata. Seetõttu oli mulle 
tõeline nauding tõlkida mainitud kogumikku Viini muusikateadlase Leopold 
Brauneissi kahte Pärdi analüüsi, kuigi need on kindlasti ka kõige rängemad tekstid, 
mida ma iganes olen tõlkinud. Kindlasti pole neid tekste ka kerge lugeda ja päriselt 
saabki neile ligi vist ainult Pärdi partituure kõrvale lugedes, aga mina näen neis 
omamoodi titaanlikku katset hüpata üle muusikateadlase tavapäraste töömeeto- 
dite piiratusest ja kombata sõnadega muusikat tervenisti — tema struktuuri ja 
vaimu imelises ühtsuses. 


Olete muu kõrval esitanud arvukalt Bachi kantaate, tean, et ka tekste ana- 
lüüsinud, samuti õpetanud üliõpilasi neid analüüsima. Näib, et tunnete erilist 
ühtekuuluvust Bachi muusikaga, ka tema ajastuga üldiselt — vaimuliku luule 
ja retoorikaga, sakraalarhitektuuri ja kogu keskkonnaga. Kas olete lugenud 
Jan Chiapusso raamatut ,Bachi maailm”? Meil ei räägita kunagi sellest ameerika 
muusikateadlasest ja pianistist, kelle õpilane on näiteks olnud Rosalyn Tureck, 
üks Bachi klahvpillimuusika varasema klaveriesitusstiili silmapaistvamaid jär- 
gijaid XX sajandil. Kümmekond aastat tagasi tõlkisite Johannese ja Matteuse 
passioonide tekstid eesti keelde, need on avaldatud ka trükis. Nüüd paluksin 
seda, mis teiega seoses algusest peale meeles mõlgub — jutustage oma Bachi- 
interpretatsioonist! 

Kui Bachi loomingut nimetatakse Euroopa muusikaloo teljeks, siis võib see 
küll kõlada pateetiliselt, aga pole ka vist teist heliloojat, kelle retseptsioonilugu 
(see haarab nii muusikalist kui ka analüütilist tõlgendamist) oleks kahe viimase 
sajandi jooksul nii rikas ja dünaamiline. Kuigi igas põlvkonnas on väga erinevaid 
kujutlusi Bachist, on mõneti tõsi, et iga muusikute põlvkond loob ,,oma Bachi”. 
On olemas valitsevaid arusaamu väga jõuliselt suunavaid esitusi, mis jäävad pi- 
kaks ajaks mingiks standardiks. Aja jooksul see standardite süsteem aga muutub, 
ja Bachi-pilt on selles osas väga dünaamiline. Ma mäletan näiteks, kui väga muutis 
mu ettekujutust Missast h-moll Gillespergeri-Harnoncourt'i esituse salvestus 1968. 
aastast — arvan, et kuulsin seda esmakordselt 1976. Täiesti uudne artikulatsioon, 
rabavad tempod, läbipaistev ja kammerlik kõla, julge afektikeel. Praegu ei köida 
see esitus aga enam üldse, kunagine ,uus” on ammu saanud ,tavaliseks” ning 
praegu kostab sealt nii palju vigu ja konarusi, et tollane vaimustus paneb ennastki 
imestama. Paarikümne aasta eest sai samasuguseks uueks standardiks ka Andrew 
Parrotti 1985. aasta plaadistus, sellele on aga tohutult palju lisanud näiteks Brügge- 
ni või Herreweghe hoopis teises võtmes esitused. Plaaditoodang on tänapäeval 
tõesti võimas, ettekande kvaliteet üldjuhul väga kõrge ja esituste paljusus ei lase 
liiga jäikadel standarditel enam naljalt tekkida. Näiteks praegu turul olevate Bachi 
kantaatide täissarjade loendamiseks hakkab ühe käe sõrmedest juba puudu jääma, 
samas pole uute esituste erinevused põhilistes detailides enam kuigi suured. 
Sellest, mis oli 1960. aastate lõpul Harnoncourt'i ja Leonhardti esitustes täiesti re- 

volutsiooniline, on tänaseks saanud uus akademism, 1970. aastate mässajad on 
ammu saanud muusikakõrgkoolide professoriteks ja kunagi nii uudset esitusstiili 
õpetatakse praegu normina. Põnev on aga see, et kui kuulata praegu väga vanu 
salvestusi Bachist, näiteks Willem Mengelbergi Matteuse passiooni aastast 1939, 
siis nende wagnerlik kõla on vahest võõrastav, aga paljud väljenduslikud kvali- 
teedid pole tänapäevastest uusimatest esitustest üldse nii kauged, kui võiks arvata. 

Raamatuid kirjutatakse Bachist mägede kaupa ja kõigel silma peal hoida on 
võimatu. Kõige rohkem on mind siin huvitanud muusikalise ja verbaalse teksti 
paralleelne analüüs, ja ammu enam mitte selles mõttes, kuidas Bach kajastab muu- 
sikas tekstikujundeid, vaid kuidas ta kõigi muusikaliste vahenditega avab teksti 
sügavamaid tähenduskihte. Olgugi et selline hermeneutiline lähenemine Bachile 
balansseerib tihti spekulatsiooni piirimail, on tõsiselt võetavat lähenemist selles 
vallas nii palju, et meetodi piire on täna raske näha. 


Teis on harva esinev kooslus interpreedist, kirjutavast muusikateadlasest, 
muusikaajaloolasest, tõlkijast, kõrgkoolipedagoogist, muusikaelu organisaato- 
rist. Seda on väga palju, mis on jõudnud avalikkuse ette. Aastal 2003 kaitsesite 
Lundi ülikoolis doktoriväitekirja , Koraalireform Liivi- ja Eestimaal 19. sajandi 
I poolel”, mis ilmus raamatuna Bonnis asuva uurimisinstituudi Saksa Muusika- 
kultuur Ida-Euroopas väljaannete seerias. Selle instituudi eesmärk on uurida 
võimalikult laialt saksa kultuuri esindatust Ida-, Kesk- ja Lõuna-Euroopas. Teie 
panus oli niisiis kahepoolne, oluline nii saksa kui eesti kultuurile. Oma raamatu 
eessõnas, kus tänate Lundi ülikooli professor emeritus Folke Bohlini igakülgse 
toetuse eest, märgite seejuures, kui ebaharilik ja komplitseeritud oli teie uuri- 
misteema. Mille poolest ja kas on kavas seda avaldada emakeeles? 

Seda viimast olen küll plaaninud, ent pole selleks seni sobivat aega leidnud. 
Oluline see vist siiski oleks, kuna töö ei puuduta sugugi mitte kitsalt ühte kohaliku 
muusikaelu tahku, vaid käsitleb meie rahvuskultuuri kujunemisaega üldisemalt, 
haarates väga olulisena luteri kiriku ja vennastekoguduse rolli, mis pole meie 
kultuuriloos veel kaugeltki selgeks räägitud. Töö aines on ebaharilik seetõttu, et 
ta keskendub muusikalistele tekstidele, mis üldjuhul ei tõuse muusikateaduse 
huviorbiiti — käsikirjalistele ja trükitud koraaliraamatutele. Muusikateadust huvi- 
tavad traditsiooniliselt oluliste heliloojate kunstmuusika valdkonda küündivad 
heliteosed, kirikulaul seevastu jääb triviaalse kirikliku tarbemuusika valda, mille 
käsitlemiseks pole olnud kuigipalju huvi ja seetõttu pole kujunenud ka sobivat 
metoodikat. Ajalooline muusikateadus on viimasel poolsajandil tulnud siiski ikka 
sagedamini teemade juurde, mis püüavad muusikaelu ja triviaalmuusika tekstide 
kaudu käsitleda muusikakultuuri aluskihte ja sellest vaatenurgast on koguduse- 
laulus toimunud protsessid ju äärmiselt olulised, kuna nad puudutasid kiriku ja 
kooli kaudu äärmiselt suurt hulka inimesi, õigupoolest sama hästi kui kõiki. Minu 
töös kirjeldatud protsessid peaksid valgust heitma ka sellele, millisest ideestikust 
on pärit meie paljuimetletud koorikultuur. 

See, mis siinses kooli- ja kirikulaulus XVIII sajandil, eriti aga XIX sajandi algu- 
poolel toimus, lõi meile õigupoolest uue muusikalise keelekeskkonna — seda muu- 
tust on võimalik jälgida ka meie rahvamuusika erinevais kihistustes. Ma ütlen 
oma raamatus koguni teravamalt: kui baltisaksa vaimulikud arutasid 1820. aasta 
paiku, pärast pärisorjuse kaotamist tõsiselt kohaliku rahva saksastamise võimalust, 
siis oli piisavalt neid, kes siiski uskusid eesti ja läti keele võimesse areneda täisvere- 


Johann Valentin Mederi ,, Kindlameelset Argeniat” dirigeerimas 1999. aastal. 


liseks kultuurkeeleks, muusikaline keel on aga universaalsem ja selles vallas , ger- 
maniseeriti” meid XIX sajandil tõesti. See asjaolu on alati olnud meie muusikaloo- 
lastele raske pähkel: väga palju sarjatakse varasemates tekstides vennastekogu- 
dust, baltisaksa pastoreid ja , liedertafel'likku” koorikultuuri kui midagi meile võõ- 
rast ja vaenulikku, samas ollakse aga sunnitud käsitlema seda kõike ka meie pro- 
fessionaalse muusikakultuuri ja -hariduse vundamendina. Üritan kirjeldada neid 
protsesse teisest vaatenurgast ja rahvustundeid võimalikult taandades. Palju on 
raamatus pühendatud tähelepanu ka vennastekogudusele, mis oli meie tolleaegse 
rahvuskultuuri vaimseks taustaks palju enam, kui siinsed baltisakslastest ajaloola- 
sed oma valdavalt luterliku meelsuse tõttu ning vanemad eestlastest ajaloolased 
oma kirikuvaenulikkuse tõttu näidata on tahtnud. 


Olete juba ammu õpilaste poolt hinnatud muusikaloo lektor. Kuidas sai 
teist õpetaja ja kas aastatega on õpetamises midagi muutunud? 

Muusikaloo õpetamisega tegin algust Tallinna Muusikakeskkoolis ja lausa veri- 
noorelt — juba 1978. aastal, olin ise alles konservatooriumi tudeng. Ja päris kaua 
võtsin ma seda tööd eelkõige võimalusena ise enesele põhilised asjad selgeks luge- 
da ja mõelda. Tiia Järg, mu kunagine õpetaja ja tänane hea kolleeg, tõukas mind 
sellele. Ma ei tea, kust ta tookord võttis selle usalduse ja veendumuse, et võiksin 
hakkama saada, aga ju ta oli märganud mu huvi asja vastu. Ma ei kujuta täna 
enam ette, mida ma võisin tookordsetele õpilastele anda, aga igatahes sain ma 
nendega kontakti, mis oli mulle endale palju väärt. Algusest peale sain ma endale 


muusika 9 


varase muusikaloo kursuse ja ma alustasin sellega üsna tühjalt kohalt — seda 
polnud ka mulle endale kuigi põhjalikult õpetatud —, aga samas olin parasjagu 
ise suure vaimustusega asjasse sukeldunud. 

Alles konservatooriumi viimasel kursusel oli mul endal võimalik kuulata pro- 
fessor Hugo Lepnurme legendaarset vanamuusika kursust, mida ta luges tegelikult 
esmakursuslastele. Viimased olid temast küll vaimustuses, aga kurtsid samal ajal, 
etteda on raske jälgida, kuna ta eeldab tudengitelt kultuuriloo liiga laia tundmist. 
Tookord, viiendal kursusel, olin ma aga ise selle aine keskkoolis juba paar korda 
läbi õpetanud ja tundsin ka päris palju muusikat ning ma arvan, et alles siis suutsin 
ma täiel määral nautida Lepnurmele ainuomast laadi avada muusika erinevaid 
taustu ja leida kultuuriloo eri alade vahel teravmeelseid seoseid. Mõneti sai Lep- 
nurm mulle siis ka eeskujuks, kuigi olin selleks ajaks leidnud ainele juba ka oma 
raamistiku ning kirjandus, mida mina siis ja edaspidi lugesin, oli siiski väga erinev 
sellest, millele tema omal ajal toetus. 

Ilmselt kujundas see algusaeg väga oluliselt minu õpetamise laadi, sest ma ei 
jaganud tookord mitte niipalju oma väljakujunenud ja settinud teadmisi, vaid pi- 
gem kõike seda, mida ma enese jaoks palju lugedes ja muusikat kuulates parasjagu 
avastasin. Küllap oli selles midagi emotsionaalselt nakatavat. Praegu on mu enda 
pagas muidugi hoopis teine, aga ma loodan endiselt vahendada eelkõige oma 
isiklikku kontakti muusikaga ja selle vaimsete taustadega. Väärtuslik ja kasvuvõi- 
meline on teadmine ju üksnes sellest, mis meid ka seesmiselt on puudutanud. 


Kes on avaldanud teie dirigendiks kujunemisele suurimat mõju? 

Minu dirigenditegevus pole ju kuigi aktiivne ja käib rohkem muu töö kõrvalt. 
Aga umbes tosin aastat tagasi ma lihtsalt ei suutnud jätta end päris eemale aktiiv- 
sest musitseerimisest. Kaksteist aastat (1976 — 1988) Tõnu Kaljuste koori(de)s, sel- 
lest viimased seitse Eesti Filharmoonia Kammerkooris, oli mulle erakordne võima- 
lus olla väga aktiivses suhtes tohutu hulga erineva muusikaga ning ka kogeda, 
kuidas muusika laval sünnib ja lavalt toimib. Küllap tekkis sellest mingi sõltuvus 
ja ainult verbaalne suhe muusikaga ei suutnud seda kompenseerida. Tõnuga koos 
töötamine oli väga loominguline ja kui me polnudki temaga alati kõiges ühel 
meelel, olen ma teda muusikuna alati imetlenud ja temalt ka palju õppinud. 

Dirigeerimine on sedavõrd rikas ala, et selle puhul ei saa rääkida ainult muusi- 
kalisest mõjutamisest või kujunemisest — siin oled sa inimesena tervenisti sees, 
kogu oma küpsuse ja ebaküpsusega. Konservatooriumis Anatoli Garšneki juures 
läbitud komponististuudium õpetas mind põhjalikult partituuriga töötama — siin 
oli Garšnekil väga hea ja täpne silm — ning minu kogemused muusikateaduses 
on mu muusikalisi tegemisi samuti mitut moodi mõjutanud. Muusika ei sünni 
aga kunagi üksi dirigendist ja mul on olnud õnne töötada koos tõeliselt suurepäras- 
te muusikutega. Samuti on mulle väga tähtis inimlik kontakt muusikutega — pa- 
rim muusika sünnib sõprade ringis. Ma ei tahaks ühtki oma koostöökogemust 
alahinnata, kuid sageli tekib eriti elav kontakt muusikaga just projektikooslustes, 
minu jaoks tavaliselt Haapsalu festivalidel. Inimesed on ebaharilikus ja uudses 
koosluses tavaliselt elavamad ja avatumad ning annavad endast rohkem, ja kuna 
sageli on festivaliprojektidesse olnud võimalik liita ka tippmuusikuid mujalt maail- 
mast, siis on neil kontsertidel vallanduv energia toitnud ja toetanud paljusid teisigi 
tegemisi. Vaimselt on mulle eriti lähedane olnud barokkmuusika esitajate Belgia 
ja Hollandi koolkond ja sealt kandist on olnud sageli ka mu festivali külalised. 

Eesti Muusika- 
akadeemia uues 
raamatukogus 
1999. 


Kui palju oli muusikategemist teie enda lapsepõlvekodus ja koolis? Mida 
andsid vanemad ja kodu selleks kaasa? 

See on väga salapärane, mida kõike inimene oma kodust kaasa saab. Sellist 
väliselt loogilist kujunemisteed mul pole olnud, kus vanemad tulevase elukutse 
sisse programmeerivad. Mu vanemate ülikooliharidus on reaalaladelt, isa oli elekt- 
rotehnikainsener ja loomulik olnuks mu liikumine hoopis teises suunas. Aga muu- 
sikahuvi oli kodus suur, isa laulis Teaduste Akadeemia meeskooris, käidi kontser- 
tidel, kodus oli palju plaate, mida ma juba väikse poisina vist ikka tavatult palju 
kuulasin, ja seega oli nii-öelda passiivne toetus tugev. Väga varakult pandi mind 
laulma poistekoori ja nii polnud ka minu sattumine Tallinna Muusikakeskkooli 

päris juhuslik. Emapoolses suguvõsas levib mul ka päris tugev , muusikugeen”: 
sugulaste hulgas on mitmeid meie muusikamaastiku olulisi figuure, kaugemas 
ringis näiteks Gustav Ernesaks ja Eevalt Turgan, lähisugulaste hulgas Elar Kuiv, 
kellega olen teinud ka palju koostööd. Kodu mõjudest rääkides ei saa ma kuidagi 
mööda oma emapoolsest vanaemast, kelle juures ma lapsena väga palju olin. Sellel 
mulle väga armsal ja tohutult vitaalsel inimesel oli üks omadus, mida praegu vist 
aina vähem kohtab: ta nimelt laulis kodus, minu meelest kogu aeg. Musikaalsuse 
kujunemisel on sellist kogemust raske üle hinnata. 

Oma kujunemise ajal elasin päris kesklinnas ja käisin aastaid väga palju kontser- 
tidel — tihti kolm-neli korda nädalas. Lõpuklassides maksti meile tol ajal ka stipen- 
diumi ja väga suure osa sellest rahast kulutasin plaatidele, nootidele ja raamatutele, 
ostes kokku kõike, mis mind vähegi huvitas. See muusika hulk, mille ma endast 
nooruses läbi lasin, üllatab täna ka mind ennast. Pealegi neelasin ühevõrra ahnelt 
nii Mahleri sümfooniaid kui rockmuusikat. Viimane jõudis minuni varakult tänu 
mu Reaalkoolis käinud vanemale vennale, kelle käest käis läbi hulganisti häid 
rockiplaate. Hiljem vahetasime neid samamoodi oma koolikaaslaste vahel. 


Teil endal on lasterikas pere. Kas muusika on ka neile tähtis? Ja kas see on 
nüüdismuusika? 

Mu lapsed on kõik alustanud Muusikakeskkoolis, nagu minagi, ent praegu on 
neist aktiivselt muusika juures ainult üks. Ma pole tahtnud oma elukutset oma 
lastele peale suruda (nagu ka minu isa seda õnneks ei teinud), aga olen neid ometi 
püüdnud kasta sellesse määratusse vaimsesse rikkusse, mida muusika endast 
minu jaoks kujutab. Ja mul on hea meel, et kõigil neil on muusikaga tugev kontakt, 
mis avaldub erinevate tegevuste ja huvide kaudu. Muidugi kuulavad nad palju 
tänapäevast muusikat ja neil on minu meelest hea maitse. 

Olen lapsi jälgides palju mõelnud selle rolli asendamatusest, mis on muusikal 
isiksuse kujunemisel. Ja mul on äärmiselt kahju, et haridus on meie ajal meelestatud 
nii pragmaatiliselt ega saa aru muusikaga tegelemise ,, kasust”. Küllap arvatakse, 
et varajane muusikaharrastus harib last emotsionaalselt või kultuuriliselt, ja kum- 
bagi ei peeta praegu eriti oluliseks. Musitseerimisega kaasneb aga erilaadselt ühen- 
datud emotsionaalne ja intellektuaalne keskendumine, mis valmistab last ette mis 
tahes ülesannete lahendamiseks. Ma ei alahindaks ka sporti, aga usun kindlalt, et 
kui meie ühiskond kulutaks laste muusikalise aktiivsuse toetamisele kas või vee- 
randi nendest vahenditest, mis lähevad noortespordile, oleks meie ühiskond palju 
tervem, harmoonilisem ja võimekam. 


Ja viimaks küsiksin, kas andekus ja vastutus teevad teile vaeva? 

Ma olen veendunud, etinimesed ei jagune andekateks ja andetuteks! Me kõik 
kasutame ainult pisikest osa endale kingitud annetest ja selles seisneb meie inimlik 
piiratus. Öeldakse, et kui inimene kasutaks kogu oma ajupotentsiaali või vähemalt 
suuremat osa sellest, siis oleks tema intellekt kirjeldamatult võimas. Sama lugu 
on laiemalt kõigi meie annete ja võimetega — inimene suudab kõike, mida ta jul- 
geb. Üheks põhjuseks, miks inimene nii vähe söandab, on aga vastutuse pelgus, 
mis loomulikult kaasneb kõigega, mida me teeme. Kas me aga ei peaks hoopis 
rohkem pelgama vastutust oma loomupäraste võimete ja endale kingitud või- 
maluste kasutamata jätmise pärast? Kui mulle miski vaeva teeb, siis pigem see 
viimane. 

Harri Rospu fotod 


AKROBAATILINE ARMASTUSLUGU, 
RÄMESOTSIAALSUS JA 


LAEVAKAJUT 


OTT KARULIN 


8.—14. augustini Tampere teatrifes- 
tivalil veedetud päevade jooksul vaata- 
sin ühtekokku neljateist lavastust. Ei sea 
endale eesmärgiks neid kõiki ühekaupa 
analüüsida, vaid püüan vaadata tagasi 
pigem läbi üldistuste, mistõttu võib mõ- 
ni lavastus vaid mainituks jäädagi. 

Lähtepositsiooniks sõnastan mõned 
esmalt pähetükkivad fraasid: klassika 
tõlgendamine uute väljendusvahendite 
abil; klassika rakendamine autori (lavas- 
taja) maailma edasiandmiseks; tsirkus; 
palav armastuslugu sotsiaalselt aktuaal- 
ses kontekstis; ajaloo läbimängimine; 
narratiivi ja seisundite dialoog. 


Tsirkus tuleb linna 

Festivali peaesinejaks oli kuulutatud 
Islandi trupp Vesturport 6: Artbox ning 
seda ennekõike nende ,, Romeo ja Julia” 
tõttu. See akrobaatiline armastuslugu 
oli just nii hoogne, visuaalne ja ootama- 
tu lähenemisega klassikalisele tekstile, 
kui ühelt peaesinejalt ja potentsiaalselt 
publikumagnetilt oodata võikski. Trupi 
eesmärk oli ilmselgelt tuua klassikaline 
Shakespeare noorteni, kes, olgem 
ausad, tõepoolest ei jaksaks ega viitsiks 
istuda üle kolme tunni teatrisaalis, et 
terve ,, Romeo ja Julia“ tekstimassiiv alla 
neelata. See neil ka õnnestus. Kogu la- 

vastus oli üles ehitatud akrobaatika- 
reeglitele ja -esteetikale: nii laskus Ty- 
balt lavale mööda laest rippuvat punast 
kangast, Julia jäi aga enamjaolt truuks 
lavast paari meetri kõrgusel õhus rippu- 
vale rõngale. 

Lava ise oli nelja meetri laiune ja paa- 
rikümne meetri pikkune must tugev ba- 
tuut, üle mille saltode ja kukerpallidega 
liikudes peeti maha vägagi tõsiseltvõe- 
tav Montecchide ja Capulettide (sõna)- 
sõda. Kui kogu sellele hoogsusele lisada 
veel Shakespeare'i voolav, kuid samas 
möllav värss, saamegi tulemuseks ülla- 
tavalt kompaktse lavastuse, kus tsirku- 
seelementide visuaalsus ei varjutanud 
klassikalise värsi kirjanduslikku maali- 
lisust ning miski tekstist ei jäänud salto- 
de rägastikus arusaamatuks või üleliig- 
seks. Tõsi, esimese vaatuse tõstetud vai- 
mustuse järel teist vaatust vaadates 
oleks hing ihanud midagi enamat, kui 
näha vaid samu võtteid ja visuaalseid 
pilte, mis juba kogetud, mistõttu loen- 
dasin peas pidevalt süžeekäike, mis tu- 
leb veel enne lõpplahendust läbida. Ol- 
gu ka öeldud, et sel õhtul mõjusid osa- 
täitjad eeskätt professionaalsete akro- 
baatidena, kes saanud ka draamakooli- 
tust, mis jäi mõne tegelase puhul oma 
nõrkuses küll veidi häirivaks (põhju- 

Vesturport 6 Artbox'i , Romeo ja Julia” kohandas Shakespeare'i akrobaatikareeglitele. 


teater 


Radu Afrimi foto 


Teatrul Andrei Muresanu ,, Kolmes ões“ oli Tšehhovi klassikalisest näidendist võetud 
vaid tegelased ja põhisituatsioonid, eelkõige aga atmosfäär, mille edastamiseks oli 
üleliigne dialoog kärbitud. 


seks võis olla ka see, et lavastust mängiti 
inglise keeles, kuid õnneks hüppasid 
näitlejad oluliste repliikide juures ema- 
keelele üle, et võõrkeeles mängimine 
liialt energiat ei võtaks). 

Tsirkus oli jumalaks ka Stockholms 
Stadsteatern 'i/Parkteatern'i Federico Felli- 
ni filmi, La Strada” vabaõhuversioonis, 
kuid erinevalt islandlaste visuaalsest tu- 
levärgist oli nende tsirkus räämas, väike 
ja lihtne. Lavastust mängiti Tampere 
Tallipiha hoovi pargitud kolm korda ka- 
heksa meetrises karavanelamus, mille 
üks külg alla lastud, ning selle ümber. 
Kolm tegelast — tõsine mustkunstnik, 
kelle leivanumbriks kettide seest välja- 
rabelemine; tema noor abiline, tüdruk, 
kelle ta tee pealt üles korjanud, naiivne 
ja oskamatu; ning rõõmsameelne žong- 
löör, kes eelmise kahe suhtesse arvesta- 
tava kolmandana sisse tungib, — män- 
gisid küll rohkem publikusse kui ükstei- 
sele, tegid trikke, mis ei vaimustanud 
publikut saalis, kuid millega need tege- 

lased end tõenäoliselt ära elataksid. Sel- 
legipoolest õnnestus neil hinge pugeda 
ja märkamatult endale kaasa tundma 
panna. Kahtlustan, et suur osa oli selles 
ka vihmal, mis kogu etenduse ajal vaa- 
tajaile lagipähe sadas ning mille tõttu 
ei saanud näitlejad õnneks kasutada 
mikrofone, vaid pidid lootma oma hää- 
lele. Arvan, et läbi võimendi oleks lugu 
ja lavastuses peituv inimlikkus maetud 
tsirkusele omase võltsrõõmsameelsuse 
ja lärmakuse alla, sel korral aga lahku- 
sid vaatajad tsirkusele mitteomaselt, 
kuid Fellini filmile kohaselt mõtlike ja 
kummalisel kombel puhastatutena. 
Samamoodi oli ka sakslaste ,,Solaris” 
(norton.commander.productions 6 Forum 
Freies Theater) filmi lavaversioon, kus 
tegelased rääkisid publikusse (õigemini 
küll läbi vaatajate tühjusesse), tegelema- 
ta otseselt üksteisega lavaruumis, taju- 
des vaid teisi enda lähedal ning olles 
teadlikud nende olemasolust. Kosmose- 
laev koos , võõra kõige lähedasemaga” 


Stockholms 
Stadsteatern 'i/ 
Parkteatern'i 
”La Stradas” 
tehti trikke, mis 
ei vaimustanud 
publikut saalis, 
kuid millega 
need tegelased 
end tõenäoliselt 
ära elataksid. 


— oma naisega, kes on reaalsuses sur- 
nud, kuid ometi siin —, suletud Kelvini 
ja teiste meeskonnaliikmete teadmatus, 
hirmutav teada tahtmine ja piinav vaja- 
dus selgitusteta status guo säilitada kan- 
dus lavalt saali just peamiselt lavastus- 
tehniliste võtete kaudu. Väga suurel la- 
vapinnal oli igal tegelasel oma areaal, 
kus ta viibis ja tegutses, ning teiste tege- 
laste territooriumile sisenemise võime 
või pigem tahe oli vaid ,, võõral”. Mees- 
konnaliikmed suhtlesid kas ruumis 
eraldi seisvate kehade dialoogide kau- 


du või kesklaval , kõigi alal”, silmsidet 
otsimata sõnu lausudes, mistõttu nime- 
taksin , vestlusi” pigem lühikeste mono- 
loogide vaheldumiseks kui dialoogi- 
deks. Kui lisada siia suur tühi must lava- 
ruum nelja telgiga, neoonvalgused, val- 
ge koer ja videopildid kosmoselaeva si- 
semusest, saamegi kindlate esteetiliste 
reeglite järgi puhastatud lavamaailma, 
mis põhjendatult tõukub n-ö seisundi- 
narratiivist, milles meile ei jutustata lu- 
gu mitte niivõrd sõnade tähenduste, 
kuivõrd hääle kõla ja keha asenditega. 

Mathias Johanssoni foto 


Kristian Smedsi ja Kajaani Linnateatri , Kolm õde“ oli sotsiaalne ja lokaalne, 


estraadietendus oma parimas tähenduses. 


Kaks kolm õde 

Seisunditest tõukumine, nende hoid- 
mine, üle piiride venitamine, äkiline 
lõhkumine ja mahajätmine olid ka 
rumeenlaste , Kolme õe” ehituskivid 
(Trei surori”, Teatrul Andrei Muresanu). 
Tšehhovi klassikalisest näidendist olid 
võetud tegelased ja põhisituatsioonid, 
eelkõige aga atmosfäär, mille puhtal 
kujul edastamiseks oli üleliigne dialoog 
kärbitud. Võiks öelda, et Tšehhovi tekst 
oli stardipakuks, kuid tee edasised kää- 
nakud valis lavastaja Radu Afrim ise, 
ningnii polegi imestada, et tema varian- 
dis jäi Tusenbach üleüldse ellu — nuk- 
rameelne kloun, kelle tsirkusenumbrid 
noorima õe meelitamiseks olid algul 1õ- 
bustavad, kuid kordamisel üha enam 
kaastunnet tekitavad. Minimalistlik ku- 
jundus (laud, toolid selle ümber, üks sa- 
movar, tagahorisondil seinamaal, mida 
erinevate valgustega värviti kord puna- 
seks, kord siniseks) ning tegevus, mis 
anti edasi rütmistatud kaosega — palju 

oli lavastuses kasutatud tantsu, kusjuu- 
res tantsiti terve trupiga koos, soolode- 
ta, kaanonit ja kordusi kasutades, min- 
nes tekstilt ja tegevuselt üle puhtale lii- 
kumisele samasuguse kerguse ja iseene- 
sestmõistetavusega kui ühelt stseenilt 
teisele —, lõid nukra ja ilusa lavamaail- 
ma, kus tšehhovlik vene hing iga pinna 
alt läbi kumas. 

Kui rumeenlaste ,, Kolm õde” oli in- 
dividuaalne ja üleaegne, siis Kristian 
Smedsi ja Kajaani Linnateatri , Kolm 
õde” sellevõrra sotsiaalne ja lokaalne. 
See oli estraadietendus oma parimas tä- 
henduses: kui publik saali lasti, olid 
näitlejad juba laval ja pidu käis — pillid 
üürgasid, inimesed tantsisid ja suhtlesid 
nii üksteise kui ka publikuga. Sama 
tempokalt keris end edasi terve lavas- 
tus. Kui rumeenlaste õed olid lihtsalt 
kolm õde, kes võiksid elada ükskõik kus 
ja ükskõik millal, siis Smedsi õed elavad 
Kajaanis ja just praegu, ning pole ka 
imestada, et soomlased saalis said tuge- 


Reijo Haukia foto 


Mika Hiltuneni foto 


t 


Tampere Teatri , Kokkola” 


A, 


annab valusa pildi tänapäeva ääremaa soomlastest, 


viies pideva tundeni, et keegi kellestki ei hooli ja ainsaks soojendajaks on viin. 


va lõuatäie naerda, samas kui väliskü- 
lalised lasid end ümbritseda vaid lavas- 
tusest paiskuvast ning kogu maja täit- 
vast energiast ja lärmist. See tähendab 
aga seda, et kui lavastus Eesti konteksti 
asetada, oleksime ilmselt ühe publiku- 
lemmiku võrra rikkamad. 

Rääkides aga veel tänapäevastest la- 
vastusvõtetest, tuleb mainida, et suur 
osa tegevusest vahendati saali ekraani 
kaudu, samas kui tegelased ise ajasid 
oma asju maja mujal ruumides. Pika- 
peale see ammendas end minu jaoks 
ning tekitas vajaduse vahetu kontakti 
järele näitlejatega. Ehk seepärast suut- 
singi rumeenlaste õdedele palju rohkem 
kaasa elada kui soomlastele. Sellegipoo- 
lest nimetan mõlemat ,, Kolme õe” lavas- 
tust festivali aktiva poole tippudeks, mõ- 
lemad on oma vastandlikul moel n-ö 
suurepärased lavastajateatri näited, kus 
kogu tervik, tekst ennekõike, on alluta- 
tud lavastaja ettekujutusele lavamaail- 
mast ja sellega ka tema arusaamadele 


päriselust. Ma ei pea siinkohal silmas 
lavastusest lavastusse korduvaid käsi- 
töövõtteid, vaid seda, kuidas lavastaja 
ajab ,oma asja”. Kui me tahame rääkida 
narratiiviteatri lõpust postmodernismis, 
siis ei peaks me otsima mitte loo kui sel- 
lise kadumist (sest mingil moel on see 
niikuinii olemas ja vajalik), vaid lavas- 
taja ümberkäimist narratiiviga, olgu 
tehnikaks siis kas või loo taandamine 
seisundite reaks ning tegevussegmenti- 
de , unustamine”. 


Rämesotsiaalne Soome 

Kuigi Smedsi lavastus oli vägagi sot- 
siaalne, leidus (nähtud) festivalikavas 
veel üks lavastus, mida nimetaksin lau- 
sa rämesotsiaalseks, — Tampere Teatri 
Kokkola” (kõnekeeles kasutaksin ka 
väljendit sotsiaalporno, kuid kuna selle 
sõnaga iseloomustatakse Eestis ,SL Õh- 
tulehes“ leiduvat, mille eesmärk on vei- 
di teine, terminitesse süvitsi minekuks 
aga pole aega ja ruumi, jään tagasihoid- 

likuma vaste juurde). Tegevus toimub 
Soome põhjaosas, samal laiuskraadil 
Gröönimaaga, arktilises kliimas. Võib- 
olla just seepärast põlevadki Leea Kle- 
mola näidendi tegelased seesmiselt nii 
heleda leegiga ja purskavad tuld, et 
ümbritsevat külmust mitte kontidesse 
lasta. , Kokkola” annab vägagi valusa 
pildi tänapäeva ääremaa soomlastest: 
rahulolematus olemasolevaga, tahtma- 
tus isegi soovida midagi enamat ja oma- 
vaheliste suhete lakkamatu proovilepa- 
nek viib pideva tundeni, et keegi kellest- 
ki ei hooli ja ainsaks soojendajaks on 
viin. Olles küll rämesotsiaalne nii keelelt 
kui ka oma selgelt taotluselt näidata kõi- 
ke looritamata kujul, ei ole , Kokkola” 
kriitiline — näidatakse küll, kuid mitte 
näpuga. 

Ei autor ega lavastaja tee nägu, et 
nad oskavad välja pakkuda lahendusi, 
kuid kas see on siis hoiatusnäidend, et 
vaadake, mis meist võib saada? Ka seda 
pigem mitte: näidatakse, et vaataja 
teaks, kuid järeldused jäetakse endi te- 
ha. Tunnistan, et minu enda teatrimait- 
sel on sellise rämesotsiaalsusega väga 
vähe pihta hakata ja mingil põhjusel ei 
aja mind naerma ka mees, kes mängib 
naist, kes joob end täis ja seejärel püksi 
kuseb. Samas mõistan ma, et see võib 
olla minupoolne pea liiva alla pistmine, 
seda enam, et soomlased saalis nautisid 
laval toimuvat jällegi täie lustiga. Seda 
julgen aga siiski väita, et eestlane enda 
üle niimoodi naerda ei oska nagu soom- 
lane; meil on selleks vaja Kivirähi kerget 
Eesti matust”, mitte aga Klemola halas- 
tamatut , Kokkolat”. 


Kurbnaljakad ajalootunnid 
Näitamisega, kuid pilguga minevik- 
ku, tegelesid ka Kasahstani ,Back in 
U.S.S.R” (Art 6 Shock) ja Marius Ivaš- 
kevišiuse , Malõš” (Oskaras Koršunova- 
se Teater). Esimene vaatas üle Nõuko- 
gude Liidu jaburad sümbolid ja käsud 
ning sidus need osavalt kurbnaljakaks 

kokkuvõtteks, teine viis aga vaataja ta- 
gasi Teise maailmasõja aegsesse Leetu 
ja Siberisse, tehes seda tõsiselt ja kaasa 
tundes. Kuigi kaks täiesti erinevat lähe- 
nemist, annab kumbki lavastus oma aja- 
lootunni edasi usutavalt ja mõtlemapa- 
nevalt. 

Ivaškevišiuse ,, Malõš” on nelja tege- 
lasega minimalistlik lavastus, kus lugu 
antakse edasi monoloogidena ehk lap- 
sevanema ja lapse kirjadena teineteisele: 
ema ja poeg Siberis, tütar ja isa Leedus; 
isa satub Siberisse ema ja poja juurde, 
poeg aga Leetu tüdruku juurde. Kaks- 
keelne lavastus — vene ja leedu — tege- 
leb peamiselt kodu(tuse) teemaga või 
nagu ütleb üks tegelane: puu võib küll 
olla ilus, aga kui ta juuri alla ei võta, su- 
reb ta. Mul pole siiani olnud eriti õnne 
leedu teatrit näha, kuid sellegipoolest 
oli tekkinud ootushorisont, et see on 
sünge, viimistletud jõuliste rollide ja 
minimalistlik-sümbolistliku lavakujun- 
dusega teater. Selles mõttes oli, Malõš” 
tabamus kümnesse. Eks näis, kas ja kui- 
das hindan selle lavastuse ümber pärast 
oktoobri algul toimuvat Vilniuse festi- 
vali ,Sirenos“, kus ootab ees kümme 
leedu lavastust; kuid hetkel kerkib mäl- 
lu pilt valge tagaseinaga lavast, kus kaks 
platvormi, nende vahel käik (kuristik, 
mis eraldab kaht maad), alustel laud ja 
neli musta riietatud tegelast üksteise 
kõrval, kuid mitmesaja kilomeetri kau- 
gusel enda ette vaatamas ja ootamas. 
See toob kaasa omalaadse ängi, haaku- 
des tundetoonilt vanaisa jutustustega 
Saksa vangilaagris veedetud kuudest. 

Kasahstani neidude ,Back in 
U.S.S.R” pani aga naerust turtsuma 
esimesest hetkest alates, mil kolm 
väikest pioneeritüdrukut lavale tulid. 
Rõõm võimaluse üle naerda välja kogu 
mineviku absurdsust kasvas iga järgmi- 
se sketšiga: leinaseisakud surnud par- 
teijuhtide piltide juures, mis vahetuvad 
tempos, millele raske järele jõuda; tahe 
olla eeskujulik pioneer kuni sinnamaa- 


Kasahstani Art 6 Shocki ,Backin U.S. S. R”: leinaseisakud surnud parteijuhtide 
piltide juures, mis vahetuvad tempos, millele raske järele jõuda; tahe olla eeskujulik 
pioneer kuni sinnamaani, et valvest ei lahkuta ka siis, kui piss juba püksi tuleb. 


ni, et valvest ei lahkuta ka siis, kui piss 
juba püksi tuleb; esimesed diskod ja rin- 
nahoidjad ning sigaretimahvid jne. Üli- 
malt lihtne idee ja vajalik lavastus, mis 
võidaks populaarsust ka Eestis. Kusjuu- 
res sellel etendusel olime just meie, ida- 
eurooplased, need, kes naerda said, sa- 
mas kui soomlastele jäi paljugi mõisteta- 
matuks, osalt vene keele mitteoskamise, 
suuresti aga isikliku kogemuse puudu- 
mise tõttu. Ehk just sellisele publikule 
mõeldes oli lavastusse sisse toodud ka 
neljas tegelane, Ida-Saksamaalt pärit 
noor naisrežissöör, kes nõukogude ajast 
filmi tegemas (ülejäänud kolm olidki te- 
ma filmi tegelased). See oleks võinud 
aga ka olemata olla, kuna kolme pionee- 
ritüdruku kasvamise lugu pioneerivan- 


dest esimese poisi kaotamiseni ja sealt 
edasi tuli sketšide jadast ilma raamistu- 
seta niigi selgelt välja. 


Kirss tordil 

Jätsin päris lõppu oma festivali suu- 
rima üllatuse, islandlaste teise lavastuse 
= Brim”, mis oli inglise keelde tõlgitud 
Surf”. Kui pärast , Romeot ja Juliat” 
liigitasin Vesturport'ii liikmed akrobaa- 
tide hulka, kes pisut draamakoolitust 
saanud, siis see lavastus tõestas, et te- 
gelikult on olukord vastupidine. Noore 
islandlase Jõn Atli Jõnassoni näidendi 
tegevus toimub väikeses laevakajutis 
(lavakujunduseks oligi neli korda nelja 
meetrine kajut, mis trossidega lava ko- 
hale rippuma tõmmatud, nii et see pide- 

valt õõtsus, nagu merel olevale laevale 
kohane). Mehed tulevad pärast puhkust 
tagasi laevale, igaühel kaasas oma lugu. 
Lõputu meri ja ahistavad seinad meeli- 
tavad aga viimsegi saladuse välja ja nii 
saab vaataja kildhaaval iga tegelase loo- 
ga tuttavaks: kapten, kes ei julge ava- 
merele minna pärast oma venna uppu- 
mist; mees, kel ei lubata näha oma lapsi; 
mees, kes tahaks oma naisega paremini 
läbi saada, et teda mitte nii palju peksta 
jne). Väga hästi kirjutatud dialoog va- 
heldub lühikeste monoloogide ja laulu- 
dega, mõlemaid esitatakse väljaspool 
kajutit, eeslaval otse publikusse, andes 
nii lavastusele juurde ehtsat trubaduu- 
ride või bardide tunnetust. Paljuski 
improvisatsioonil põhinevasse lavastus- 
se (kestus pidi varieeruma ligi poole 
tunni ulatuses) toob lisapingeid ka pä- 
rast ühe mehe enesetappu laeva mees- 
konnaga liituv naine, kes tahtmatult 
mängib ümber senised jõujooned. Us- 
kumatult siiras lavastus usutavate näit- 
lejatöödega, mida sobiks mängida kus 
tahes (nagu autor ise enne etendust üt- 
les, on nad seda mänginud ka tehastes, 
mistõttu on lavakujunduski väga mini- 
maalne). Kui rumeenlaste , Kolme õe” 
nukruseall oli peidus vene hing, siis is- 
landlaste põhjamaiselt karge nukrus 
avaldus lihtsuses ja tegelaseks ole - 
mises, mitte selle mängimises. 
Igatahes jääb vaid üle loota, et see tekst 
ka Eesti teatrilavale jõuab. 


Lõppmänguks kiire kokkuvõte, et 
matemaatikud kõik neliteist lavastust 
kokku loendada saaksid. Nägemise jär- 
jekorras. Tampere ülikooli teatrituden- 
gite , Kipinähai” (P. Ridley ,,Sparkle- 
shark”) oli tudengitele omase relvituks 
tegeva entusiasmiga mängitud ülimalt 
mänguline, samas vägagi tänapäevaste 
tüüpidega lastelavastus poisist, kellele 
meeldib välja mõelda lugusid ja kes 
oma naha päästmiseks peab jutustama 
oma parima muinasjutu. Antti Raivo 

» Viimeinen karavaani” oli monoimpro- 
visatsioon, millega viisteist aastat tagasi 
avati O-Teatteri ning kus peategelaseks 
Ebon, jumala esimene looming, kes talle 
aga meelepärane ei olnud, mistõttu pan- 
di talle needus peale ning tema järeltuli- 
jad sattusid tunnistajaiks nii Trooja val- 
lutamisele, Kristuse sünnile kui ka Sha- 
kespeare'i proovidele. Teatteri Tahomo 
Lars Norni , Akti” oli kahe tegelase, 
terroristi ja psühhiaatri hästi läbikom- 
poneeritud sõnademäng, mis siiski ei 
puudutanud, nagu ka Teatterikorkea- 
koulu , Mustarastas” surevast narko- 
maanitüdrukust ja tema elukaaslasest 
ning räigust pelgav , Inishmore'i leit- 
nandi” lavastus (Soome Rahvusteater). 


RIIA—TORUN. 


JÄRELMÕTTEID KAHELT FESTIVALILT 


BORISS TUCH 


Mais õnnestus mul vähem kui näda- 
lase vahega viibida kahel teatrifestivalil. 
Riias toimus ,, Balti teatrikevad”; kolme- 
teistkümneks aastaks katkenud tradit- 
sioon justkui taastati, kuid , Balti teatri- 
kevade” möödanikukogemus ja for- 
maat olid kadunud; festival, mis 1984 — 
1992. aastani koondas kokku parimad 
lavastused kolmest Balti riigist ja Valge- 
venest, viimasel kahel aastal (1991 — 
1992) aga ka teatrid Põhjamaadest, Sak- 
samaalt ja Poolast, nägi sel korral välja 
väga kasin. 

Seevastu Toruni , Kontakt” kui Ida- 
ja Lääne-Euroopa teatriideede kohtu- 
mispaik, mis kutsuti ellu Wilam Horzy- 
ca nim teatri initsiatiivil 1990-ndate al- 
gul, mil ,raudeesriie” napilt langenud, 
on säilitanud oma traditsioonid puutu- 
matult. Sel aastal Eesti ei osalenud 
(möödunud aastal sai Tiit Ojasoo ,,Ro- 
berto Zucco” lavastajapreemia, peaosa- 
täitja Tambet Tuisk aga parima mees- 
näitleja auhinna), kava tervikuna oli aga 
huvitavam kui aasta tagasi. Olgugi et 
kõige oodatum etendus, Hauptmanni 
Üksildased” hoogsalt Euroopa režis- 
suuri esiridadesse nihkunud Michael 
Thalheimeri lavastuses , tehnilistel põh- 
justel” Toruni ei jõudnud. 

Läti ja Poola festivali ühendas vaiel- 
damatult mõlemal juhul parim lavastus 
“Madagaskar” Marius Ivaškevišiuse 
näidendi järgi, Rimas Tuminase lavas- 
tuses Vilniuse Väikese Teatri egiidi all, 
kuigi tegelikult teatriüliõpilastega. Kus- 


juures nende kümne päeva jooksul, mis 
jäid kahe festivaliesinemise vahepeale, 
jõudis lavastus tuntavalt areneda. Häm- 
mastas see kiirus, millega noored näitle- 
jad haaravad endasse seda, mis õhus, 
nokivad” välja oma vead ja täiustavad 
end. Toruni järel ootas , Madagaskarit” 
Viin... Ühesõnaga, see Tuminase lavas- 
tus võib tõusta veel leedu teatrikunsti 
üheks visiitkaardiks. Kõrvuti Eimuntas 
Nekrošiuse geniaalsete töödega ja Os- 
karas Koršunovase tõtt-öelda mitte küll 
nii väljapaistvate, kuid ometi lausa fan- 
tastiliselt promotud lavastustega. 


Leedulane, kes tahtis Aafrikasse 
Madagaskari” aluseks (õigemini 
ettekäändeks”) on ühe väga kumma- 
lise inimese, sõjaeelse Leedu ,,silma- 
paistva avaliku elu tegelase” Kazys 
Pakštase saatus (näidendis oli tema pe- 
rekonnanime pisut muudetud — Pokš- 
tas, mis tähendab leedu keeles , narr”; 
jääbki segaseks, oli ta narr või geenius). 
Pakštas arvas, et leedulastel ei ole Lee- 
dus ellujäämisperspektiivi: neid ümbrit- 
sevad liiga võimsad naabrid — Poola, 
Saksamaa, Venemaa... Ta taotles oma 
rahva ümberasustamist kuhugi Aafrika 
džunglisse, kus on palav ja niiske kliima 
ning ümberringi naiivsed ja heasüdam- 
likud neegrid. Lugu omaettegi on para- 
doksaalne ja tragikoomiline. Lavastuses 
on seda aga veelgi rõhutatud hämmas- 
tava ja ootamatu assotsiatsioonide rea- 
ga, arhailises keeles dialoogiga (mis oli 

minema lõpuni. 


ilusasti taaselustatud isegi venekeelses 
tõlkes), julgete metafooridega ja lihtsalt 
fantastilise näitlejate mänguga. Kõik, 
mis laval toimub, on loogika ja , terve 
mõistuse” piires, tehes täiesti selgeks, et 
teisiti olla ei saagi! 

Idee jutustada Pakštasest kuulub Tu- 
minasele. Noor dramaturg Ivaškevišius 
lahendas lavastajalt saadud mõtte omal 
kombel. Tuminas nägi ette groteskset 
idülli, ta tahtis laval kujutada leedu talu- 
poegi võtmas skeptiliselt — kuid vai- 
mustunult — vastu peategelase ideid. 
Neid talupoegi, keda tema Pokštas kir- 
jeldab järgmiselt: ,, mimene sündis ainu- 
laadsena, kuid meie kandile omaselt — 
mitte üleliia jutukana ja pikaldase toi- 
mega... Mõnikord üles ütlevaid närve 
rahustab ta mitmel viisil: kas silmusega 
kaelas või naabrit hanguga susates.” 
(Kas pole õige tähelepanek... ja mitte 
ainult Leedu kohta?) Ivaškevišius toi- 
mis teisiti. Ta ehitas oma draama üles 
kolme saatuse ristumisele: entusiast 

Madagaskar“. Pokštas on oma püüdluses asust 


Pokštase, rafineeritud esteedist diplo- 
maadi Oskarase (tema prototüübiks oli 
Leedu suursaadik Prantsusmaal ja väga 
andekas kirjanik Oskar Milosz) ning 
poetess Sale omale. (Tema prototüüp oli 
Salomeja Neris, nooruses dekadent ja 
veendunud rahvuslane, kelle varastes 
luuletustes oli palju rünnakuid poolaka- 
te ja venelaste vastu; hiljem sai tast sot- 
sialist, kes tervitas Leedu ühinemist 
Nõukogude Liiduga, kirjutas oodi Stali- 
nile, ja seda täiesti siiralt. Kõik parallee- 
lid on tinglikud, kuid lisaks Salomejale, 
kes suri 1941. aastal pärast ebaõnnestu- 
nud operatsiooni, on Sales sarnasust ka 
Marina Tsvetajevaga... sarnasust nii 
iseloomus kui osaliselt ka saatuses...) 
Päriselus Kazys Pakštas ja Salomeja Ne- 
risei kohtunud; Ivaškevišius ja Tuminas 
loovad nende , kujutletava kohtumise”, 
mille käigus toimub tegelastel kauge va- 
hemaa pealt kaht tüüpi unistuste dia- 
loog: entusiast on veendunud, et tema 
utoopia põhineb kindlal teaduslikul 


» Vürst Mõškin on idioot”. Dostojevski kirjeldatud maailm on lavastaja arvates 
mao mürgist läbi imbunud ning meie oleme siiani sellest mürgitatud. 


alusel, poetess hõljub pilvedes ja usub, 
et nad suudavad olla abiks... mõlemad 
eksivad... 

Tuminas valdab suurepäraselt eten- 
duse emotsionaalset partituuri. Kord 
ehitab ta selle üles kontrapunktile sõnade 
ja metafooride vahel (nagu esimese vaa- 
tuse finaalis, kui pärast täiesti jaburat dia- 
loogi Pokštase ja Oskarase vahel hakka- 
vad mõlemad tegelased äkki paberlae- 
vukesi põletama, tehes selgeks: valik on 
langetatud, ,laevad põletatud”, Pokštas 
on oma püüdluses asustada leedulased 
Aafrikasse valmis minema lõpuni), kord 
aga kontrapunktile metafooride välise ja 
vormilise koomika ning seda sisuliselt 
toetava traagika vahel. Krahh Pokštase 
plaanides ja krahh kogu selles natuke 
naljakas, kuid koduses maailmas, mida 
esindas autorite arvates 1930-ndate Lee- 
du, oli lahendatud järgmiselt. Mööda la- 
va liiguvad põristades kaks sviitrites, 
nahkkiivrite ja hiigelsuurte kaitseprilli- 
dega näitlejat, nad juhivad pisikest len- 


nukit... ja paiskavad selle hooga pilti, 
mis kujutab metsamaastikku. See pidi 
tähistama nii ,Lithuanika” hukku, len- 
nuki, millega kaks leedu pilooti tegid vei- 
dienne Teist maailmasõda ümbermaail- 
mareisi, kui ka kogu sõjaeelse Euroopa 
hävingut. Edasi tonaalsus muutub... 
Sale surma on tõlgendatud aga täiesti 
»gulaagilikus” võtmes. Päris Salomeja 
Neris suri küll evakuatsioonis, kuid 
ümbritsetuna austusest, ometi selle vahe- 
ga, et ta oli juba kammitsetud oma loo- 
mingus, selline vangistus on aga poeedi- 
le sama mis türm. 

Leedu etendus võeti Torunis vastu 
ovatsioonidega; Tuminas sai lavastaja- 
auhinna, Sale osatäitja Gintare Latve- 
naite parima naisrolli auhinna, preemia 
pälvis ka Ramunas Cicenas (Pokštas); 
tegelikult oli talle Torunis vaid üks kon- 
kurent, Valeri Barinov, kes mängis Ka- 
ma Ginkase lavastuses ,, Rotchildi viiul” 
(Tšehhovi järgi) Jakob Bronzi. Aga žürii, 
mille eesotsas oli kanadalane Don Ship- 

ley, tunnistas parimaks näitlejaks Ingo 
Hülsmanni Deutsches Theaterist, kes esi- 
nes festivalil monoetendusega Naboko- 
vi , Lolita” ainetel. Viimaste ,, Kontakti- 
de” alatine osaleja Ginkas sai kolmanda 
auhinna, , Madagaskar” teise, esimene 
preemia anti aga Belgia trupile ,, Victo- 
ria” lavastuse eest , White Star”. 


Aktuaalsus ja poliitkorrektsus on 
ülemad esteetikast? 

Igal festivalil on oma traditsioon. 
Oma hindanisskaala. , Kontakt” andis 
eelistuse , suurepärasele” ainult oma al- 
gusaastatel, mil seal triumfeeris Nekro- 
šius. Hiljem võeti varjamatult suund ak- 
tuaalsuse, sotsiaalse närvi ja poliitkor- 
rektsuse ergutamisele. Juba 1996. aastal 
pälvis Elmo Nüganeni peenemaitseline 
»Pianoola” vaid teise auhinna, esime- 
seks tunnistati aga šveitslase Marthaleri 
räige show ,,Tapa eurooplane!...”. Nagu 
tavaliselt, pärjatakse , teatriesteetilisest 
vaatepunktist parim” lavastus teise pree- 
miaga, esimene määratakse aga lavastu- 
sele, milles kõige kujukamalt kajastu- 
vad tänapäeva vastuolud ja haiguskol- 
ded. Tõepoolest, kuigi siin on oma tea- 
tud viisil põhjendatavad variatsioonid. 

Eelmisel ja üle-eelmisel aastal püü- 
dis Kesk- ja Ida-Euroopa pingsalt mõis- 
ta, mis peitub tegelikult Putini Venemaa 
välise õnneliku fassaadi taga. Torunis 
kujunes see vene ,,uue dramaturgia” ka- 
heks järjestikuseks triumfiks. 

2003. aastal võitis Moskva Teater. 
doc-i , Hapnik” (Ivan Võrõpajevi tekst, 
Viktor Rõžakovi lavastus) esimese au- 
hinna, ehkki tal oli konkurendiks Sarah 
Kane'i , Crave”, mille oli lavastanud 
Schaubühne am Leniner Platz'il selline 
kuulsus nagu Thomas Ostermeier. 
Möödunud aastal sai aga grand prix' 
Aleksandr Želestsovi , Punane niit”. 
Samuti lavastatud Teater.doc-is — tiba- 
tillukeses keldriteatris, milles mängitak- 
se peamiselt verbatim-meetodiga doku- 
mentaalsele põhjale loodud tükke — 

meie jaoks ei ole selles midagi uudset, 
Merle Karusoo töötab niimoodi juba üle 
kahekümne aasta. 

Muide, just , Hapnik” ei ole instse- 
neeritud dokument. Tänapäevase Vene- 
maategelikkuse pilkane süngus kulgeb 
siin räpirütmis jutustuse elegantses ja 
iroonilises vormis (Ivan Võrõpajev, ku- 
ratlikult andekas näitleja ja dramaturg 
Irkutskist, mängib ise Sašat, kes õõvas- 
tava kergusega tapab naise labidaga)... 
Seevastu , Punane niit” on sünge ma- 
sendus, pärast mida on paslik tsiteerida 
Tšehhovi Kaštankat: , Nii enam edasi 
elada ei saa, peab end maha laskma!” 
Rahvausu järgi tuleb , punase niidiga” 
siduda kokku kadunukese jalad — elu 
jaoks, mis aga näidendi järgi ei ole sur- 
mast parem. 

Sarah Kane, Werner Schwab, Marius 
von Mayenburg, Mark Ravenhill ja tei- 
sed ,depressiivsed” autorid (Kane ja 
Schwab lahkusid elust noorelt) kujun- 
davad samavõrd ,uue teatri” nägu 
Euroopas kui nende eakaaslased Ivan 
Võrõpajev, Vassili Sigarjov, vennad 
Presnjakovid jt Venemaal. Meie paikne- 
me nende kahe voolu lõikepunktis, mõ- 
nikord ilmuvad meie lavadele tükid 
ühelt või teiselt poolt. Seni on need näi- 
dendid jäänud meie jaoks marginaalse- 
teks nähtusteks. 

Kogu vene ,uuel dramaturgial” on 
aga üks eelis. Kui tahes rusuvatest jõle- 
dustest need ka ei räägiks, läbivad seda 
julmust, kõntsa ja vägivalda mõtisklu- 
sed olemisest ja elu mõttest, mida jälgib 
jumala silm”. Neis on palju piinavat ,,dos- 
tojevštšinat”, aga minu jaoks on see kõik 
pisut etem Kane'i ja Schwabi üheplaani- 
lisest ja lakkamatust meeleheitest või vä- 
hem andekate autorite lauskommerts- 
likust toodangust, mis taotleb iseenesest 
austusväärset, kuid piiratud eesmärki: 
näidata publikule, et ka üldiselt õnneli- 
kus ühiskonnas on oma hüljatud... 

Just selline oli Belgia lavastus , White 
Star” (lavastaja Lies Pauwels). See sai 


»Must piim”. 
Ungarlaste 
lavastuses 
näeme elu 
meeleheitlikult 
viletsates ja 
loomalikes 
oludes ning 
viinauimas 
inimesi, kes on 
kambakesi 
kõigeks 
võimelised. 


nime kohviku järgi, kus kogunevad 
geid, transvestiidid, ,araabia päritolu 
isikud” ja isegi üks Downi-tõbine; see 
on omamoodi Noa laev ,ärapõlatuile”. 
Etendus algas provokatsioonilise mono- 
loogiga ühelt vanameelselt rassistilt, kes 
ei salli silma otsaski kõiki neid ,piid- 
reid”, , väärakaid”, , värvilisi” ja , per- 
verte”. Umbes kahe järgneva tunni jook- 
sul ilma vaheajata veendi meid aga sel- 
les, et need on inimesed nagu kõik tei- 
sedki, et nende elus on tragöödiat roh- 
kem, kui oskavad ette kujutada Euroo- 


pa tsiviliseerituma osa õnnelikud väike- 
kodanlased. Lavastuses väljendas seda 
üks näitlejannadest, väga omapärane 
kahemeetrine transvestiit (pärast eten- 
dust kuulsin vaatajaid mõistatamas, mis 
soost see olevus on), kes anus: , Lubage 
mul olla see, kes ma olen, sest et keegi 
teine ma olla ei saa.” Teater kaitses kõigi 
nende autsaiderite õigust jääda iseen- 
daks, sest ennast maha salata tähendab 
hukkuda. Näitlejad olid suurepärase 
füüsilise ettevalmistusega, tegid pead- 
pööritavaid trikke mingil ristitaolisel 

konstruktsioonil ja tantsupoodiumil... 
kuid see on ka vahest kõik. ,, White Star” 
ei ole kunstiteos, vaid kirglik monoloog 
jutlustamaks 11. käsku: OLE POLIIT- 
KORREKTNE! Mis võitis aga enda poo- 
le nii žürii kui ühtlasi ka kriitikud, kes 
tühise häälteenamusega andsid eelistu- 
se Belgia lavastusele , Madagaskari” 
ees. 


»Balti kevad” püüab tasa teha kaota- 
tud aega 

Erinevalt ,, Kontaktist” on ,,Balti teat- 
rikevad” kaotanud kõik oma traditsioo- 
nid — niihead kui ka halvemad... Milli- 
seid aga vaja oleks, sellele Riia festival 
vastust ei andnud. Lätlased kasutasid 
kavalust: nad võtsid oma algupärase 
dramaturgia festivali SKATS ja, selle 
tingimusi muutmata, lahjendasid prog- 
rammi leedu ja eesti lavastustega. Kuue 
päeva jooksul mängiti kaheksat läti ja 
kahte eesti ning leedu lavastust. Muidu- 
giei olnud see sõna otseses mõttes , rah- 
vusvaheline” festival, pigem Latvian 
Open... 

Eesti tuli välja Andrus Kivirähi bene- 
fissiga, esitades , Romeo ja Julia” instse- 
neeringu (,, Vanemuine”; lavastaja Mati 
Unt) ja ,Eesti matuse” (Eesti Draama- 
teater; Priit Pedajas). 

Kivirähk on suurepärane dramaturg 
ja tema loomingu tutvustamine Baltiku- 
mile oli igati õige otsus, kuid kui juba 
selle peale minna, oleksin mina valinud 
lisaks , Romeole ja Juliale” , Ugala” teat- 
ri ,Helesinise vaguni” — seda enam, et 
mõttelt ja stiililt sarnaneb see ,Eesti 
matusega”! 

Romeo ja Julia” ei ole originaalis 
näidend, vaid novell, elegantne ja epa- 
teeriv, nagu peaaegu kõik selle imetlus- 
väärselt andeka kirjaniku asjad. 

Karjapoisi ja metskitse armastus- 
loost võinuks teha hiilgava farsi (selleks 
olid lavastusse võetud oivalised näitle- 
jad — eriti Romeot mängiv Tambet 
Tuisk, Toruni 2004. aasta laureaat). 

Ometi läks Undi instseneeritud ,Ro- 
meost ja Juliast” palju kaotsi, lavastus 
näis olevat teostatud ülepeakaela, 
tõtlikult ja rabistades... 

“Eesti matus” oli Riias menukas, 
kõrvaklappidest venekeelset tõlget 
kuulav publik lagistas vajalikes kohta- 
des naerda (kehvemas seisus olid need, 
kes jälgisid läti- ja ingliskeelseid sub- 
tiitreid — tekst kas hilines või ennetas 
laval toimuvat), Tõnu Kark ja Lembit 
Ulfsak vallutasid vaataja täielikult. 
Ometi tundus, etlavastus, millel vanust 
juba kolm aastat, pudeneb vähehaaval 
laiali. 

Eesti matus” sai festivali kolmanda 
auhinna. Võitis mõistagi , Madagas- 
kar”, aga teise auhinna pälvis — kahe 
lavastuse eest kokku — Alvis Hermanis, 
vaieldamatult andekas lavastaja, kes ... 
mõjub valge varesena tänapäeva läti 
teatri üldisel viletsal taustal. Ent öelda, 
nagu mängiks Hermanis algupärast 
nüüdisdramaturgiat, saab vaid suuri- 
vaevu. 

Selle hetketaset (ühtlasi režissuuri) 
demonstreerisid kaks Riia teatrit, Rah- 
vusteater ja Dailes Teater. 

Otsesõnu öeldes töötabki Lätis prae- 
gu kaks tõelist, tasemel lavastajat: Her- 
manis ja Mära Kimele. Ülejäänud on kas 
lootustandvad”, nagu mitte enam ka 
just verinoor Galina Polištšuk, kelle et- 
nograafilist lavastust läti klassiku Jänis 
Rainise draamast ,,Puhu, tuul” näidati 
väljaspool programmi, või ammumöö- 
dunud hiilgeajaga tegijad, nagu kahek- 
sakümneaastane Olgerts Kroders, kes 
lavastas Dailes Teater'is kolmekümne- 
aastase Evita Sniedze kirjutatud ,,pere- 
draama” , Vasakpööre”. , Nooruse ja 
elukogemuse liit” andis üsna armetu 
tulemuse. Autor oli kirjutanud oma 
oopuse tegelaskonnale, kes tunneks end 
koduselt seebiooperis: veenev, kuid 
külm ja kammitsetud isa (vaev ja mure 
on ta sedavõrd ära kurnanud, et kaks 
nooremat lastki pole tema omad), en- 


»Eksistents 
number kaks” 
on metafüüsiline 
müstifikatsioon, 
mis kujutab 
endast 
psühhiaatri ja 
hullumeelse 
Antonina 
Velikanova 
pingsaid dialooge 
jumalas elamise 
mõtte üle. 


nastsalgav ema, kes varjab kaksikute 
sünnisaladust; eri soost kaksikud — 
mõlemad seksuaalprobleemidega, kus- 
juures poeg on alaealine kaabakas, tütar 
aga punkar, kes taotleb täielikku vaba- 
dust; pailapsest vanem poeg osutub 
äkitselt ,lillaks”... No ja nõnda edasi. 
See kõik oli lavastatud külmalt ja loiult, 
justkui oleks lavastaja töö ajal pomise- 
nud: ,,Mis mul teie muredest.” Ma mõis- 
tan, miks selliseid näidendeid kirjuta- 
takse — kõik tahavad süüa. Aga milleks 
neid lavastada? 


Tõsi, parem ei olnud ka leedulanna 
Laura Sintija Cerniauskaite , Uisutav 
Lucy”. Vahe on vaid selles, et lätlanna 
kirjutab tiibadeta realistlikus laadis, lee- 
dulanna pretendeerib aga sümbolismi- 
le. Puudused on sarnased: maneerlikku- 
se ja võltsi mitmetähenduslikkusega se- 
gu kulunud situatsioonidest ja leierda- 
tud tõdedest, kujutusobjektiks tänapäe- 
va perekonnad tänapäeva linnas, närvi- 
katkestuse ja plahvatuslikkuse piiril. 
Cerniauskaite lisab oma , Uisutavale 
Lucyle” veel juhututvuse ,,Säästumar- 

keti“ tüüpi kaupluses ja juhuseksi, mä- 
lestused peategelase halvatud isast ja 
rõõmutult kõrvalehüppeid tegevast 
emast... Lava toob näidendi nõrkused 
halastamatult esile, kogu tekst hakkab 
paistma mõttetu ja teeseldud. Kahju 
ainult, et sellesse tühjusse raiskas nii 
palju loomingulist leidlikkust Algirdas 
Latenas, kunagine Nekrošiuse näitleja, 
nüüdne Vilniuse Noorsooteatri peanäi- 
tejuht; väljapaistev lavastaja, tüüpilise 
leedu kooliga”, kui piirduda tema , Ri- 
chard III” ja Brestis lavastatud , Onu 
Vanjaga”, aga Öerniauskaite pole ei 
Shakespeare ega Tšehhov! 

Nagu ei ole Shakespeare, Tšehhov 
ega kaugeltki mitte Aino Kallas ka pro- 
duktiivne dramaturg Pauls Putninš, aja- 
loolise draama ,, Kutse ihunuhtlusele” 
autor (lavastaja Edmunds Freibergs). 
1905. aasta, talupojarahutused, karistus- 
salk. Julm parun (põhjamaine, tugev ka- 
rakter, vaenlastega halastamatu) teeb 
mässu tõstnud talupoegadele ettepane- 
ku end vabatahtlikult karistajate kätte 
anda ja saada oma viisteist , tulist”, et pu- 
hastuda halvast. Vastasel korral põleta- 
vad karistajad nende küla maha. Parun 
oli otse loomulikult riietatud musta ja tsi- 
teeris sada aastat tagasi moes olnud mõt- 
lejaid; karistusroodude komandör, noo- 
remleitnandi auastmes vene ohvitser, oli 
lodev ja eputas polkovniku pagunitega, 
aga üllas taluperenaine (kellele kaks- 
kümmend viis aastat tagasi lõi külge pa- 
runise, kuid kes läks mehele lihtsale talu- 
pojale) heidab põlgusega rooskade alla, 
saavutades sellega silmapaistva moraal- 
se võidu. Näidend meenutab Aino Kalla- 
se ,Bernhard Riivest”, ainult Kallase 
konflikt on suurem ja traagilisem ning 
tegelaskujud võrratult värvikamad. 
Etendusi antakse äsja euroremondist tul- 
nud Rahvusteatri suurel laval, plunžerid 
tõstavad vaikselt lava alt üles rotundi, 
mida mööda sammub edasi-tagasi pa- 
run... ja see lihtne atraktsioon jääbki 
rohkem meelde kui kõik muu. 

Sellel taustal näib Alvis Hermanis 
loomulikult peaaegu geeniusena. See- 
kord sai ta suurepäraselt läbi ilma dra- 
maturgia kui selliseta. Tema , Pikk elu”, 
kahetunnine vaatemäng vanurite elust, 
oli lahendatud ultranaturalistlikus võt- 
mes: lava kujutab endast kortereid va- 
nas majas, vaheseinu ei ole ja tundub, 
nagu elaksid kolm peret ühises ruu- 
mis... Kahte tundi on pressitud kogu 
nende inimeste päev, päikesetõusust 
loojanguni. Füsioloogiliselt detailsed 
pildid hinge ja ihu lagunemisest, abitu- 
sest absurdsed toimingud... Võib-olla 
on see kõik vaid reportaaž, pildid tege- 
likkusest, võib-olla allegooriline pilt 
suurriikide lagunemisest, mis hävinud 
jõu ülepingest ja gerontokraatiast... kes 
teab? See on tehtud kaastundega inim- 
liku nõtruse suhtes, kuid selline lavas- 
tus mõjub kaheti. Saalis oli palju noori, 
teismelisi vaatajaid, kes sõna otseses 
mõttes hirnusid muldvanade tegelasku- 
jude üle (keda mängisid mõistagi noo- 
red — 30—35-aastased suurepäraselt 
treenitud näitlejad). Naerul puudus ,,es- 
teetiline ajend”. Niimoodi võisid hirnu- 
da XVIII sajandi kombekad leedid ja 
džentelmenid, sõites lõbu pärast Bedla- 
mi vaimuhaiget vaatama. See ei ole aga 
etteheide teatrile, pigem ajastule, ühis- 
konnale jne. 

Teine Hermanise lavastus, , Läti 
lood”, on dokumentaalne teater (Merle 
Karusoo vaimus), üles kirjutatud ,liht- 
sate” inimeste suust. Iga näitleja leidis 
oma tegelase, töötas tema loo kallal ja 
kokku võttes tuli välja jutustus sellest, 
kuivõrd on , inimene tänavalt” targem, 
ausam ja parem poliitikutest. 


Vene jälg Torunis 

Kui žürii otsus oli välja kuulutatud 
ja ilmnes, et Venemaa pälvis vaid kol- 
manda koha , Rotchildi viiuli” eest ja 
isegi Torunis populaarne Ivan Võrõpa- 
jev (Horzyca-nim teater kutsus Viktor 
Rõžakovi lavastama Võrõpajevi näiden- 


Macbeth”. 
Macho faktuuriga 
Macbeth kohtles 
oma võrdlemisi 
vulgaarset leedit 
toorelt. Ilmselt 
kättemaksuks 
selle eest, et oli 
muutunud 
tuhvlialuseks. 

dit, Mina”) ei saanud oma kahe näiden- 
di eest mitte midagi, sosistas minu kõr- 
val istuv Moskva kriitik Svetlana Novi- 
kova: no muidugi, seekord nad Vene- 
maad autasustada ei taha! 

Isegi täiesti intelligentsed ja terve 
mõistusega venelased hakkavad ametli- 
ku propaganda mõju all uskuma rah- 
vusvahelisse vandenõusse oma maa 
vastu. 

Tegelikult muidugi mingit vande- 
nõu ei olnud. Lihtsalt see teatrikeel, mi- 
da kasutab vene , uus dramaturgia”, ei 


ole üleliia rikas ja mitmekülgne; kool- 
kond ammendub tasapisi. Ta jõuab lää- 
ne lavadele, muutudes ühtlasi igapäe- 
vaseks, etteaimatavaks ja täiesti kom- 
mertslikuks. 

See ei tähenda, et nende järgi ei saaks 
teha hiilgavaid ja võimsaid lavastusi. 
Kuidas veel saab! 

Budapesti J6zsef Katona nimeline 
teater tõi Toruni Vassili Sigarjovi , Mus- 
ta piima” ühe ungari parima lavastaja 
Peter Gothäri lavastuses. Sellesama Si- 
garjovi , Valedetektor”, mida mängitak- 

se meie Vene Draamateatris, on , Musta 
piimaga” võrreldes imalake vodevill; 
ungarlaste lavastuses näeme elu meele- 
heitele viivalt viletsates ja loomalikes 
tingimustes ning viinauimas inimesi, 
kes on kambakesi kõigeks võimelised. 
Nad on valmis tükkideks kiskuma sisse- 
sõitnud rändkaupmehed, kes olid va- 
rustanud kogu töölisasula rösteritega 
(esmatarbekaubaks seal, kus isegi lumi 
on vabrikutahmast must!)... Piinama 
üksnes sellepärast, et liikus kuulujutt, 
nagu oleksid need kuskil turul pisut 
odavamad. 

Gothär usaldab täielikult autorit. See 
lavastus on tooruseni naturalistlik. Nii 
näitlejate olekult, kes kehastavad vene 
põhjakihi tüpaaže hinge mineva usuta- 
vusega, kui ka stsenograafialt: määrdu- 
nud ja tahmunud vaksal, kus see kõik 
toimub, on täiesti tõetruu. Ent Gothär 
usaldab Sigarjovi ka selles, et tema te- 
gelaskujud — kõik need töötud, pool- 
kaltsakad ja täielikud asotsiaalid — ei 
ole päris lootusetud, et läbi kogu selle 
kõntsa kiirgab neis elus hing. Lavastaja 
ehk koguni suurendab Sigarjovi näiden- 
di mastaapi, peaaegu nagu Nekrassovi 
poeemis , Kellel on Venemaal hea elada”. 

Teater.doc-i esindas taas Rõžakovi — 
Võrõpajevi duett. Viktor Rõžakov väi- 
dab lausa, et tema jaoks on Võrõpajevi 
dramaturgia sama mis Tšehhovi drama- 
turgia Stanislavskile: , võimalus panna 
näitlejate suhu tekst, mis kõlaks nende 
isikliku arvamusena tänapäeva kohta”. 
Võrõpajevi — Rõžakovi teatri tunnused 
on: üks vaatus, kestus mitte üle tunni, 
pihtimuslik intonatsioon, lakkamatu 
kiire rütm. Ette võiks heita päevakajali- 
sust, ülemäärast sotsiaalsust, meetodi 
piiratust, liiga ohtlikku liginemist lava 
ja tegelikkuse piirile. Siiski ei ole sellise 
teatri tugevuseks mitte sotsiaalne, vaid 
kõlbeline tonaalsus: läbi olustikulise 
reaalsuse kihistuste, läbi roppuse ja kõ- 
nekomistuste tungivad esile valu, kan- 
natused ja rõõmud, mis on omased igale 

argielu tegelaskujule, sõltumata sot- 
siaalse heaolu määrast. 

Võrõpajevi ,, Eksistents number kaks” 
on metafüüsiline müstifikatsioon. Näi- 
dendi oleks justkui kirjutanud vaimu- 
haige Antonina Velikanova; dramaturg 
vaid ,suges” teksti, viskas välja venita- 
mised ja kordused ning kirjutas omalt 
poolt sisse , prohvet Johannese koomili- 
sed kupleed”. Kõige hämmastavam on 
see, et paljud võtavadki seda müstifikat- 
siooni tõe pähe. , Velikanova”-näidend 
kujutab endast psühhiaatri (Aleksandr 
Bargman) ja hullumeelse Antonina Veli- 
kanova (fantastiliselt siiras ja loomulik 
näitlejanna Svetlana Ivanova) pingsaid 
dialooge jumalas elamise mõtte üle. 
Kõik on siin pööratud pahupidi: jumal 
on skeptik, kes ei usu mitte millessegi 
(näidendis öeldakse: , sellest on vähe, et 
sina usuksid jumalasse, on vaja, et jumal 
usuks sinusse”); Antonina otsib usku ja 
olemise mõtet...kuid koos sellega ei saa 
ka tema sõnu võtta puhta kullana: ,,me 
räägime seda, mida te meilt ootate”, 
tunnistab ta... 

Võrõpajev mängib iseennast, autorit, 
orgaaniliselt ja rahvalikult (nagu Šukšin 
Punases lodjapuus”), kusjuures see 
rahvalikkus ei ole sentimentaalne, vaid 
tõeline, saladusega... ja üsna kriitiline 
mitte jumala suhtes, üldsegi mitte, vaid 
selle suhtes, milleks muutis usu juma- 
lasse õigeusu kirik. See on seesama rah- 
valikkus, mille tuuma tabas kunagi Be- 
linski kirjas Gogolile. 

Torunis oli aga veel üks ,, veneteema- 
line” lavastus, , Vürst Mõškin on 
idioot”, mille lavastas Tšehhis Brnos 
Vladimir Moravek ühe osana tetraptüh- 
honist ,Kobra sajand”, see on gran- 
dioosne projekt, kuhu kuuluvad veel 
» Kuritöö ja karistus”, ,,Sortsid” ja , Ven- 
nad Karamazovid”. Dostojevski kirjel- 
datud maailm on lavastaja arvates mao 
mürgist läbi imbunud ning meie oleme 
siiani sellest mürgitatud. Moravek ei 
«ällustreeri” Dostojevskit, vaid lavastab 


fantasmagooria, midagi unetaolist, mi- 
da näeb tänapäeva inimene, kes on öösel 
lugenud palju Dostojevskit ja viibib te- 
ma kujutiste vangistuses, kuid mitte pä- 
ris täpselt ajastus. Lavastuse tegelased 
ei käitu 1870. aastate kombel — karmilt, 
siiralt ja skandaalselt. Välja tuuakse 
vaid selle tuum, mida too talumatult 
raskemeelne ja haige geenius kirjutas. 


Macbethi mafioosod 

Shakespeare'il Torunis ei vedanud. 
Segaseks jäi see, kuidas oli festivalile 
sattunud Grodnienski nukuteatri ,,Tal- 
vemuinasjutt”, kuid Opote teatri ,, Mac- 
beth” oli näide sellest, kuidas Shakes- 
peare'i ,ei tule” lavastada. Lavastaja 
Maja Kleczewska pakkus Shakespere'i 
tragöödia järjekordse , värske tõlgendu- 
se”, muutes šoti aadlikud mafiooso- 
deks. Ent tõlgendada tänapäeval Sha- 
kespeare'i gangsterisaagana on veel ba- 
naalsem kui mängida seda Elizabethi- 
aegsetes kostüümides. Tragöödia poo- 
lakeelne versioon oli lähendatud täna- 
päeva platnoi-kõnepruugile, kõrvaklap- 
pidest kostis aga Pasternaki venekeelne 
tõlge. 

Lavastuses oli lastud kaotsi minna 
kõigel, milleta Shakespeare ei ole Sha- 
kespeare. Isiksuste mastaap ja tunnete 
ning vastastikuste suhete intensiivsus. 
Macho faktuuriga Macbeth (Michal Mai- 
nycz) kohtles oma võrdlemisi vulgaar- 
set leedit toorelt (ilmselt kättemaksuks 
selle eest, et oli muutunud tuhvlialu- 
seks). Macduff, ainus korralik inimene 
kogu selles loos, taandus üldse taga- 
plaanile. Tema naise ja laste tapmist näi- 
dati detailselt ja naturalistlikult, kuid 
Shakespeare'il on see vajalik just selleks, 
et Macduffis, kes on ennustuse kohaselt 
ainsana võimeline Macbethi tapma, süt- 
tiks kättemaksuiha, lavastuses tapeti 
Macbeth aga Macduffi osaluseta. Tulid 
mõned tursked maskides tüübid, lõid 
valla kuuehõlmad, mille all olid mustad 
maikad kirjaga ,, Lias Birnamsky”... (ja 


see ei tähenda Birnami metsa, mis en- 
nustuse kohaselt peab liikuma Macbethi 
lossini, vaid jalgpalliklubi nimetust — 
kui on olemas , Nottingham Forest”, siis 
miks ei võiks mingis šoti kolmandas lii- 
gas olla ka , Birnam Forest”?)... ja kägis- 
tasid hulgakesi roimari. 

Etendus meenutas natuke Mati Undi 
» Richard III”. Ainult selle vahega, et Unt 
kooris maha” erinevuse kuningate ja 
gangsterite vahel, kuid pani Kleczevska 
pidas Shakespeare'i kangelaste gangste- 
riteks muutmist lihtsalt naljakaks, unus- 
tades kahe plaani tasakaalu... Või jättes 
lihtsalt ilma teise plaanita. 

Kontakt” tervikuna ei olnud aga 
mitte üksnes lääne ja ida kohtumine, 
vaid Shakespeare'i, Tšehhovi ja Dosto- 
jevski kohtumine jõugu transvestiitide, 
asotsiaalide, radikaalide ja psihhide- 
ga... Mis on üldiseloomulik meie 
ajastule... 


Vene keelest tõlkinud 
MADIS KOLK 

KULDSE MASKI PEIDUS POOL EHK 
VENE UUS DRAMATURGIA 


Vene teatri paraadlavastuste kõrval toob 
teatrifestival , Kuldne mask” (11.— 16. X) 
Tallinna ka Teater.doc-i. Selle teatri üks 
kunstilisi juhte on Mihhail Ugarov, keda 
interojueerisin Moskvas selle aasta aprillis, 
mil parajasti oli lõppenud etendus ,,Mol- 
daavlaste võitlus kartongkasti pärast” (Bor- 
ba moldovan za kartonnuju korobku). 
Seda Tallinnas ei mängita, siia jõuab lavas- 
tus , Hapnik“, millest on kujunenud Tea- 
ter.doc-i kaubamärk välismaa festivalidel, 
samuti nende uuem töö ,,September.doc”. 
Intervjuu toimumise ajal oli see lavastus 
parajasti proovijärgus. 

Etanda aimu sellest, mis tänapäeva vene 
teatris toimub, pakun väljavõtteid vene teat- 
rikriitiku Marina Davõdova raamatust 
» Teatriajastu lõpp“ (Konets teatralnoi 
epohhi). 

Marina Davõdova on vene noorema 
põlvkonna teatrikriitik. Ta on lõpetanud 
GITISes teatriteaduse eriala ning on kunsti- 
teaduste kandidaat. Davõdova avaldab Vene 
ajakirjanduses poleemilisi artikleid. Tema 
äsja ilmunud raamat on katse fikseerida 
praegust vene teatripilti. Selles on portretee- 
ritud nii lavastajaid kui ka analüüsitud 
üldisemaid tentritendentse. See on välja an- 
tud festivali , Kuldne mask“ raames. 


MARIS JOHANNES 

Intervjuu Mihhail Ugaroviga 


»September.doc“ — mis see on? 

See septembridokument räägib Bes- 
lani tragöödiast. Tekst on kogutud in- 
terneti foorumist, sellest, mida inimesed 
kirjutasid nende kümne päeva kohta. 
Seal pole poolt sõnagi ametlikest seisu- 
kohtadest, ei valitsuse ega jõuministee- 
riumi avaldusi. Räägivad tšetšeenid, in- 
gušid, osseedid, venelased, kaukaasla- 
sed, kes emigreerunud Euroopasse; vä- 
ga palju tekste on lisraeli päritolu. Tra- 
göödia ajal juhtus ka internetis jubedaid 
asju. Seal peeti mentaalset sõda. Istub 
tšetšeen Belgias ja ei saa muud teha, kui 
arvutisse teksti toksida; istub venelane 
Novosibirskis ja ei saa muud teha, kui 
talle vastata. Oleme kokku korjanud vä- 
ga tugeva materjali, ei tea, mis sellest 
välja tuleb. Üks mis kindel — vene tea- 
terei ole sellistel teemadel harjunud rää- 
kima. 


Milline on teatri seisukoht Beslani 
tragöödia suhtes, kelle poolt olete? 

Me ei vali endale poolt. Vastupidi, 
meie ülesanne on esitada võimalikult 
erinevaid seisukohti. Me ei ürita juhtu- 
nut filosoofiliselt lahti harutada. Samas 
peab inimene teatrisse tulles saama tõe- 
truu pildi juhtunust. Ei tea, kuidas see 
välja kukub, aga materjal on väga tugev 
tänu sellele, et me ei esita ühte tõde, vaid 
tõdesid on palju. 


Mihhail Ugarov. 


Kuidas valite teatri jaoks reper- 
tuaari? 

Meie ülesanne on mängida sotsiaal- 
set teatrit, millist Moskvas seni tehtud 
pole. Moskvalane ju arvab, et teater ei 
pea tegelema sotsiaalsete probleemide- 
ga, vaid peab olema ilus ja lõbus, kui 
rahustav ravim, droog, mis aitab unus- 
tada ümbritsevat. Jälestan seda mõtte- 
viisi. Teeme kõike risti vastupidi. Mee- 
todeid on mitmed — üks võimalus on, 
et näidendi jaoks intervjueeritakse suurt 
hulka inimesi. 


Näiteks , Moldaavlaste võitluse” 
jaoks oli olemas noore dramaturgi Alek- 
sandr Rodionovi libreto, 5— 6 lehekülge 
teksti. See kirjeldas ühte tõestisündinud 
lugu Moskva turul, mis lõppes mitme 
inimese surmaga. Meie omakorda kas- 
vatasime liha luudele, käisime turul, in- 
tervjueerisime müüjaid. Oluline on näit- 
lejate valik. Nad kõik on professionaa- 
lid, kuid tulnud provintsist ja omal na- 
hal tunda saanud kohanemisraskusi 
suurlinnas. Nad on pidanud ise ööbima 
lageda taeva all ja seetõttu teavad, mida 

tähendab, kui sul ei ole süüa ja peavarju. 
Kui pead selleks, et ära elada, töötama 
laadijana, jne. 

Näitleja ülesanne laval on olla mak- 
simaalselt orgaaniline ja loomulik. Te- 
gelikult ei ole midagi uut päikese all. 
Gorki päevil tegid Moskva Kunstiteatri 
näitlejad sedasama — käisid turul olus- 
tikku õppimas, et mängida lavastust 
Põhjas“. Minu arvates pöördume taga- 
si realismi poole omal radikaalsel moel. 


Kirjeldage lähemalt Teater.doc-i 
tööprotsessi? 

Kõigepealt on idee, millest lavastust 
teha. Seejärel algab intervjueerimine. 
Koguneb palju materjali, millest pane- 
me kokku näidendi. Dokumentaalsuse 
huvides me teksti omalt poolt midagi 
juurde ei lisa, võime ainult muuta selle 
struktuuri. 

Samuti mängime noorte autorite näi- 
dendeid, mis on meile lähedased oma 
sotsiaalse stilistika ja esteetika poolest. 
Nii et me ei tegele ainultintervjuupõhi- 
se tekstiga. 

Näiteks on meil repertuaaris lavas- 
tus , Kaine PR-mees” (Trezvõi PR). In- 
tervjueerisime kõiki juhtivaid Kremli 
poliittehnolooge. Tõeliselt jube koge- 
mus, kui hakkad aru saama, kuidas te- 
hakse poliitikat. Kõik need PR-mehed 
on käinud meie lavastust vaatamas. 
Näitlejalt eeldab see töö muidugi teist- 
sugust elukogemust, kergem on mängi- 
da moldaavia turuvarblast kui rafineeri- 
tud poliittehnoloogi. 


Kas näitemängu kokku pannes 
hakkab tööle ka filter — mida võtta, 
mida jätta. Või vastupidi, mida jube- 
dam, seda uhkem? 

Loomulikult ei näita me kõike, mida 
oleme kogenud ja kogunud. Selekteeri- 
mine on teistsugune kui tavalises, nor- 
maalses teatris. Lubame endile palju 
rohkem. Aga proovides mängime läbi 
lausa jubedaid olukordi. Seda ei ole vaja 

mitte ainult selleks, et truppi liita. Näit- 
lejal on tähtis jõuda tunnetuseni, et ta 
onsiin üksi ja võib teha, mida tahab, kõi- 
ki oma loomulikke toiminguid, kas või 
pissida, kui vaja. Sellest prooviperioo- 
dist sõelume välja väikese osa. Sõnum, 
mis meelel, märk, mis meie tegu iseloo- 
mustab, on ülim realism, me ei mängi, 
see ongi nii. 


Kuidas on lood publiku provotsee- 
rimisega? 

Moldaavlaste-lavastuses näiteks 
istub publiku seas üks näitleja, kes oma 
staatust ei varjagi. On olnud ka provo- 
katsioone. Näiteks Peterburis algas 
auditooriumiga päris jube dialoog. 
Tegelikult on olukord pikantne, kuna 
peterburilased ei või silma otsaski 
moskvalasi sallida ja see vana vihavaen 
hakkas tööle. On tulnud ette olukordi, 
kus keegi publikust on hakanud eten- 
duse ajal tegema etteheiteid, et see kõik 
onniijube — ropendamine ja kõik muu. 
[Etenduse alguses hoiatatakse publikut 
ebatsensuurse keelekasutuse eest — 
M. ].). Neile siis vastame, miks seda kõi- 
ke on vaja näidata. Niisiis, ühelt poolt 
näitlejad ei varja oma staatust, nad jää- 
vad näitlejateks; teisalt taotleme maksi- 
maalset tõepära. 

Meid on vaatamas käinud Moskva 
kriitikud, mõni neist on nördinud, mõni 
jälle vaimustuses. Kuid julgen väita, et 
oleme suutnud muuta vaadet teatrile. 


Teater.doc-i staatus? 

Töötame juba kolmandat aastat, 
meid tuntakse Moskvas. Algusest peale 
teadsime, et ei taha teha suuri, glamuur- 
seid lavastusi. Teatril ei ole oma püsi- 
truppi. Sünnib uus projekt — lavastaja 
ise leiab näitlejad. Kunstilise juhina 
pean silmas, et lavastus vastaks meie 
teatri formaadile. Palju noori režissööre, 
keda huvitab sotsiaalne temaatika, teeb 
meiega koostööd. On muidugi paradok- 
saalne, kui vaadata meie räämas ruume, 


» Kuldse maski“ fotod 


»Moldaavlaste võitlus kartongkasti pärast”. 


et oleme Moskva üks moodsamaid teat- 
reid, kes käib mööda festivale. Teeme 
ekstreemset teatrit ja selle järele on 
nõudmine. Eks elu ürita meie ekstreem- 
susenurki maha lihvida, aga võitleme 
selle vastu, kuidas oskame. 


Raha? 

Me ei ole riigiteater, raha pole meil 
kunagi. Me ei ole ka erateater, sest meil 
pole omanikku. Oleme selline kollek- 
tiivne nähtus. Meie riigis on grantide 
süsteem, sealt saame mõne projekti 
jaoks raha. Moskva linnalt oleme saa- 
nud. Aga viimastel aastatel pole sealt 
enam antud põhjendusega, et oleme 
ninapidi poliitikasse jõudnud. Näiteks 
Beslani lavastuse jaoks me sealt raha ei 
saanud. Kuhute ronite, hoiatasid amet- 
nikud. Eks otsime siis teisi allikaid. Te- 
gelikult on seda raha, mida vajame, ik- 
kagi väga vähe. Kõik teevad meie juures 
proove tasuta, muu töö kõrvalt. Aga kui 
lavastus on välja tulnud, siis näitlejatele 


maksame piletirahast. Teater sealt mi- 
dagi endale ei võta. Tegutseme ühesõ- 
naga anarhistliku põhimõtte järgi ja 
püsime vee peal. Oleme elujõulisemad 
kui riigi toetatud-poputatud teatrid 
oma direktorite ja eelarvega. Tsensuuri 
meil ju ei eksisteeri, seda võib kehtesta- 
da vaid rahaga. Kuna meie vajadused 
on minimaalsed, siis võime sellest pis- 
kust ka loobuda. 


Küsinud MARIS JOHANNES 

TEATRIAJASTU LÕPP 


MARINA DAVÕDOVA 


Vene uue draama peajooni 

Kogu XX sajandi võitles kunst õiguse 
eest kõnelda häbitundeta kõigest — 
frustratsioonist, perverssustest, fekaali- 
dest, keha ja hinge pahupoolest. Välja- 
öeldut häbenemata võib lõpuks ometi 
fekaale otsejoones sitaks nimetada. XXI 
sajandi alguses kasutab kunst seda kät- 
tevõidetud õigust ehmatavas mahus. 
Loomulikult on see kohustuslik euroo- 
pa (eelkõike inglise) uue dramaturgia 

Marina Davõdova. 


jaoks, kus jõuliselt keskendutakse igat 
karva ja masti marginaalide elu kirjelda- 
misele. 

Heidikutest on kirjutatud ka möödu- 
nud aegadel, aga teistmoodi. Klassikali- 
se kirjanduse alandatud ja solvatud tari- 
ti elu enese poolt päevavalgele, kuid 
neil oli seal väga ebamugav. Prostituut 
Sonja Marmeladoval ei tulnud pähegi 
oma ameti pärast uhkust tunda. XX sa- 


jandi lõpul on Euroopa dramaturgid fik- 
seerinud järsu muutuse ühiskondlikus 
teadvuses. Normiks saab normist kõr- 
valekaldumine. Ja kui mitte reaalse elu, 
siis vähemalt lääne teatrielu normiks 
kujunevad marginaalide lood margi- 
naalidest. Sellest on saanud dramatur- 
gia pealiin. Mis määratud äärealale, on 
tasapisi nihkunud keskpunkti. Seetõttu 
idee poliitilisest korrektsusest erinebki 
ideest, mille järgi inimestel, kes meist 
erinevad, on õigus eksistentsile. 

Uue draama buum Venemaal läks 
lahti sajandivahetusel täiesti ootamatult 
ja prognoosimatult. Alles hiljuti, 90- 
ndate lõpul oli vene teatriafišilt tänapäe- 
va autorit peaaegu võimatu leida, nii- 
sama võimatu kui kohata pealinna täna- 
val kentauri. Nüüd on see niisama liht- 
ne kui kohtuda Kurski vaksali ümbru- 
ses kodutuga. Esmapilgul võiks seda se- 
letada kui vene teatri aktiivset integree- 
rumist Euroopasse. Igal pool maailmas 
on uue dramaturgia otsingule viskunud 
produtsendid, festivalikorraldajad ja 
teised lavamoe usinad valvurid. Väsi- 
matult töötavad Londoni Royal Courti 
misjonärid, siiras veendumuses, et re- 
žissööri asemel on just dramaturg saa- 
nud tänapäeva teatriprotsessi liikuma- 
panevaks jõuks. Tegelikult just Royal 
Court'i esindajate visiit 1999. aastal 
Moskva ,, Kuldse maski“ festivalile tõigi 
kaasa vene uue draama buumi. See kul- 
mineerus mõne aasta pärast, kui Mosk- 
vas toimus esmakordselt festival , No- 
vaja drama“. Aga vaevalt misjonäride 
külvatud seeme oleks andnud nii kiiret 
saaki, kui ta poleks langenud sedavõrd 
soodsale pinnasele. 

Lavastaja ameti väljakujunemisest 
alates on teater tähendanud ennekõike 
interpreteerimise kunsti. On , Hamleti“ 
või , Kolme õe“ tekst, mis on juba sün- 
nitanud lugematul arvul lavastusi, aga 
mina pakun välja oma variandi. Teistel 
lavastajatel kangelane selle koha peal 
karjatab, aga minul ta hoopis sosistab. 


Mapnma HaBpinoBa 


Konen TEaTPaiBHOÄ 3IIOXH 


On vaks vahet, kas tegelda nüüdis- 
aegse või klassikalise tekstiga. Nüüdis- 
aegse teksti puhul ei ahista traditsiooni 
taak. Uue teksti puhul ei pea otsima jär- 
jekordset lavaversiooni, vaid uusi väl- 
jendusvahendeid. Keeruta kuidas ta- 
had, ikka pead tunnistama, et lavakeele 
areng on seotud uue, olgugi et mitte ala- 
ti täiusliku teksti lavastamisega. Ilma 
selleta hakkab teater omas mahlas praa- 
dima, kaotab sotsiaalselt aktiivse audi- 
tooriumi. Ja kriitikul jääb vaid nentida, 
et saja kahekümne kuues versioon ,, Kol- 
mestõest“ erineb saja kahekümne viien- 
dast. 

Seda, et lavastajakunst elab üle kee- 
rulisi aegu, näitas juba 2004. aasta, mil 
tähistati Tšehhovi 100. surma-aastapäe- 
va. See tähtpäev kutsus teatritegelasi 
lööktööle. Üritust spondeeris heldelt 

ärimees ja teatrimetseen Mihhail Kusni- 
rovitš. Neelanud alla järjekordse ports- 
joni , Kajakat” ja , Kirsiaeda“, mõne 
maitsvama, teise tuimema, valdas mind 
väljakannatamatu kurbus. Sain aru, et 
need Tšehhovi tekstid on kohutavalt vä- 
sinud (nagu söötis põld, kust vili võe- 
tud), et lavastajad on väsinud neid välja- 
kurnatud tekste lahti mõtestamast ja vä- 
hestel on midagi öelda. Ja meie, Tšehho- 
vist kurnatud, oleme väsinud vaatamast 
neid väsinud lavastusi. Sai selgeks, et 
juba ammu ketravad teatrid suuri näite- 
mänge (mitte ainult Tšehhovi omi) kui 
ilusaid, aga läbileierdatud heliplaate. 

“Madaam, sirtsuke sitta!“ karjatab 
anekdoodi armuke, kes oli tunnikese is- 
tunud karusnahkadest ja kallist parfüü- 
mist pungil riidekapis. Noored drama- 
turgid tajusid, et varem või hiljem see 
karjatus tuleb. 

Tegevus kutsub alati esile vastutege- 
vuse. Innukad vene noored dramatur- 
gid leidsid, et just nendel on pakkuda 
imerohtu kõikide teatrihädade vastu. 
Pöörasemad neist hakkasid ründama 
lavastajaid ja kõiki, kes teele ette jäid, 
süüdistusega kirjaniku õiguste usurpee- 
rimises. Sellise käitumise puhul on vas- 
tulöök vältimatu. Ja mitte ainult puhta 
kunsti preestrite ja teatrimoraali valvu- 

Teater.doc-i 
Hapnik“. 


rite seas, vaid kõigi hea tahte inimeste 
poolt. Kui keegi midagi raevukalt häbi- 
märgistab, tekib alati soov asuda kaitse- 
le ja kisakõrile koht kätte näidata. Noori 
dramaturge süüdistati selles, et nende 
epateerimissoovil ei ole katet. Et nad 
üritavad läbi lüüa oma arvukuse, mitte 
arukusega ja et nende seas pole tõeliselt 
suuri isiksusi. 

Seejuures noorte dramaturgide po- 
leemiline paatos ei olegi pelgalt bluff ja 
valemäng, selles on ka omajagu tõtt. 
2004. aasta ajakirjas ,Iskusstvo Kino” 
kirjutab melanhoolne vene intellektuaal 
Mihhail Ugarov, kes on mõnuga mängi- 
nud oma dramaturgilisi mänge vene 
ajaloo ja klassikaga. Selles kirjatükis ei 
ole jälgegi melanhooliast, sealt vaatab 
vastu kõige tormilisem ja vihasem uue 
teatriusu jutlustaja. 

Ugarov kirjutab: , Meie (s.o vene) la- 
vastused on täiesti ohutud. Te ei saa 
sealt teada midagi, mis juhtub meiega 
siin ja praegu. Mitte ükski kurjategija ei 
võpata ega lahku etenduselt kätega nä- 
gu varjates. Ja pole ka Stanislavskit, kes 
karjataks: ,, Ei usu!“ nähes meie teatripi- 
dupäevade valet. Prognoos on trööstitu. 
Haigus levib. Noored inimesed ei käi 
teatris. Moodsad ajakirjad ja raadiojaa- 
mad eitee teatriülevaateid. Telekanalid 


Hapnik“. 


ei pane kavva teatrisaateid, sest reiting 
langeb. Tuleb tunnistada, et neil on 
õigus: inimestele pole teatrit vaja... See, 
kes tahab lõbutseda, läheb mõnda teh- 
noloogilisemasse paika. See, kes nõudli- 
kum, läheb kunstinäitusele või friigifil- 
mi vaatama või lihtsalt koju, kus lõppu- 
de lõpuks võib lugeda väärt teksti. Teat- 
ris käivad täna vaid sissesõitnud, naised 
üle neljakümne oma sõbrannadega, ju- 
huslik publik, kes sooritab nn rituaalset 
kultuurižesti. 

Lugedes mälestusi möödunud sajan- 
dist, kohtab seal vaimustunud gümna- 
siste, kes tormavad teatri ülemistele rõ- 
dudele oma lemmikuid vaatama. Täna- 
päeva näitlejal jooksevad õudusjudinad 
üle selja, kui saali tuleb vanemate klassi- 
de õpilasi. Ja süüdi ei ole siin õpilased, 
vaid teater, kes on käest lasknud oma 
suure ja traditsioonilise võimaluse — 
valitseda mõtet, mõtestatud oleku.“ 

Siin pole midagi vastu vaielda. Võib 
küll arutada, et vanasti, gümnasistide 
aegu, oli kirjaoskajaid, kunstist huvita- 
tud inimesi vaid käputäis. Kui neist 
kaks protsenti — kübeke rahvast — tuli- 
selt arutas lavastust, kas saab siis üldse 
rääkida teatri laiemast mõjust. Jõudude 
vahekord tänapäeval on hoopis teist- 
sugune. Kirjaoskus on valdav, kaunite 


kunstide vastu tunnevad huvi massid 


ja see tingib vaatemängu määratu tira- 
žeerimise. Teatri olukord massimeedia 
ajastul on tunduvalt raskem kui varem. 
Ei saa teatrist enam kunagi sellist ees- 
mõtlejat, nagu seda kirjeldavad vene fi- 
lipikate autorid. Aga see ei tähenda, et 
igasugune mõtestatud olek teatrist ka- 
duma peaks. Selles on Ugarovil õigus. 

Kui inimesel on aneemia, kirjutab 
arst talle rauatablette. Üheksakümnen- 
date aastate vene teater langes ebata- 
valisse isolatsiooni. Ta sulges ennast tra- 
ditsioonide kesta, eraldas müüriga pi- 
devalt muutuvast reaalsusest. Ta ei tei- 
nud isegi katset seda reaalsust esteeti- 
liselt tundma õppida. Meie siin oleme 
isekeskis kõik kenakesed-puhtakesed, 
aga reaalsus haiseb omasoodu kusagil 
mujal. Juba antiigis, isegi seisakuaega- 
del on kaasaeg mõjutanud teatrit, on ol- 
nud teatri tervise pant ja eluvõimalus. 
Haigus on selleks, et seda ravida. Ja 
uuest draamast sai vene teatri arstirohi, 
niisugune kibe pill, mida mõned õigel 
ajal ärganud tegelased taipasid välja 
kirjutada. 

Noored dramaturgid üritavad oma 
oskust ja võimalust mööda katkenud si- 
det ümbritsevaga taastada. Iseküsimus 
on muidugi see, kui suured on need os- 

» Kuldse maski“ fotod 


kused. Enne veel kui hinnata dramatur- 


gide tekste esteetiliste kriteeriumide jär- 
gi, tuleb tõdeda: uue draama ilmumine 
aitas vähemalt taastada balanssi. Tegeli- 
kult selle tasakaalu leidmine ongi vene 
uue draama mõte. Proovida sellest aru 
saada oli tähtsam kui ilukõneliselt ja 
temperamentselt süüdistada uusi auto- 
reid kollektiivses andetuses ja moraali- 
tuses. 

2002. aastal üürisid uue dramaturgia 
eestvõitlejad (neid oli kogunenud juba 
terve armee) oma raha eest kitsukese 
mahajäetud keldri Trjohprudnõi pere- 
ulokil. Seal tegutseb nüüd Teater.doc. 
Nimigi on sel teatril sümptomaatiline. 


Loid elu omas mahlas 

Kahekümnenda sajandi teisel poolel 
on kunst suures osas muutunud mitte- 
kunstiks (...). Kunstnik ei pea enam os- 
kama joonistada, kirjanik ei pea olema 
kirjaoskajast süžeemeister, dramaturg ei 
pea välja joonistama inimsuhete keeru- 
list mustrit (...). Selle asemele on tulnud 
teised väärtused. 

Nähtavasti ei ole dramaturg kunagi 
oma näidendite maailma luues hoolitse- 
nud selle autentsuse eest nii kiivalt kui 
tänapäeval. Igal ajal on side ümbritse- 
vaga küll olemas olnud, aga kirjutaja ise 

Moldaavlaste 
võitlus 
kartongkasti 
pärast“. 


oli tähtsam kui tegelikkus. Uue drama- 
turgia tegijad, kui nad ei lasku just post- 
modernistlikesse mängudesse teistsu- 
guse reaalsusega, vaid püüavad hakka- 
ma saada meie ajas, on veendunud, et 
tegelikkus on tähtsam kui nemad ise. 
Nad ise, nende mõtted ja ideaalid (kui 
neid leidub) on väärtusetud näruse elu 
enese kõrval, seda elu tuleb fikseerida 
ja täpselt protokollida. Inimene, otsus- 
tanud kirjutada teatrile teksti, võib õige- 
kirjas olla kehvakene (võib ka vastu- 
pidi). Aristotelese teatripiiblit , Poeeti- 
kast“ ei pruugi ta üldse teada, aga elu 
hädaorgu peab ta tundma. 

Vene teatrikriitiku Daniil Dondurei 
usaldusväärse määratluse järgi tunneb 
teater hirmu reaalsuse ees, uue draama 
(nii vene kui välismaa) autorite arvates 
on häda hoopis mujal. Nemad on nagu 
muinasjututegelased — nõiutud sellesa- 
ma reaalsuse enese poolt. Nad on... 
reaalsuse vangid. 

[---] 

Kes on praegu vene juhtiv draama- 
kirjanik? See on Jevgeni Griškovets. Per- 
verssuste all ei kannata, narkootikume 
ei tarvita, enesetapukatseid ei tee — see- 
ga postmodernismile võõras veri, vas- 
tandudes täiesti Sarah Kane'ile. Aga 
ometi ühes asjas on nad äraütlemata 


lähedased — Griškovetski ei ole konst- 
rueerija, vaid dokumenteerija. Elu tähe- 
lepanelik jälgija, eksistentsialist pealaest 
jalatallani. Ta võtab keskseks teatri- 
sündmuseks iseenda, oma kompleksid, 
üleelamised ja rikka sisemaailma — 
võrdsustades niimoodi elu ja kunsti. 
Neid otsinguid iseloomustab täpselt 
nimekombinatsioon , Teater.doc”. 

Dramaturgid, kes on kogunenud 
Teater.doc-i juurde, fikseerivad elu ja 
kunsti kokkupuudet veelgi kujukamalt. 
Nad alustasid himukalt verbatim-tehni- 
kaga: sõitsid kaevurite, vangide, prosti- 
tuutide juurde jm, murdsid sisse inter- 
netipäevikutesse ning kirjutasid nende 
vaatluste põhjal lavatekste. Vahel pro- 
votseeriti kirjutama neidki, kes selle 
peale kunagi mõelnud pole. Muljetaval- 
davam tulemus selles laadis on Jekate- 
rina Kovaljova näidend , Minu lilla sõ- 
ber“ (Moi goluboi drug*), mida 2003. 
aastal mängiti MHATIi laval. Näidendi 
autor ise on vang, istub range režiimiga 
koloonias tapmise pärast ja lugu kirjel- 
dab reaalset vanglaelu. Siin ei köida mit- 
te dramaturgiline meisterlikkus, vaid 
läbielatu ehedus. Istud ja tajud selgelt 
— justnii see tegelikult ongi. 

Uue dramaturgia puhul on ilmsiks 
tulnud üks huvitav asi: näidendite kan- 
gelased järgivad justkui autoreid, kes 
keelduvad olemast loojad suure algus- 
tähega. Need kangelased ei ole enam 
oma saatuse kujundajad, nad on etturid, 
mängukannid arvukate olukordade vir- 
varris. Neist on saanud reaalsuse van- 
gid. Et olla lõpuni täpne, mingit kange- 
last polegi, on vaid tegelased. Sest kan- 
gelaseks olemise esimene eeldus on vas- 
tutada oma tegude eest. Teod võivad ol- 
la imelised, kahtlased, jubedad, üllad 
või kuritegelikud, kuid kangelane on 
vabatahtlikult valinud oma tee. [---] See 
vaba tahte valik on olnud kõikjal, ,, Par- 


dijahi” Žilovist , Nukumaja” Norani. 
Aga nõuda uue draama tegelaselt vastu- 
tust on sama kui küsida, miks koogivor- 
mi kallatud tainas võtab vormi kuju. 
Need tegelased on naha ja karvadega 
selle keskkonna toodang. Vaataja või- 
malus on neid kadestada, põlata või 
kaasa tunda ja haletseda, kuidas kesk- 
kond neid on murendanud. Võime ka 
käega lüüa. Pagulane on õnnetu selle- 
pärast, et ta on pagulane. Sõjaväelane 
sellepärast, et ta on sõjaväelane. Kui 
paadialune tappis inimese, siis sellepä- 
rast, et ta on paadialune. Ei pea mina 
teile jutustama, kui õnnetu on üks nar- 
komaan, eriti siis, kui tal pole raha järje- 
kordse doosi jaoks. Ja sügavalt õnnetu- 
test homoseksuaalidest ja üksildastest 
lesbidest ei hakka parem pajatamagi. 
Möödunud aegade draamategelased 
võisid olla lurjused, reeturid, nõrguke- 
sed. Uue draama tegelane on alati oh- 
ver. Nad on alati passiivsed ja kannataja 
rollis. Kui suur teater eksisteerib ainult 
seal, kus on side tegelikkusega, siis suur 
dramaturgia vaid seal, kus näidendi te- 
gelasel ja teda loonud autoril on etteku- 
jutus vastutusest. Kui tegelane ei ole 
amorfne substants, vaid inimene, kes on 
varustatud tahtega ja kes ei ela oma elu 
mitte passiivsel, vaid aktiivsel moel. 

Asja muudab keeruliseks (ühtlasi se- 
letab) see, et tänapäeva eurooplasel on 
passiivne eluhoiak. Ta on vastutust oma 
elu eest valmis laduma jumala või saata- 
naõlgadele, kirjutama valitsuse ja raske 
mineviku arvele, veeretama ema-isa ja 
kooliõpetajate kaela. Ta on kui uue 
draama tegelane, kes ilmast ilma on 
reaalsuses kannatav ori. Aga ori ei saa 
luua. 


Raamatust , Teatriajastu lõpp“ (, Kuldne 
mask, 2005“) tõlkinud 
MARIS JOHANNES 


* Vene keeles tähistatakse geid ehk , lillat“ sõnaga ,goluboi”. Toim. 

KELLELE ON VAJA 
TEATRI- JA TANTSUFESTIVALE? 


Suvel istusid teatri- ja tantsufestivalide 
tegijad Tallinna Linnateatri proovisaalis 
laua taha, et arutada Eestis toimuvate ja toi- 
muda võivate festivalide teemal. Vestlus- 
ringist võtsid osa eesti tentri festivali , Draa- 
ma” peakorraldaja Margus Kasterpalu 
(M. K.), , Augusti tantsufestivali“ peakor- 
raldaja Priit Raud (P. R.), , Baltoscandali“ 
korraldaja Indrek Saar (1. S.) ning laste- 
ja noorteteatrite vallast ,, NB-festivali“ esin- 
daja Katrin Nielsen (K. N.) ja , Noore 
sajandi“ korraldaja Meelis Pai (M. P.). 


P. R.: Minu nägemuse järgi on festivale 
üldjoontes kahesuguseid — rahvusva- 
helised ja kohalikud. Kohalikud festiva- 
lid ehk ülevaatefestivalid annavad pildi 
kohalikust olukorrast või mingist ühest 
konkreetsest valdkonnast. Neid võib ol- 
la igasuguseid. Me võime teha ka Eesti 
kohalike ninaga herneveeretajate festi- 
vali ja seegi võiks olla väga edukas ning 
publikumenukas. Sestjust ülevaatelisu- 
se aspekt ja vastav vorm teeb sellise fes- 
tivali edukaks. Sellepärast on ka , Draa- 
ma” edukas. 

Minu arust ei saa samastada ega ka 
võrrelda rahvuslikke nn ülevaatefesti- 
vale ning rahvusvahelisi festivale. Mõ- 
lemal on omad eesmärgid ning üldjuhul 
need ei kattu. Ja miks peakski? Ükski 
festival ei saa (ega vist tohigi) täita ühe- 
aegselt kõiki eesmärke, mida me vähegi 
oskame neile seada. Mina pean rahvus- 
vahelise festivali all silmas ikkagi liht- 
salt festivali. Mis tähtsust on faktil, kust 
riigist hea ja sobiv lavastus on pärit. Üle- 
vaatefestivalide eesmärk on aga just see, 


44 


millele , Draama“ (ning analoogiline 
festival kaasaegses tantsus — ,Uus 
tants“) on üsna lähedale jõudnud. 
Koondada teatud perioodil mingil terri- 
tooriumil toimunud lavastuste paremik 
ning vastava kunstivaldkonna tegijad. 
Minu arust peaks igas valdkonnas ole- 
ma üks niisugune festival. Ja kes seda 
enne teeb, see jääbki seda tegema. 
K.N.: Minu meelest on ka ühe korraliku 
kohaliku lasteteatrite festivali jaoks te- 
gelikult seeme olemas. Kusjuures laste- 
teatrit tehakse ju ka suurtes teatrites. 
Hästi hea oli see, kui ,, Draama“ festivalil 
oli lasteteatri programm. Tegelikult peaks 
selleks vaatama rahulikult kõikide 
suurte teatrite laste- ja noorteetendused 
ära, istuma maha ning arutlema nende 
üle asjatundlikult, neid analüüsima. 
Eestis võiks igal aastal toimuda vä- 
hemalt üks riiklikult toetatud lasteteat- 
rite festival, selleks on reaalne alus ole- 
mas. Meil toimuvad rahvusvahelised 
festivalid , Banaanikala“, ,, NB-festival“, 
Noor sajand“ — igalaastal üks või kaks, 
puudu on veel üks suur üleriigiline laste- 
ja noorteteatrite festival. Järelikult on 
Eestis olemas kolm arvestatavat mees- 
konda, kes neid korraldavad pluss 
Draama” korraldajad. Kui on olemas 
vahendid, leiab ka korraldajaid. On või- 
malik teha koostööd. See pole pelgalt 
teatrite siseasi, see on kultuuripoliitiline 
küsimus. Ja muidugi oleks hea, kui las- 
teteatri festival toimuks erinevates Eesti- 
maa nurkades. Siin on palju kasutamata 
võimalusi, näiteks koostöö haridus- ja 
sotsiaalvaldkonna ning vastavate mi- 


Margus Kasterpalu. 
nisteeriumidega. Aga vähemalt lapsed 
ja koolid teaksid — igal aastal tuleb fes- 
tival. 

M. K.:,, Draama“ ja ,Baltoscandali“ su- 
he on üsna täpselt paika liikunud — nad 
toimuvad eri aastatel, üks toob rahvus- 
vahclist teatrit Eestisse, teine näitab Ees- 
ti teatrit viisil, mis laseb teha vahekok- 
kuvõtteid ja paremal juhul ehk üldistu- 
sigi. Mõlemad on sellistena Eesti teatri- 
maastikul vajalikud ning on väga lihtne 
seda põhimõtet ja ülesehitust kellele ta- 
hes seletada (rahastajatest tegijateni). 
Vahest oleks mõistlik, kui enam-vähem 
samasugune selgus — regulaarsus pluss 
kindel formaat pluss kindel adressaat 
— valitseks ka näiteks lasteteatri festi- 
valide puhul. Aga kui toimuvad pika 
tsükliga rahvusvahelised festivalid, mis 
satuvad üle aastate korra ka siia, siis ei 
oska nendega tegelikult arvestada ei ra- 
hastaja, ei publik, mitte keegi. Selline 
regulaarsus või kindel tsükkel on tege- 
likult hästi tähtis. Vähemalt suuremate 
festivalide puhul, mis ei reklaami ennast 
ühekordse projektina või suurüritusena. 


Priit Raud. 


P. R.: Kui püüda kommenteerida festi- 
valide üldpilti, siis tulebki öelda, et tant- 
sufestivalid kui Eestis suhteliselt hiljuti 
tekkinud formaat on kujundanud konk- 
reetsema sisu. Keegi ei tee festivali sel- 
leks, et lihtsalt midagi teha. , Draama” 
ja ,Baltoscandali“ suhe on ka juba kind- 
laks kujunenud. Ehk on puudu ,, müügi- 
festival“? Missugusel festivalil tahavad 
käia teatritegijad, seda mina ei tea. 

M. P.: On väga palju üritusi, mida alus- 
tatakse, nimetatakse festivaliks, ja kõik 
nad loodavad, et neil on järjepidevust 
ka aasta kahe pärast, kuid ometi nad 
kaovad ära. Festival, mis kuulub teatri 
juurde, on tegelikult teatri välissuhtluse 
osa; igal Eesti teatril võiks olla oma fes- 
tival. Kui me saaksime Eesti teatreid 
lahterdada repertuaari, žanri või mille 
tahes alusel, siis onju igaühel oma nägu. 
P. R.: Mina jälle kutsuksin üles ise tege- 
ma üht kõva kohalikku festivali, algatu- 
seks omal initsiatiivil, et vaadata, kuidas 
läheb. Sest kui publikut on, siis peaks 
ta ju õnnestuma. 

M. K.: Mulle tundub, et ilma toetava 

Indrek Saar. 


institutsioonita, näiteks ilma teatrita, 
mille juurde festival kuuluks, ei ole vist 
praegu hästi võimalikki nullist täitsa 
uut kohalikku festivali korralikult teha. 
Lihtsalt liiga palju kulusid ja mitte kuigi 
roosilised võimalused neile katet leida. 
Ehk oleks mõeldav mõni uus, rahvusva- 
helise koostööprojektina sündiv festi- 
val, sest talle oleksid avatud ka muud 
rahakotid peale siinsete. 

P. R.: Teise variandina võiks festivali 
mingi kohaga siduda; meie väikesed 
kohad ja linnad peaksid otsima oma 
identiteeti. Saame tuua näiteks just selle 
Draama” — kõik tulevad Tartusse 
kokku, ka publik. 

M. P.: Aga miks ,, Draama” ei ole enam 
Vanemuise“ küljes? Sest see muutus 
koormaks. Aga kui on loodud selline 
sihtasutus nagu Eesti Teatri Festival, kui 
korraldatakse üle-eestiline , Draama“ 
festival, siis miks ei võiks olla samasu- 
gune laste- ja noorteteatrite festival. 
K.N.:Seda tuleb teha ühiste jõududega. 
Teatritel on ju riigi raha taga. See on na- 
gu väljasõiduetendus — oma teatri fes- 

tival. Festival on võimalus vaadata jär- 
jest Eesti teatrite lastelavastusi, teha va- 
hekokkuvõtteid, tekitada diskussiooni 
ja luua pilti. 

I. 5.: Selle jaoks, et tekiks diskussioon, 
ei saa olla väljasõiduetenduse õhkkond, 
selleks peavad tegijad ise festivalil igas 
mõttes kohal olema. Ja nendel teatritel, 
kellel ikkagi on kohustus piletitulu tee- 
nida, on väga valus, kui kolm-neli päeva 
magusamast kassategemise ajast toi- 
mub mingi muu kama. Vaadates, milli- 
se valu ja vaevaga on , Draama“ festiva- 
ligi tehtud ja milliseid kokkuleppeid see 
on tähendanud, kui keeruline on tegeli- 
kult kokku leppida, et inimesed kohale 
tuleksid ja et tekiks diskussioon. See eel- 
dab väga suurt vajadust seda laadi koh- 
tumiste järele. Mul on lihtsalt tunne, et 
teatritegijad ei taju seda vajadust. 

M. K:: Võib ju mõelda ka nii: tõeliselt 
heal lastelavastusel publikupuudust ei 
ole ja seda on mõnus ka mängida. Järeli- 
kult, analoogia põhjal: kui tekitada selli- 
ne festival, mis on metsikult publikume- 
nukas, siis äkki hakkavad ka teatritegi- 


jad seda vajadust tunnetama. Kui meh- 
hanism ehk niipidi üles ehitadagi... 

K. N.: Teisalt oleneb see festivali for- 
maadist — kas sa teed oma festivali nii, 
et antakse lihtsalt etendusi, publik käib 
ja žürii vaatab, jagab pärast lilli, kingi- 
tusi ja preemiaid, või integreerid sa sin- 
na ka mingeid muid tegevusi tegijatele. 
Diskussioonidel on siin oma suur osa. 
Selles suhtes on sul õigus, et paraku ees- 
ti näitleja ei pane ennast workshop'igi kir- 
ja, ükskõik kust sa selle tood ja mida sa 
seal pakud. 

M. P.: Eestis ei ole ühte suurt lasteteat- 
rite festivali, kuhu oleks võimalik kutsu- 
da välismaa festivalide korraldajaid ja 
kriitikuid, ning seetõttu ei pääsegi Eesti 
lasteteatrid mitte kunagi korralikule vä- 
lismaa festivalile. Praegu on nii, et Eesti 
nime all esinevad mitmesugustel festi- 
validel üsna juhuslikud trupid. Arva- 
takse, et see ongi meie tase. Aga profes- 
sionaalsed teatrid ei käi, kuna ei ole 
ametlikke kutseid. Samas tegelevad 
kõik teatrid aktiivselt suhete arendami- 
sega. See on ka üks äärmiselt tähtis as- 
pekt. Nii nagu ,, Draamale“ on kutsutud 
rahvusvaheline žürii, kellele on antud 
oma kindlad ülesanded. Või nagu , Tal- 
veöö unenäol” oli kohustus, et kõik žü- 
riiliikmed ja ajakirjanikud, kes tulid, 
pidid sellest oma kodumaal kirjutama. 
M. K.: Praegustel lasteteatri festivalidel 
ei ole seda mastaapi, mis meie meedia- 
oludes puhtalt künnise ületaks, tähele- 
panu ärataks. Nende funktsioonidega, 
mida meie siin oleme kirjeldanud , ühi- 
nenud“ või ,suure“ puhul — et kuju- 
neks maine või mentaliteedi muutus, et 
tekiks sündmus; et liigutataks nii tegija- 
te kui otsustajate ja ka rohujuuretasandi 
tõekspidamisi —, sellise eesmärgipüsti- 
tusega oleks asjal ehk mõtet. Aga selli- 
sena ei ole ükski neist paljudest laste- 
teatri festivalidest praegu üles ehitatud 
ja nii nad ei toimi. Samas, enamikku 
laste- ja noorteteatrit tehakse ju ikkagi 
riiklike teatrite sees ühe väikese osana. 


Meelis Pai. 


Kui selliseid spetsiaalseid teatreid nagu 
Nukuteater ongi ainult üks, kas siis on 
võimalik teha n-ö spetsiifilist festivali, 
kui teatriinstitutsioonid on ikkagi need- 
samad mis ,,Draamagi“” taga? 

Seda kogesin ma ka , Komöödia“ pu- 
hul; kui, Draama” neelavad teatrid juba 
rahulikult alla, siis tundus, et üle aasta 
midagi sellist oma igapäevatöö kõrvalt 
ette võtta on enam-vähem taluvuse piir. 
Kui ma üritasin ka , Komöödiale“ ikka 
samadelt teatritelt ja tegijatelt niisama 
headel tingimustel lavastusi saada kui 
» Draamale”, siis see oli oluliselt keeruli- 
sem, sest siis tulid kõik majanduslikud 
argumendid juba teravalt esile. 

Selles mõttes, see kõlab küll pentsi- 
kult, aga sellise initsiatiivi tekitamine 
saab olla kultuuripoliitiline otsus või 
riiklik tellimus. 

P. R.: Kuigi ma tean seda olukorda ja 
seega ka mõistan, ei saa ma sisimas ik- 
kagi aru, et kui , Draamal“ on mingi 
konkreetne eelarve ja ta tahab kutsuda 
mõnda Eesti teatrit sinna oma etendu- 
sega, siis sellele teatrile on see finantsili- 

selt problemaatiline. Miks see nii on? 
Me ei räägi ju sellest, et kui te kutsute 
Rakvere Teatri, siis Rakvere Teater ka- 
hekordistab oma hinda tulemaks , Draa- 
ma” festivalile. Loomulikult ei saa 
prantslaste või sakslaste trupiga rääki- 
da, et kuule, tead, meil on selline festi- 
val, et raha meil ei ole, aga tule ikka ja 
tee. See on mõeldamatu. Aga oma teat- 
rite puhul. Loomulikult kutsume Linna- 
teatri ja ütleme, et natuke jääb teil endal 
ka maksta, mis siis ikka. Ma ei mõista. 
Kas on täiesti mõeldamatu jõuda ,, Draa- 
ma” festivali rahastamisega sellele tase- 
mele, et see probleem ära kaoks, et see 
ei oleks näiteks Indrekule piinarikas, 
kui Rakvere Teater festivalile kutsutakse. 
M. P.: Kui olla viis päeva festivalil, siis 
need viis päeva ei anta teatris etendusi, 
mis tähendab viit päeva saamata tulu. 
P. R.: Siis toimub festival järelikult valel 
ajal. 

M. K.: Paremat aega ei ole. See sai ku- 
nagi teatrijuhtidega hoolikalt läbi aru- 
tatud. Oktoober oli veel hullem aeg ja 
augustis on kõigil puhkused. 

P. R.: Seda ma tahangi öelda, et kui näi- 
teks , Ugala“ lavastus kutsutaks augus- 
tis Berliini festivalile, siis ei räägiks kee- 
gi puhkustest, aga kui ta on kutsutud 
Tartu festivalile, siis hakkavad kohe 
puhkused. 

K. N.: See ongi tegelikult küsimus, et 
milleks see festival üldse on, kas selleks, 
et vaadata need lavastused ära, või on 
ta tõepoolest professionaalide meeting 
point. 

P. R.: See on ka hea meedia argument, 
selle argumendiga käiakse koos ka 
teatripäeval ja veel mõnel üritusel, selle- 
sama argumendiga — kõik eesti teatraa- 
lid tulevad kokku, hästi tore üritus on. 
Aga neid ei saa lõputult tekitada. 

M. K.: Peale selle teatripäeva ei olegi 
eriti midagi, suvel tehakse korra ka koos 
sporti. 

P. R.: Ei olegi, aga sündmust tahetakse 
tekitada. Samamoodi tahaks ka ,, Balto- 

scandal”, et Eesti teatrid unustaksid 
kõik muu ja tuleksid kohale. Kuid see 
ei ole võimalik, eriti kui me siin räägime, 
et üks kordki on raske kokku saada. 
Minu meelest , Draamal“ hakkab see 
siiski juba toimima. 

M. K.:Seegi hoiak peab hakkama ja on 
juba hakanudki teisest otsast tulema. Ei 
saa kohustada näitlejaid ja lavastajaid 
kohal olema ja siis arvata, et selle pealt 
peakski mingi asi tekkima. Kõigepealt 
peab ikka sündmus ise — praegusel ju- 
hul siis festival — looma sellise hoiaku, 
et sinna tahetakse tulla ja seal tahetakse 
olla. Etneed, kes saavad, ei oleks mujal, 
mitte, et need, kes ei saa, oleksid tingi- 
mata kohal. Ja see hakkab meil juba 
vaikselt ka nii toimuma. 

Kui üritusest massiliselt kõneldakse, 
siis ei ole sündmus ise mingi nurgata- 
gune asi, siis ei ole seal piinlik kohal ol- 
la. Näiteks ,, Estonial“ kui rahvusooperil 
ei peaks iseenesest , Draama” festivali- 
ga mingit pistmist olema, aga sellel aas- 
tal olid nad kohal, sest see oli oluline 
nii neile kui muidugi ka festivalile. Selli- 
seid näiteid on veel küllaga. 

K.N.: Rootsi teatribiennaalil organisee- 
rib lavastajate liit näiteks mitu seminari 
ja workshop'i. Mitmesugused teatriinsti- 
tutsioonid tulevad kokku ja kõik teevad 
oma üritusi just sellel nädalal ning vaa- 
tavad etendusi. See pole ainult ühe 
meeskonna oma lõbu teha eesti teatri 
festivali, see peaks olema kõikide teatri- 
organisatsioonide ja -institutsioonide, 
ka tantsualaste huvi — me tuleme ja tee- 
me, see on meie teatri suur festival. 

P. R.:Just niimoodi, et näiteks Lavastus- 
kunstnike Liit teeb oma koosoleku ühel 
Draama” festivali päeval. Kui me too- 
me näiteid, siis täpselt niimoodi toimib 
Avignoni festival: iga päev on mingi- 
suguse rahvusvahelise organisatsiooni 
koosolek, mis toob kokku vähemalt 
kolmkümmend professionaali üle maa- 
ilma; nad ongi seal kaks päeva, vaata- 
vad lavastust, päeval on koosolek ja siis 


lähevad minema. Neid organisatsioone 
on lõputult. Nad peaaegu ei suhtlegi sel- 
le festivali korraldajatega, ainult nii pal- 
ju, et me ostame nüüd teilt piletid, kas 
teil oleks võimalik lasta meil kusagil 
koosolek läbi viia. 

Aga seminaridest nii palju, et ma ar- 
van, et Eesti teatrid ja tantsijad ei ole val- 
mis mingitel seminaridel osalema, neid 
see väga ei huvita. Me ei ole oma tege- 
mistega veel üldse selles arengujärgus. 
Kindlasti on üksikuid inimesi, kes jul- 
geksid tunnistada, et nad tahavad end 
edasi arendada. Ma töötan väga palju 
üliõpilastega mujalt maailmast. Kaks 
aastat pärast ülikooli lõppu tunnevad 
nad ennast veel üliõpilastena, sellistena, 
kes pidevalt koguvad endasse, akumu- 
leerivad. Aga meil on juba kolmas kur- 
sus oma arust nii proff, et ei tohi ligi as- 
tuda, nad teavad kõike maailmast... ja 
siis veel hakata neile rääkima, et tule 
seminaridele... 

M. P.: Kusjuures ma olen pannud tähe- 
le, et kui siin korraldatakse workshop'e, 
koosolekuid ja seminare, siis aja näitle- 
jaid kaikaga sinna. Aga nii kui see toi- 
mub Soomes või kasvõi Lätis, siis küsi- 
takse, et miks me ei saa minna. Võiks 
ju arvata, et vabadust on juba nii kaua 
olnud, et Läti on ära nähtud, samuti 
Soome. 

1. 5.: Aga selle koosolekute mõtte võiks 
kohale viia teatrijuhtide kaudu, meist 
mitu on ka praegu siin. Seda võiks ka 
Näitlejate Liidule, Lavastajate Liidule, 
Kunstnike Liidule öelda: väärtustada 
neid üritusi sellega, et oma regulaarsed 
koosolekud seal pidada. Tegelikult ta- 
haksid kõik rääkida teatrist, mitte nii, 
et kas nad täna leiavad selle jaoks aega 
või ei leia, vaid et kui nad ninapidi sees 
on, küll nad siis räägivad. 


Kultuuriministeeriumi teatrinõuniku 
Tõnu Lensmendi kommentaar: 

Igati paistab välja meie kõigi soov, 
et maa oleks täidetud korralike festiva- 


lidega iga teatritegemise laadi tarbeks. 
Ja midagi on juba ka olemas. On rahvus- 
vaheline festival, kohalik festival, on 
tantsufestival, ka kooliteatrite ja kooli- 
tantsu festivale. On igasuguseid ja palju. 
Kuna on tegijaid, innuga tegijaid. 

Kui räägime, et midagi on valesti või 
et midagi vähe või kehvasti, siis tuleks 
korra üle vaadata, et ega äkki ole asi se- 
da teha tahtjate ja sihtgrupi tahtmise ta- 
ga. Vägisi ei maksa midagi punnitada. 
On ju festival oma algses tähenduses ik- 
kagi parema äraolemisega kokkusaami- 
se ja üksteise ülevaatamise üritus. Kui 
hakata välja mõtlema põhjusi, miks kok- 
ku saada, ja igasugu muid vigureid, ega 
siis asjast head tule, siis on üritus ka hu- 
kule määratud. Rahastajadki kipuvad 
eemale hoidma. 

Mis puutub lasteteatri festivalidesse, 
siis jah, neid on ju üritatud, mitmesu- 
guseid. Ja nad kõik on veidi ära vaju- 
nud. Proovigem esmalt ise, ennekõike 
meie institutsionaalsetes teatrites, vaa- 
data üle oma suhtumine lastele teatri te- 
gemisse. Kuidas on näitlejate, kuidas la- 
vastajate suhtumisega. Ei oska pakkuda 
valemit, aga edasiste sammude astumi- 
seks kutsuks kõiki veidi maha rahune- 
ma. Kultuuriministeerium on otsusta- 
nud astuda esimesed innustavad sam- 
mud, paraku küll vaid oma mängureeg- 
lite piires. Oleme hakanud teostama ti- 
hedamat järelevalvet oma huviorbiidis 
olevate teatrite repertuaari üle, pidades 
seega silmas lastelavastuste osatähtsust. 
Teisalt reserveerisime selleks aastaks ka 
väikese rahasumma lasteteatrite festiva- 
lide tarbeks. Üsna sama nullide arvuga 
nagu teistegi festivalide jaoks. Selle 
summaga anname kaasa omapoolse po- 
sitiivse suhtumise ka järgnevate aastate 
tarbeks. 

Oleme avatud ja liigume tasa ja targu 
ikka edasi. 


Üles kirjutanud TIIU LAKS 

Eesti teatri festivali ,Draama 2005“ 


MAKKK 


Rahvusvahelise žürii koosseisu kuulusid: Jan Kaus (esimees), Anneli Saro, 
Adrienne Darvay Nagy (Ungari), Piotr Gruszczynski (Poola), Pekka Milonoff 
(Soome), Marina Timašova (Venemaa) ja Põteris Krilovs (Läti). 


Laureaatideks tunnistati: 


Märt Avandi särava episoodilise rolli eest Rakvere Teatri lavastuses 
»Pidusöök“. 


Liina Vahtrik moodsa näitlemise ja väljendusrikka karakteri eest Von Krahli 
Teatri lavastuses , Ainult võltsid jäävad ellu“. 


Tambet Tuisk kõrgepingelise rolli eest N099 lavastuses , Padjamees“. 


Lilja Blumenfeld sidusa, askeetliku ja esteetilise lavalise visuaalia eest 
» Theatrumi” lavastuses , Hamlet“. 


Priit Pedajas ja Madis Kõiv koostöö eest filosoofilise teatri loomisel Eesti 
Draamateatri lavastuses ,,Finis nihili“. 


Tiit Ojasoo ja Ene-Liis Semper parima lavastajatöö eest Eesti Draamateatri 
lavastuses ,Julia”. 


Von Krahli Teater eluillusiooni lõhkumise eest lavastuses , Ainult võltsid 
jäävad ellu“. 

Eesti Nukuteater tõsiduse ja tundlikkuse eest lavastuses , Troll-poiss”. 


VAT Teater hingestatud fantaasia eest lavastuses ,,Päl-tänava poisid”. 


Parim lavastus — Eesti Draamateatri , Julia“. 


Väliskriitikute eriauhinna võitis rahvusluse hoidmise ja edendamise eest Elmo 
Nüganeni ,,Tõde ja õigus. Teine osa“ Tallinna Linnateatris. 


Festivalidest , Draama 2005“ ja , Augusti tantsufestival“ tuleb pikemalt juttu 
TMK detsembrinumbris. 


Tiit Ojasoo ja Ene-Liis Semperi ,, Julia“ Eesti Draamateatris. 
Pildil Mirtel Pohla ja Rasmus Kaljujärv. 

1. oktoober 
TIINA KUKLI 
näitleja, inspitsient ja liikumisjuht — 60 


1. oktoober 

TIINA LOKK 

Tallinna Pimedate Ööde filmifestivali 
üldjuht, filmikriitik — 50 


6. oktoober 
MALLE TREIAL 
näitleja — 60 


8. oktoober 
VIRVE MEERITS 
näitleja — 70 


10. oktoober x 
KAIS ADLAS 
näitleja — 60 i 


13. oktoober 
HEINO PARS 
nukufilmide stsenarist ja režissöör — 80 


13. oktoober 
MARE SOOMRE 
näitleja — 60 


14. oktoober 
NEEME KUNINGAS 
lavastaja ja laulja — 50 


Ki 


(C 


16. oktoober 
URMAS ALLIK 
lavastaja ja teatripedagoog — 50 


18. oktoober 
EVA TIHANE 
näitleja — 70 


18. oktoober 
REIN LAUKS 
teatrikunstnik — 60 


18. oktoober Ta) 
HELI VAHING AS 
laulja — 50 “a 


19. oktoober 
JAAN KUMAN 
trompetist ja ansamblijuht — 60 


19. oktoober 
SVETLANA UNT M 
tantsija, balletirepetiitor — 50 "5 


26. oktoober 
FANNY DE SIVERS 
keeleteadlane ja esseist — 85 


31. oktoober 
HILJA SEPP 
näitleja ja operetisubrett — 85 


KUULATES XII HAAPSALU 
VANAMUUSIKA FESTIVALI 


MARIS VALK-FALK 


Haapsalu 
toomkirik. 


Pidustus 

XII Haapsalu vanamuusika festival 
toimus Haapsalu toomkirikus 6.—10. 
juulini 2005. Festivali kavas oli vokaal- 
ja instrumentaalmuusika XVIII — XXI 
sajandini, vastandusid varane ja enami- 
kus vaimulikele tekstidele loodud täna- 
päevamuusika. Festivali kava keskne 
helilooja oli Johann Sebastian Bach 
(1685 —1750), kelle loomingust esitati 
fuugad ,, Contrapunctus” 1— VII ja XIV 
(XV)'teosest ,Fuugakunst” (, Die Kunst 
der Fuge”; BWV 1080), kantaadid ,,Der 
Himmel lacht! die Erde jubilieret!” 
(BWV 31), , Ich armer Mensch, ich Sün- 
denknecht” (BWV 55) ning ,,Magnifi- 
cat” (BWV 234). Inglise renessanss- 
muusikast olid kavas William Byrdi 
(1543 —1623) laulud Emma Kirkby ja 
ansambli ,,Fretwork” esituses?. XVIII sa- 
jandi teise poole kammermuusikat esin- 
das Luigi Boccherini (1743 — 1805) loo- 


ming, keelpillikvintetid kahele viiulile, 
vioolale ja kahele tšellole Roel Dieltien- 
si ja ,Ensemble Explorationsi” esituses. 
Nüüdismuusikast oli kavas eesti heli- 
loojate looming: Arvo Pärdi (1935) ko- 
raalid segakoorile a cappellaning orkest- 
ri ja solistidega: ,Es sang vor langen 
Jahren” (motett Clemens Brentano teks- 
tile, 1984), , Tribute to Caesar” (Matteus 
22,15 —22, 1997), , The Woman with the 
alabaster Box” (Matteus 26, 6—13, 
1997), ,1 am the true Vine” (Johannes 
15, 1—14, 1996), ,Magnificat” (1989), 
» Nunc dimittis” (Luuka 2, 29 —32, 2001) 
ja ,Da pacem Domine” (2004). , Vox 
Clamantise” (kunstiline juht Jaan-Eik 
Tulve) ja ,Weekend Guitar Trio” (Ro- 
bert Jürjendal, Tõnis Leemets ja Mart 
Soo) öökontserdi* stiilses kavas kõlasid 
laulud neitsi Maarja auks kõrvuti live- 
elektrooniliste improvisatsioonide või 

Festivali kava keskne helilooja 
Johann Sebastian Bach (1685 —1750). 


kompositsioonidega. Nii ava- kui lõpp- 
kontserdi kava esitasid Haapsalu Festi- 
vali Koor, ,,Studio Vocale” ja Tallinna 
Barokkorkester Toomas Siitani juhatu- 
sel; solistid Kädy Plaas (sopran), Teele 
Jõks (metsosopran), Risto Joost (kontra- 
tenor), Mati Turi (tenor), Priit Volmer 
(bass), Rafael Palacios (oboe, oboe 
d'amore), Elar Kuiv (viiul), Martti Mägi 
(vioola) ja Lembit Orgse (klavessiin)?. 
Festivali viis kontserti moodustasid 
nauditava kunstilise terviku. 


Lääne-Harju praostkonna osavõtul 
toimunud vanamuusika festivali avas ja 
selle kõiki kontserte teenis EELK Lääne 
praost Tiit Salumäe, kelle sõnul on ka- 
tedraalis kõlaval muusikal traditsiooni- 
line tähendus ja kes rõhutas Liivimaa 


54 


pühendamist Jumalaemale Laterani IV 
kirikukogul 790 aastat tagasi. Salumäe 
sõnul on ,, keskaja elavateks mälestisteks 
(...) meie haruldased kivikirikud, aga 
samuti rikkalik muusikapärand ja elav 
liturgia” (Salumäe 2005: 5). 


Idee: Johann Sebastian Bach, Byrd, 
Boccherini, Pärt ja teised 

Haapsalu festivali on kaksteist aastat 
kunstiliselt juhtinud Toomas Siitan, 
Lundi ülikooli (Rootsi) doktorikraadiga 
muusikateadlane, Eesti Muusikaaka- 
deemia muusikaajaloo professor, kes te- 
gutseb ühtaegu interpreedina, eeskätt 
dirigendina. Aastakümneid kestnud va- 
rase muusika uurimise sulamina ilmus 
üsna hiljuti tema üle kolmesajalehekül- 
jeline raamat eesti ja liivi protestantli- 
kust kirikulaulust.* Toomas Siitani diri- 
geerimiskunsti iseloomustab muusika- 
lise vormi voolavus, mille taustal on 
tuntav intellektuaalne haare. Talitsetud 
dirigeerimisžestid vormivad võimalik- 
ku muusikalist kirge ,ratsionaalsetes 
raamides”, hoiavad vaos harmoonial 
põhinevat emotsionaalset pateetikat, 
või pakuvad, ja seda siis väga harva, esi- 
tuses spontaanset tempomuutust. Ei ta- 
haks väita, et varane vokaalinstrumen- 
taalne suurvorm seda eriti lubabki, kuid 
Bachi kadentsides kuhjuvad ruumi (kuu- 
laja hinge) ka väljenduslikud pinged, 
mis nagu ootaksid võimalusi meetrumi 
parafraseerimiseks. Bachi on küll tuge- 
valt mõjutanud kalvinistlik maailma- 
vaade, kuid taimpersonaalne religioos- 
sus ei väljendu muusikalise askeesina. 
Artikulatsioonipausid muudavad teksti 
õhuliseks, on Toomas Siitan isegi väit- 
nud (Siitan 2000 b: 14). Esituse autentsu- 
se küsimuses on Toomas Siitan veel hil- 
jaaegu olnud rangelt objektiivne, võib 
öelda — ortodoksne. Ta räägib barokk- 
muusikast kui artikuleeritud kõnest 
(Siitan 2000 b), mis allub universaalse- 
tele seaduspärasustele ja mida tänapäe- 
val oskame välja lugeda vaid Urtexfist.” 


Emma Kirkby. 


Nii peegeldus Bachi mõlema kantaadi 
(BWV 31 ja BWV 55) esituses üldtun- 
nustatud põhimõte, mis rajaneb eeldu- 
sel, et tempo on stabiilne: struktuuri olu- 
liste jaotuspunktide artikuleerimiseks 
tehakse agoogilised rõhud (Cook 2000). 
Et sisult tähtsamad rõhud on intensiiv- 
semad, näitas Bachi , Magnificati” mo- 
numentaalsem esitus. Ent Toomas Sii- 
tan näib suhtuvat autentsuse probleemi 
ka mööndusega, et tänapäevaseid pille 
saab suurepäraselt sobitada eri akusti- 
listesse tingimustesse sama hästi kui 
varaste pillide koopiaid.” 

Tema ideaaliks Bachi esituses näib 
siiski olevat ,kammerlikult nüansseeri- 
tud ja ka tavapärasest intensiivsem väl- 
jendus”, mida ta on sidunud baroki- 


ajastu pillide ja kammerliku koossei- 
suga, kolmeteistkümnest lauljast koos- 
neva kooriga juba ühe varasema Haap- 
salu festivali puhul.” Seda oli tunda ka 
Haapsalu toomkiriku akustika taustal. 
Ehkki tolle keskajal ehitatud ühelöövi- 
lise kiriku funktsionaalne, heli peegel- 
dav akustika ei sobi kaugeltki ideaalselt 
instrumentaalmuusika ettekandeks, 
suutis Toomas Siitan aastakümnete ko- 
gemusi kasutades, kavu ja esitusi pee- 
nelt läbi mõeldes seekordse festivalika- 
va viie eripalgelise koosseisuga pakku- 
da kuulajale meeldivaid muusikaela- 
musi. Laiendades tavapäraseid arusaa- 
mu tämbri mõjust (esitus- ja) ehitus- 
kunsti kaudu, moodustasid kontserdid 
nauditava terviku linnuse- ja intiimse 

kirikumiljööga. Seda suuremat huvi 
äratas Haapsalu festivali kavasse see- 
kord programmeeritud uue ja vana 
muusika kontrast: Bach— Pärt, ,, Vox 


Clamantis” — , Weekend Guitar Trio”, 
mille valguses tõusid veenvalt esile 
muusikateoste aluseks olevad tekstid ja 
iseloomulikud alltekstid. 


Minu jaoks (subjektiivselt) osutus 
festivalil Johann Sebastian Bachi muu- 
sika taas keskseks ja kontseptuaalseks. 
Bach on oma fundamentaalsete teostega 
ajatu. Bachi , Fuugakunst”, ,,Muusikali- 
ne ohverdus”, nagu ka ,, Variatsioonid”, 
mida ehk suhteliselt vähe tunneme, on 
üle aegade suure komponisti viimastel 
eluaastatel loodud teosed, millele ta ise 
ehk lõpetavat tähendust ei omistanudki, 
mida need teosed aga on omandanud 
hilisemas muusikaloos. Neis on iseloo- 
mulikke kordumatuid jooni, mis teevad 
nad ühtaegu lineaarpolüfoonilise stiili 
meistriteosteks ning tõstavad klaviiri- 
muusika õpperepertuaari rollist kõrgele 
filosoofilise üldistuse tasemele (vt arut- 
lusi Giapusso 1989; Moroney 2000). Kui 
rääkida contrapunctus'est kui ,luuletu- 
sest, vaimsest seisundist”, nagu seda 
mõistab tänapäeva pianist Murray Pera- 
hia, siis Bachi fuugade esitused Haap- 

Gambakonsort 
»Fretwork”. 


salus olid nauditavad igal tasandil, nii 
mõistuse, tunnete kui hingega. Tänu 
fuugade rütmi ja liikumisenergiaga lae- 
tud esitusele (tahaks esile tõsta IV ricer- 
cari Lembit Orgse klavessiiniesituses, 
pingsalt punkteeritud rütmi ja harmoo- 
nia pingeid toetava lõpulaiendusega). 
Keelpillifuugade faktuuris tajusin aga 
pisut barokse artikulatsiooni ebalust. 
"Magnificati” solistipartiide selgelt esile 
tõstetud polüfoonilisusega teose koes 
(ka pisut rahutult mõjunud lavalisele lii- 
kumisele vaatamata) väljendus dirigent 
Toomas Siitani dramaturgiline ettekuju- 
tus teosest ning avaldus vokaalse väl- 
jenduse suurem vabadus koori ja solisti 
vahel. Vahest oleks teatud kõnekat 
muusikalist agoogikat väljendusvahen- 
dina eelistanud ka kantaatide esituses. 


Kirjutades võimsa rütmika ja tunde- 
lise, rikkaliku harmooniaga (,tume- 
dat”) muusikat enne Bachi, oli William 
Byrd XVI sajandi lõpul omapärasel po- 
sitsioonil parima ladinakeelse vaimuli- 
ku muusika loojana — olles katoliiklane 
protestantlikul Inglismaal ja seistes 
muusikaloomingus Trento kirikuko- 
gust lähtuva katoliikliku traditsiooni ja 
anglikaani kirikumuusika vahelisel ei- 
kellegimaal. Stiilile, mida tema tundis, 


Roel Diltiens ja 
Ensemble 
Explorations”. 


ei olnud enam aastatel 1580—1590 sot- 
siaalset tellimust. Vokaalloomingus olid 
Byrdi sonetid ning ,Kurbuse ja leina 
laulud” (,, Songs of Sadness and Pietie”, 
1588) instrumentaalse saatega laulude 
prototüübiks inglise muusikas. Byrdi 
mitmesuguste teoste hulgas pakuvad 
suurt huvi psalmid, sonetid ja laulud 
saatega. Sageli süngelt karmitoonilised, 
võib neid võrrelda populaarsete vaimu- 
like madrigalidega. Haapsalu festivali 
kavas kõlanud ilmalik laululooming 
iseloomustab teda heliloojana veelgi 
avaramalt. Byrdi humoristlikest ja siira- 
test konsortlauludest koosnenud kava 


avardab tunnetuslikku silmaringi ingli- 
se renessanssmuusika suunas, mida 
õnnestub üsna harva kontserdiõhkkon- 
nas kuulda.“ Emma Kirkby ja tema 
gambakonsort ,,Fretwork” valitsesid 
suurepäraselt Haapsalu toomkiriku 
kaja: lauldud tekstides ja keelpillifak- 
tuuris oli seda just tulemusrikkalt ära 
kasutatud kõlaerksuse saavutamiseks. 
Emma Kirkby isikupärane varase muu- 
sika tunnetus, ta väga värvikas agoogili- 
si rõhke valitsev hääletämber, erakord- 
selt voolav vokaaltehnika ja elav emot- 
sionaalne hoiak muudab kuulaja 
relvituks. 

Fotod internetist 


Luigi Boccherini itaalia taust ei ole 
tema teoste klassikalise vormi kõrval 
ehk mitte sedavõrd äratuntav, kuivõrd 
on nauditav tema suurepärastesse tšello- 
kvintettidesse kirjutatud ekspressiivne 
toon jacantabile stiil. Kaasaegsete kirjel- 
duse järgi ,, võlus ta meid võrreldamatu 
heliseva kõla ja oma pilli iseäralikult 
väljendusrikka laulva tooniga” (Speck 
2005: 191). Kõike öeldut võib veendu- 
nult üle kanda ka Boccherini loomingut 
Haapsalus esitanud Roel Dieltiensi ja 
» Ensemble Explorationi” interpretat- 
sioonile. 

Teele Jõks. 


Oli pilku avardav kuulata Arvo Pär- 
diteoseid tema 70. sünnipäevale pühen- 
datud kontserdihooajal ka Haapsalu 
Festivali Koori, orkestri ja Toomas Sii- 
tani ning ühe tema põhisolisti, alt Teele 
Jõksi esituses (koos Elar Kuivi (viiul) 
ja Martti Mägiga (vioola) armastuslau- 
lus , Es sang vor langen Jahren”) ning 
mõttes asetada see Eesti Filharmoonia 
Kammerkoori, Tõnu Kaljuste ja Paul 
Hillieri ideaaliks kujunenud Pärdi-esi- 
tuste ritta. Pärdi muusika mõju ilmestas 
tema möödunud aastakümnel loodud 
vokaalteoste (kas koorile orkestriga, 


nagu ,,Da pacem Domine” (2004) või a 
cappella segakoorile, nagu ,The Woman 
with the Alabaster Box” (1997) jt) paigu- 
tamine kontserdikavasse vaheldumisi 
Bachi contrapunctus-fuugadega suurteo- 
sest ,Fuugakunst” (1742—1750). Selles 
kontekstis kangastub Arvo Pärdi viimas- 
te aastate koorimuusikas uudne kont- 
rast, lihtsuse hämmastav aste: liederta- 
feli stiilis vertikaalne akordika, harmoo- 
niline nagu Konstantin Türnpu laulude 
helikeel. Pärdi muusika austajaile ei jää 
märkamatuks eriliselt õilistatud suhtu- 
mine sõnasse: ,, Meid jumal viigu kokku. 
/ Siin ketran üksipäini. / Kuu paistab sel- 
gelt, puhtalt./ Ma laulan, tahaks nutta.” 
(Arvo Pärt, ,, Es sang vor langen Jahren”.) 


Lõpetuseks 

Eestis nagu kõikjal mujal on muusi- 
kafestivalidest, konkurssidest või suvis- 
test muusikalavastustest vabas õhus, 
ilusas looduses, nagu näiteks Leigo (te- 
his)järved Otepää kõrgustikul, saanud 
musitseerimisvorm, kus ka publik meel- 
sasti osaleb. Kuid kammerkontserdid 
kui peenekoelisemad sündmused muu- 
sikaelus toovad siin harva kokku kirikut 
kui kontserdipaika täitva publikuhulga. 
Haapsalu XII vanamuusika festival oli 
selles mõttes erand ja ilmselt juba tuge- 
va traditsiooniga. Kontserdielu suundu- 
musi on päris huvitav võrrelda Euroopa 
ülikoolides peetavate muusikaalaste 
teaduskonverentside mastaabiga: sealgi 
toimuvad kõrvuti muusikateaduse ül- 
disi arengusuundi kaardistavad nädala- 
pikkused hiigelkonverentsid, nagu näi- 
teks Hannoveri teatri- ja muusikaüli- 
kooli , Music in Science: Science in Mu- 
sic”, ning selliste kõrval kitsamalt eri- 
alased, eksperimentaalset muusikat või 
muusikataju aspekte analüüsivad süm- 
poosionikobarad, nagu näiteks Napoli 
II ülikooli Caserta matemaatikateadus- 
konna korraldatud ,,Capire e creare la 
musica”, mõlemad 2003. aastal. Tähen- 
duslik marginaalsus, ,, väikesed asjad”, 


on muusikaelus võrdsena määramas 
olulisi ideid. 

Kuulasin Haapsalu vanamuusika 
festivali kontserte esmakordselt, kuid 
tabasin kergesti, et selle kuulajaskond 
on väljakujunenud kooslus, kes kuulub 
festivali õhkkonda loomuliku osana 
ning sõidab siia teadmises, et kuuleb 
suurepärast varase muusika interpretat- 
siooni. Inimesele, kes kuulates muusikat 
noodist jälgib või sakraalseid tekste kaa- 
sa lugeda tahab, on kammerkontserdid 
jahedas kirikuinterjööris muusikaga 
veetmiseks parim intiimne pelgupaik, 
kust ta ei lahku kunagi külma südamega. 
Aeg näitab, kui kauaks jääb maailmas, 
Euroopas (in spe ka meie hulgas) kestma 
armastus varase muusika helikeele vas- 
tu, mis oma olemuselt tasakaalustab 
meie aja uusimas muusikas valitsevaid 
tähendusrikkaid elektroonilisi võnkeid. 
Varase muusika esteetiline võtmeküsi- 
mus oli sajandite kestel aktiivne tung 
akustilise dissonantsi poole, kui kuulata 
gruusia polüfoonilist vaimulikku laulu 
IX sajandist, gregooriuse laulu helirida- 
sid või usaldada Napoli koolkonna re- 
nessansiheliloojate sõnumit durezze e 
ligature (pinged ja lahendused) stiilist. 
Selleni, emotsionaalselt erutava disso- 
nantsini, ollaksegi jõudnud. Ent Haap- 
salu vanamuusika festivali avakontser- 
dil Bachi fuugadega vaheldumisi kõla- 
nud Arvo Pärdi mitmehäälsed vaimuli- 
kud laulud kandsid oma helikoes sõnu- 
mit, et uue ja vana vahel leiab ruumi ka 
rafineeritud kunst oma vormi ja har- 
moonia lihtsuses, sobides Bachi fuuga- 
kunsti kõrvale ja olles ühtaegu sellele 
võõras. Samal ajal räägib nüüdismuusi- 
ka varase muusikaga ka talle omase reli- 
gioosse sõnumi kaudu: , Mina olen tõe- 
line viinapuu / ja mu Isa on aednik. / 
Iga oksa minu küljes, mis ei kanna vilja, 
/ lõikab ta ära, / ja igaühte, mis kannab 
vilja, / ta puhastab, / et see kannaks 
rohkem vilja” (Arvo Pärt, , am the true 
Vine”). Nii on Haapsalu vanamuusika 

festivalist oma kavade iseloomu ja esi- 
tuskunsti tõelise kõrgtasemega saanud 
praeguseks üks ilusamaid ja tervikliku- 
maid varase muusika festivale Eestis. 


Kommentaarid: 

1 ,Fuugakunst” on J. S. Bachi viimaseid 
teoseid (1750), mille XIV number (mõnes 
numeratsioonis XV), Bachi pikim fuuga, 
moodustab monotemaatilise tsükli domi- 
nandi. ,Fuugakunsti” versioonide üle kestab 
poleemika tänapäevani: Davitt Moroney 
rõhutab klahvpillipärasust — ,see on ta kõi- 
ge väljendusrikkam klavessiiniteos” (Moro- 
ney 2000: 95). Haapsalu festivalil esitati 
fuugad enamikus keelpilliversioonis, vaid 
IV contrapunctus kõlas klavessiini esituses 
(Lembit Orgse). 

? Tänapäeva tunnustatuim inglise kammer- 
laulja ei kavatsenud esialgu saada elukutse- 
liseks lauljaks. Oxfordi ülikooli kolledžis 
klassikalist laulu õppides laulis ta kiriku- 
koorides ja väikestes ansamblites renes- 
sanss- ja barokkmuusikat ning oli koolis 
lauluõpetaja. Praeguseks on Emma Kirkby 
osalenud ligi sajal salvestusel ja laulnud kõi- 
ge hiilgavamate varase muusika ansambli- 
tega, nagu Londoni, Freiburgi ja Linzi ba- 
rokkorkestrid, The Orchestra of the Age of 
Enlightenment, Academy of Early Music, 
Palladian Ensemble ja Florilegium. Talle on 
antud 2000. aastal Briti Impeeriumi Orden. 
3 -Magnificat”,,Nunc dimittis” ja ,Da pacem 
Domine” on koraalid, mida kasutati jumala- 
teenistusel paljudes kristliku kiriku harudes. 
Tänapäeval ühendab neid näiteks mõiste 
canticle, mille tähendusrikkad piiblitekstid 
inspireerisid meloodikat. Kavaraamatu teks- 
tide eesti keelde tõlkijail (Toomas Siitan, 
Ainiki Väljataga ja Märt Väljataga) on õnnes- 
tunud luua nauditav sisukas tervik, mis tõs- 
tab esile varase muusika ja temast lahuta- 
matu sõnalise poeesia ühendusteed — paral- 
lelismid, kordused, kontrapunkti ja süllaabi- 
ka tähenduse ja mõju muusika väljendusva- 
henditele. XII Haapsalu vanamuusika festi- 
vali kavaraamatu tekstide hulgas leidub kõ- 
nekas lõik magnifikaadist ka piiblitõlkes: 
Ta on näidanud oma käsivarre kangust, / 
ta on pillutanud need, kes on ülbed / oma 
südame meelelt. / Ta on tõuganud maha 
võimukad troonidelt ja ülendanud / 
alandlikke, näljaseid on ta täitnud heade / 

andidega, ent rikkad saatnud minema / 
tühjalt.” (Kavaraamatu koostajalt tahtnuksin 
siiski leida pisut muusikalugu, Arvo Pärdi 
teoste puhul ka stiilitunnuseid: teose loomis- 
aega, teose konteksti, esmaesitust, suuremat 
tervikut, kuhu teos kuulub, kindla teoseteks- 
ti eesti keelde tõlkijat. Samuti oleks meelt- 
ülendav lugeda toimetatud teksti, kus mõis- 
ted on ühtlustatud: vt praegu “Haapsalu- 
vanamuusikafestival” (tiitellehel), “Haapsalu 
Vanamuusikafestival” (Ik 4), “Haapsalu 
Vanamuusika Festival (Ik 5). Kurvastavad 
missatekstide väljajätted Byrdi kavast, ehkki 
tekstid on täielikult komplekteeritud Bachi 
kavas. Meie kompaktsed kavaraamatud 
võiksid olla heal tasemel, kui neis nii sageli 
ei peegelduks koostaja ja toimetaja ajahäda 
ning selle kaudsed põhjused.) 

* Oökontserti, mis lõppes Haapsalu toom- 
kirikus pärast südaööd, võib teatud fantaa- 
siaga pidada ka , musta missa” pöördvor- 
miks, mille ainsad sugemed kontserdi kavas 
olid küll , Weekend Guitar Trio” originaal- 
lood. , Mustaks missaks” on peetud prant- 
suse katoliiklikus muusikaelus näiteks 
Frangois Couperini (1668— 1733) sakraalsete 
tsüklite ,Lecons de TE€ntbres” esitamist 
Longchamps'is pärastlõunal enne pühi 
ooperipublikule sobival ajal, olukorras, kus 
teatrietendused olid vaiksel nädalal keela- 
tud, publik aga tahtis muusikat nautida ja 
artistid leidsid esinemisvõimaluse ebatavali- 
ses kohas ja ebatavalisel ajal. 

5XII Haapsalu vanamuusika festivali korral- 
das kontserdiagentuur , Concerto Grosso” 
(direktor Egmont Välja) koostöös Haapsalu 
Linnavalitsuse ja EELK Haapsalu Püha 
Johannese kogudusega. 

* Siitan, Toomas (2003). Die Choralreform in 
den Ostseeprovinzen in der ersten Hälfte des 
19. Jahrhunderts. Sinzig: Studio-Verlag. 

7 Varase muusika esituses tähtsaks peetavat 
ajaloolise autentsuse” mõistet käsitleb Pe- 
ter Kivy, kes toetub paljuski tänapäeva muu- 
sikateadlaste Joseph Kermani, Richard Ta- 
ruskini ja Charles Roseni arutlustele. Ollakse 
seisukohal, et ,autentse esituse” liikumine 
kiidab halbu esitusi siluda püüdes sageli nn 
ajastu traditsioone, taastatud esitustingi- 
musi ja esituskohti. Ühes oma artiklis toob 
Rosen vaimuka vastuargumendi: , Nagu 
kõiki asju tehakse, mängitakse muusikatki 
küllalt halvasti... Ma kuulsin ühe uue heli- 
teose linti, kus enamik rütme oli vähemalt 


veidi valesti, mängijad püsisid harva koos 
ja vahetevahel unustasid nad üldse sisse 
astuda. Teose looja kaebas siis, et kui ta teos 
kaevataks välja XXII sajandil, võiksid õpila- 
sed järeldada, et see salvestis kujutabki XX 
sajandi esituspraktikat. Selle fakti põhjal 
oleks neil täiesti õigus” (Rosen 1971: 55, vii- 
datud Kivy 1993: 119 järgi), mis on hoiatav 
tähelepanek küsimuses, kuidas mõista vara- 
se muusika stiilijooni. 

8 Küsimusele, kuidas oli n-ö autentsete pilli- 
dega lugu XII festivalil, vastas Toomas Sii- 
tan: ,, Ei poolda ajastu pillide kasutamist tin- 
gimata ja kompromissitult, aga eelistan neid, 
kui võimalik. Haapsalus on peamiselt ikka 
ajastu pillidel mängitud (ka sel aastal), aga 
eriti keelpillide osas tehakse tihti mõistlikke 
kompromisse, näiteks pannakse ümberehi- 
tatud pillile peale soolkeeled ja kasutatakse 
vana tüüpi poognaid — see on kõige tavali- 
sem, sest tõeliselt barokiliku kaela/korpu- 
sega pilli hankimine on ju kallis ja kõla- 
nüansi vahe juba õige väike. Vähemalt iga 
veerandsajandi puhul peaks ka erinevaid 
poognaid kasutama ja siingi ei aeta tavaliselt 
juuksekarva lõhki. Puhkpillid on meil ikka 
ajastu pillid olnud, kuigi ka siin on tänapäe- 
vaseid kompromisse, näiteks parandatud 
intonatsiooniga trompetid jms.” (E-posti 
kirjast 1. IX 2005.) 

? Nagu ta nimetab VII Haapsalu vanamuu- 
sika festivali eelses intervjuus , Pealelend”. 
Ta ütleb veel samas: , Loodame siis pakkuda 
viiel päeval Haapsalu festivalil tõeliselt ela- 
vat kontakti ajatu muusikaga” (,Sirp” 30. VI 
2000, nr 24: 16). 

10Leedsis 2004. aasta septembris peetud ühe- 
päevane Byrdi-uurijate sümpoosion on välja 
toonud Byrdi ingliskeelsete tekstidega vo- 
kaalloomingu uurimise ja tuntuse problee- 
mid. Vastupidi Byrdi ladina tekstidega sak- 
raalloomingu identifitseerimise edukusele, 
on anglikaani kirikulaulude ja sekulaarteos- 
te stiili ja esituskonteksti isegi Inglismaal 
suhteliselt vähe analüüsitud. Emma Kirkby 
Haapsalus esitatud kava sisaldas mõlemat 
stiili: sakraalseid missaosi ja südamlikke se- 
kulaarseid lugusid. Muuhulgas, Leedsi süm- 
poosion tõi esile ka John Harley revideeritud 
Byrdi vaidlusaluse sünniaja: helilooja on 
nüüd tunnistatud pisut nooremaks uue sün- 
nidaatumiga 1542/1543 (McCarthy 2004: 
640— 641) . Haapsalu festivali kavaraamatus 
on kasutusel veel ,u 1540. aasta”. 

VANAMUUSIKA FESTIVAL 
ÜLLATUSTE JA TRADITSIOONI VAHEL 
XX Viljandi vanamuusika festival 
10.—15. juulini 2005 


MARIA ERSS, GERHARD LOCK 


Nagu maal, mis võib pärast rekonstruee- 
rimist välja näha erinev, kõlab ka vanamuu- 
sika autentsetel instrumentidel erinevalt. 

Hilisemad kihid on eemaldatud ja uus 
muusikaline pilt tuleb esile.* 


Eestis toimub ligikaudu neliküm- 
mend? muusikafestivali, mis on üpriski 
aukartust äratav arv. Need ei ole koon- 
dunud Tallinna, vaid viivad muusikat 
(eriti suvel) ka Pärnusse, Haapsallu, Vil- 
jandisse, Raplasse, Võrru, saartele ja 
muudesse paikadesse Eestis. Muusika- 
festivale võib liigitada mitmeti, näiteks 


Viljandi Linnakapell 1985. aastal: Ene Salumäe, Gaili Karus, Anne Peerna, Tõnu 
Sepp, Malle Tulp, Reet Sukk, Margus Kubo, Andrus Krassikov, Heiki Veromann, 
Mait Reimann, Priit Pääru, Runno Tamra j 


Kalle Tamra foto 

a Taavi Mats Utt. 


ajastu, helilooja, instrumendi, žanri, 
maa, koha või regiooni, publiku vanuse- 
lise koosseisu jne alusel. Kõigil festivali- 
del on oma kontseptsioon, eesmärk ja 
adressaat. 


Viljandi vanamuusika festival on va- 
nim vanamuusika festival Eestis ja üht- 
lasi üks Eesti pikima traditsiooniga fes- 
tivale üldse. See kasvas välja vanamuu- 
sika kursustest eesmärgiga täiustada 
pillimängu- ja lauluoskust, harjutada 
koosmängu ja täiendada loengute kau- 
du teadmisi vanamuusikast, mis olid 
1970. aastatel veel vähe levinud. Vana- 
muusika esitamine oli ideoloogilistel 
põhjustel raskendatud ja isegi ebasoo- 
vitav, Sirje Normeti sõnul oli tegemist 
koguni omamoodi dissidentlusega.” 
1982. aastal alguse saanud festivali ni- 
metati algusaastatel Viljandi vanamuu- 
sika päevadeks või ka vanamuusika su- 
vekursusteks. Juba 1983. aastast osale- 
sid ka ansamblid väljastpoolt Eestit — 
Leningradist, Moskvast, Tomskist, Kiie- 


Viljandi Linnakapell uuel aastatuhandel. 


vist. Festivaliks nimetatakse Viljandi va- 
namuusika päevi alates 1989. aastast. 
1990. aastate algusest on festivali kunsti- 
line juht Neeme Punder. Tänavu toimus 
paaril korral ära jäänud, kuid üldiselt 
igal aastal peetav festival kahekümnen- 
dat korda. 


Festivali avakontserdil 10. juulil kõ- 
lasid Jaani kirikus , Vox Clamantise” 
esituses Jaan-Eik Tulve juhatusel vahel- 
dumisi gregoriaani koraalid ja eesti 
rahvapärased koraaliviisid, Petrus Wil- 
helm de Grudenczi vaimulik motett 
Deum trium adoremus” ning juudi 
rahvalaul , Ma navu”. Kontserdi taotlu- 
seks oli pealkirja all , lähedane ja kauge 
— kauge ja lähedane” vaadelda, mis on 
ühist gregoriaani koraalidel ja eesti vai- 
mulikel rahvalauludel. Viimased kõla- 
sid Kadri Hundi jõulises ja veenvas esi- 
tuses vaheldumisi greogoriaani lauluga 
ning pakkusid sellele oma naiivses 
harduses ühest küljest rahvalikku kont- 
rasti, teisalt rõhutasid liikuva meloodi- 

ka ja melismidega ühiseid jooni. Meeldi- 
vat vaheldust pakkus mitmehäälne 
muusika, millest huvitava harmoonia 
tõttu jäi eriti meelde juudi rahvalaul. 
Algselt kurva intonatsiooniga ühehääl- 
sest meloodiast sai jõuline ja lootusrikka 
intonatsiooniga mitmehäälne muusika, 
mis väljendas perfektselt laulu teksti 
(Kui armsad on mägede peal selle sam- 
mud, kes kuulutab rahu sinu linnale. Su 
valvurid tõstavad häält, nad hõiskavad 
üheskoos: raputa endalt kurbus, sest 
kohtute silmast silma Shechinaga* ja 
lapsed hakkavad tagasi tulema sinu 
piirile.”).,,Vox Clamantise” lauljate üht- 
laselt kokku sulavad hääled ja nõtke fra- 
seerimine, mida toetas kiriku akustika, 
saavutasid kontserdi eel kirikuõpetaja 
Marko Tiituse sõnastatud eesmärgi — 
kontsert võimaldas kuulamiselamuse 
kaudu endasse süüvida. Kontserdi peal- 
kirjaga sobis ka festivali avatseremoo- 
niaks valitud moto — sildade loomine 
ühest kultuurist ja ajastust teise. Vaata- 
jaile pakuti näha elavaid sümboleid — 
torupillimängu ja ilutulestiku saatel len- 
nutas Eesti juunioride vibulaskmise 
meister kiriku külge seotud valge lindi 

Ansambli 

Vox Clamantis” 
kava pakkus 
võimalust mõelda 
teemal, mis on 
ühist gregooriuse 
laulul ja eesti 
vaimulikul 
rahvalaulul. 


noolega üle vallikraavi mäe poole, kus 
oli paariks hetkeks näha ka kahte paari 
eesti rahvariietes tantsijaid. Teravat 
kontrasti pakkus vahetult pärast ava- 
kontserti kirikust tulnuile vallikraavist 
kostev idamaine rütmikas muusika, 
mille vokaalne osa meenutas imaami 
laulu minaretist ja mille saatel asusid 
puusi hööritama kolm kõhutantsijat. 
Esmapilgul küll vanamuusikast kaugel 
seisev ja võib-olla arusaamatu idee, kuid 
igal juhul üllatav ja uudne lähenemine. 


Ehkki selleaastane festival ei kesken- 
dunud ühele kindlale žanrile, vaid pak- 
kus kõigile midagi — lava-, vokaal-, 
instrumentaal- ja kammermuusikat —, 
sisaldas see Viljandi Kultuuriakadee- 
mia õppejõu, festivali algusaastatest 
alates korraldamisega seotud Maret 
Tomsoni sõnastatud? festivali tradit- 
sioone: teatrietendusi tantsu ja muusi- 
kaga, avamis-performance'it ning erilisi 
esinemispaiku (vallikraav, Viljandi 
mõis). Tantsuetenduste traditsioon sai 
tõuke 1993. aastal, mil Viljandisse saa- 
bus Londoni tantsupedagoog ]ane Gin- 
gell, kes on sellest alates korraldanud 


Tantsu-, laulu- ja 
draamaetendus 
Montserrati 
palverändurid” 
tõmbas ligi 
kirikutäie 
publikut, 

kel ei tulnud 
suurejoonelise 
vaatemängu | 
ootuses pettuda. || 


ajaloolise tantsu kursusi ja olnud mitme 
meeldejääva tantsuetenduse läbiviija 
(1993, 1995, 2000, 2004, 2005). 

Nii ka seekord. Festivali kolmandal 
päeval, 12. juuli hilisõhtul toimunud 
tantsu-, laulu- ja draamaetendus kesk- 
aegsest Hispaaniast nimega ,,Montser- 
rati palverändurid” kujunes festivalil 
omamoodi läbimurdeks, mis täitis esi- 
mestel päevadel tühjavõitu püsinud 
Jaani kiriku pilgeni publikuga, kes oli 
sinna kogunenud Jane Gingelli nimega 
seostuva suurejoonelise vaatemängu 
ootuses. Rahval ei tulnud pettuda. Eten- 
dus pakkus oma fantaasiaküllaste kos- 
tüümide ja kogu kirikut, altarist orelirõ- 
duni, täitva liikumise ning tantsudega 
nii silma- kui ka kõrvailu, saateks rahva- 
muusikaansambel ,,Triskele” stiilses 
esituses laulud XIII sajandi palverändu- 
rite laulude ja tantsude kogumikust 
»Red Book of Montserrat”, neitsi Maar- 
jale pühendatud gregoriaani laulud 
ning hispaania rahvamuusika. Noored 
tantsijad ajaloolise tantsu ansamblitest 
= Iimedance Hansa” (mida juhib Gin- 
gell) ja ,Saltatriculi” (Eesti) olid hingega 
asja juures, palverändurite religioosne 


ekstaas kandus publikuni. Jane Gingell 
võttis lavastuse aluseks kolm legendi 
neitsi Maarja imetegudest kogumikust 
“Cantigas”, mis kujutasid saratseenide 
kuninga imelist võitu oma vaenlaste üle 
neitsi Maarja lipu abil, kohtumõistmist 
surmapattu teinud palveränduri üle ja 
talle andestamist ning vaga mehe koh- 
tumist lohega ja selle surmamist neitsi 
abiga. Iga lugu algas jutustava lauluga, 
mille vahele oli pikitud tantsu- ja an- 
samblinumbreid, kusjuures laulu sõnu- 
mi visualiseerimiseks kasutati rohkesti 
pantomiimilist tegevust. Nõnda võis väl- 
ja näha keskaegne vaimulik draama, mis 
on ka üks muusikateatri varajasi vorme. 


Festivali muusikateatri etendused 
hõlmasid kolme ajastut, mis mahuvad 
termini , vanamuusika” alla: lisaks 
keskaegsele vaimulikule draamale tuli 
laste- ja noorteprojektina lõppkontser- 
dil 15. juulil ettekandele Claudio Mon- 
teverdi , Orpheus” (Viljandi festivali 
kavas juba teist korda, 2000. aastal kont- 
sertetendusena), mis on üks esimesi 
oopereid üldse. Töö noorte muusikute- 
ga, mis kulmineerub esinemisega lõpp- 

kontserdil, on juba algusaegadest peale 
olnud festivali eripära. Lastele oli kind- 
lasti suur elamus osaleda orkestriliikme, 
tantsija või lauljana , Ugala“ suurel la- 
val toimunud etenduses (lauluõpetaja 
Leelo Talvik, kunstnik Riina Vanha- 
nen). Tänu Virve Kurbeli seatud ajaloo- 
listele tantsudele ja noorte lauljate meel- 
divatele häältele ei mõjunud viieosaline, 
ilma vaheaegadeta esitatav itaaliakeel- 
ne ooper kurnavalt, ehkki arusaadava- 
tel põhjustel ei olnud mitte iga rolli jaoks 
eraldi lauljat. Kaks tütarlast (Anna Pun- 
derja Katre Tara) pidid enda kanda võt- 
ma kõigi kõrvaltegelaste rollid, millega 
nad ka suurepäraselt hakkama said. 
Idee dubleerida laulu tantsijatega oli 
hiilgav, see võimaldas visuaalselt tege- 
lasi eristada ja tants täitis ka muidu ru- 
tiinselt mõjuvaid orkestriritornelle (ehk- 
kilastelaagri orkester oli tõesti väga tub- 
li). Eraldi väärivad esiletõstmist Orp- 
heuse osa laulnud noor laulja Aleksan- 
der Arder ja Euridice — Lisel Pilter — 
kauni hääle ja südi esinemise poolest. 
Dirigent Neeme Punder suutis kogu 
etendust hästi koos hoida, arvestades 
seda, et orkester koosnes põhiliselt las- 
test, keda, tõsi küll, toetasid ka Viljandi 
Linnakapell ja Haapavesi Kammeror- 
kester (kaastegevad klavessiinil Ene 
Nael ja orelil Piret Villem). 


Meie ajale lähima ooperina etendus 
Ugala“ suures saalis festivali viiendal 
päeval, 14. juulil Joseph Haydni , Üksik 
saar” (, Nargen Opera“ projekt). Hayd- 
ni oopereid on Eesti publik viimasel aas- 
tal saanud , Nargen Opera” esituses Tõ- 
nu Kaljuste juhatusel mitu korda kuul- 
da. , Üksik saar” on etendunud ka Tal- 
linnas, samuti , Armida” ja ,Elu kuu 
peal”. Sellele vaatamata on tegemist pi- 
gem nišiga ooperimaailmas, kuna Hayd- 
ni ooperid ei kuulu tavaliselt ooperiteat- 
rite kaanonisse. Kahevaatuseline ooper 
»L'isola disabiata” (,Üksik saar“), mis 
põhineb kuulsa Austria õukonnapoeedi 

ja XVIII sajandi viljakaima ooperilibre- 
tisti Pietro Metastasio libretol (esiette- 
kanne 6. X11 1779 Esterhäzy vürsti Niko- 
lause nimepäeval), jättis hoolimata ka- 
valehel seisnud väitest, et tegemist on 
opera seria'ga, hoopis buffa mulje. Ehkki 
libretosse oli kirjutatud üks tõsise ooperi 
ja üks koomilise ooperi armastajapaar, 
mõjusid ka mõned seria paari repliigid 
üdini naljakatena, mis oli ilmselt ka la- 
vastaja Priit Pedajase ja dirigent Tõnu 
Kaljuste taotlus. Publik rõkkas iga — 
taotluslikult või mitte — vaimuka replii- 
gi peale naerda ja nautis kauneid meloo- 
diaid, solistide Helen Lokuta, Kädy 
Plaasi, Rainer Vilu ning Mati Turi ka- 
rakteerseid ja vokaalse üleolekuga ku- 
jundatud rolle ning Tõnu Kaljuste ener- 
gilise taktikepi all tempokalt ja erksalt 
kõlavat Tallinna Kammerorkestrit. 


Instrumentaal- ja kammermuusika 
kontserte oli festivalil mitu, sealhulgas 
puhtinstrumentaalsed, aga ka tantsu, 
laulu või koguni kooriga esitusi. Vene 
vanamuusikaansambel ,,Pratum Integ- 
rum“ (lad k ,niitmata aas”) esitas festi- 
vali teisel päeval, 11. juulil Jaani kirikus 
keelpillikvarteti koosseisus autentsetel 
XVIII — XIX sajandi instrumentidel Pe- 
terburis elanud ja töötanud Anton Fer- 
dinand Tietzi (1742 —1810) vürst Golit- 
sõnile ja keiser Aleksander 1 pühenda- 
tud kaks kvartetti ning duo viiulile ja 
tšellole; Ivan Handoškini (1742 — 1804) 
variatsioonid vene rahvalaulu teemale 
Lähen mina jõele” kahele viiulile ning 
Maksim Berezovski (1740? — 1777) teose 
, Ära hülga mind vanaduses“ (keelpilli- 
kvartetile seadnud Pavel Serbin). Sergei 
Filtšenko ja Dmitri Sinkovski (viiul), Juri 
Vdovitšenko (vioola) ja Pavel Serbin 
(tšello, kunstiline juht) mängisid kaasa- 
kiskuvalt ja intensiivsete žestidega. Osa- 
liselt mõjus see peaaegu romantilise in- 
terpretatsioonina, kuid mitte maitsetult. 
Mängijate toon oli küll sirge, aga mitte 
nii hingetu ja külm, nagu kümmekond 


Hortus Musicuse” ja segakoori , Latvija” ettekandes kõlas muu hulgas 
Claudio Monteverdi tugeva mõjuga teos , Nisi Dominus”. 


aastat tagasi levinud ülikonservatiivse- 
tel esitustel. Ansamblit iseloomustas 
ilus, elav ja täidlane kõla, mängiti suurte 
dünaamiliste ja artikulatsiooniliste 
kontrastidega. Ettekandele tulnud Vene 
tsaariõukonna heliloojate muusika pu- 
hul paistis silma mänglevus, faktuuri 
meisterlik käsitlus ja virtuoossus, vii- 
mane muutus Handoõškini rahvalaulu- 
variatsioonides isegi põnevaks duelliks 
kahe võrdse viiuldaja vahel. Andeka, 
kuid õnnetu saatusega Berezovski 
(vaimne tasakaalutus ja enesetapp) 
muusika iseloomulik joon oli omapära- 
ne harmoonia, seevastu torkas Tietz sil- 
ma leidlike meloodiatega ja Haydnit 
meenutavate virtuoossete, mõnikord 
dramaatilis-teatraalsete ja tantsisklevate 
passaažidega. Nimetatud heliloojad ka- 
sutasid oskuslikult kõiki oma aja võtteid 
(fuuga, imitatsioon; virtuoossus; köit- 
valt omapärased harmooniad), mis 
avardas pilti nii üldisest muusikaaja- 
loost kui ka tolle aja vene muusikast. 


Ugala” väikses saalis esines 11. juu- 
li hilisõhtul ka Viljandi Linnakapell ka- 
vaga ,,Opera Nova di Balli” koostöös 
noorte tantsijatega. Linnakapell on Eesti 
vanim varajase muusika ansambel (selle 
asutas 1971. aastal Viljandi Muusika- 
kooli õpetaja Tõnu Sepp), mis tegutseb 
kutselisena alates 1989. aastast. Selle 
kunstiliseks juhiks on Neeme Punder, 
kauaaegne , Hortus Musicuse” flöödi- 
mängija, praegu õppejõud Eesti Muusi- 
kaakadeemias ja Viljandi Kultuuriaka- 
deemias. Kava koosnes valdavalt Ve- 
neetsia helilooja Francesco Bendusi tant- 
suviisidest (pavaanid, galjardad, salta- 
rellod jms). Kontserdi esimese poole si- 
sustas Viljandi Linnakapell üksi, teises 
pooles lõid kaasa ka noored tantsijad. 
Rütmikas ja särtsakas muusikas torka- 
sid silma virtuoossed puhkpillisoolod 
ja huvitavad tämbrid. Viiulitele ei ole 
otseselt midagi ette heita, kuid neil jäi 
puhkpillide särtsust ja mängulustist 
puudu, mõjudes liiga korralike ja kam- 

mitsetutena. Mõnevõrra üllatav oli pilli- 
kooslus — klavessiini ning ,, Hortus Mu- 
sicuse“” pillifondist pärit varajase muu- 
sika puhkpillide kõrval, nagu plokkflöö- 
did, pommer, dulcian ja rakett, kuu- 
lusid ansamblisse ksülofon, vibrafon, 
tavalised” modernsed viiulid ja kont- 
rabass ning klassikaline kitarr. Neist 
tekkis siiski üllatavalt ühtne ja huvitav 
kõlapilt. Koreograaf Eve Noormetsa 
seatud tantsud olid inspireeritud renes- 
sansiajastu õukonnatantsust. Iga tütar- 
lapse muidu hallis kostüümis oli üks 
värviline detail — kellel sulgedega 
mask, kellel puhvis varrukad, paeltega 
pihik või atlassist püksisääred. Ande- 
kas koreograafia haakus hästi Linnaka- 
pelli rõõmsa esitusega. 


Soome pianisti ja pillimeistri ning 
endise Sibeliuse Akadeemia rektori 
Pekka Vapaavuori klavikordikontsert 
Viljandi linnamõisas 12. juuli õhtupoo- 
likul oli festivali kõige spetsiifilisem ja 
intiimsem kontsert. Peamiselt küünal- 
dega valgustatud remontimata, kuid 
puhtas linnamõisa saalis olid toolid pai- 
gutatud poolkaares ümber risttahuka- 
kujulise klavikordi, meenutades sellega 
paljudelt XVIII — XIX sajandi maalidelt 
tuntud kodukontserte (Hauskonzerte). 
Klavikordi vaikne kõla täitis väikese 
saali siiski päris hästi, muutudes kont- 
serdi vältel huvitaval kombel aina valje- 
maks ja valjemaks (võib-olla harjus kõrv 
ajapikku akustilise olukorraga ja lülitus 
tasapisi tundlikumale režiimile). Kavas 
olid Johann Kuhnau (1660 —1732) ,,His- 
kia surmahaigus ja paranemine” sarjast 
Musicalische Vorstellungen einiger 
Biblischer Historien”, Pieter Bustijni 
(162? —1729) Süit a-moll ning Johann 
Kaspar Ferdinand Fischeri klaverisüit 
Urania” kogumikust , Musicalischer 
Parnassus”. Kontserdi teises pooles kõ- 
lasid Johann Helmich Romani (1694 — 
1758) Sonaat C-duur, Johann Agrelli 
(1710 —1765) Sonaat II G-duur ja Joseph 

Haydni (1732—1809) Sonaat C-duur 
(Hob. XVI: 35). Viimane on muusikalise 
keele poolest kõige isikupärasem, sest 
heliloojal õnnestub kuulajat igal hetkel 
üllatada ootamatute harmooniate või 
ülivirtuoossete passaažidega. Kahjuks ei 
saa mainimata jätta, et Vapaavuoril 
juhtusid kontserdi vältel mitmed väik- 
semat laadi apsakad, mida võib aga se- 
letada klavikordi omapäraga; võrreldes 
nüüdisaegse klaveriga on klavikordi 
klahvid väiksemad ja kergemad, mistõt- 
tu instrument reageerib väga tundlikult. 
See paistis eriti välja virtuoossete palade 
puhul, mida solist aga siiski veenvalt 
esitas. Ehkki klavikordi oli vaja paar 
korda häälestada, pidas Vapaavuori en- 
da ehitatud instrument ilusti vastu (val- 
minud 1992. aastal XVIII sajandi teise 
poole Põhja-Saksa ja Rootsi stiili järgi). 
Lõpetades Bachi Andante'ga Sonaadist 
d-moll, demonstreeris Vapaavuori veel 
kord selle pilli ilusat kõla. 


Hortus Musicus“ andis koos sega- 
kooriga , Latvija” 13. juulil suurejoone- 
lise vokaalinstrumentaalse kontserdi 
Pauluse kirikus. Peale algselt välja kuu- 
lutatud Michael Praetoriuse (1571 — 
1621) kirikumuusika (, Mein Seel erhebt 
den Herrn” ja ,Christe der du bist Tag”) 
kõlasid ka Johannes Schultzi (1582— 
1653) intraadad kogumikust , Musika- 
lischer Lustgarten”, Giovanni Gabrieli 
(1558—1613) madrigalid, Darius Cas- 
tello (1644—1682) sonaadid ja Claudio 
Monteverdi (1567 — 1643) mitmeosaline 
 Nisi Dominus”. Segakoor ,, Latvija” on 
Eesti lavadel sagedane külaline, seal- 
hulgas pälvib nende koostöö ,,Hortus 
Musicusega” alati kõrgendatud tähele- 
panu. , Hortus Musicuse” esitusest jäi 
väga ühtlane ja professionaalne mulje, 
esile tõstmist väärivad soolotenorid Jaan 
Arder ja Joosep Vahermägi, kelle 
karakteersed hääled olid võrdväärsed 
mitmetämbrilise ansambliga (viiul, vio- 
lone, gamba, pommer, plokktflöödid, 


Sibeliuse 
Akadeemia 
rektori Pekka 
Vapaavuori 
klavikord on 
ehitatud 

XVII sajandi 
teise poole 
Põhja-Saksa ja 
Rootsi stiili järgi. 


dulcian, tromboon, klavessiin ja orel). 
Kontserdi heast üldmuljest hoolimata 
tekkis küsimus kammerliku ansambli ja 
suure koori tasakaalust. Kas ei oleks 
väiksem koorikoosseis teoste loomisaja 
võimalustega arvestades mõjunud 
wautentsemalt” ja andnud koguni muu- 
sikalise faktuuri läbipaistvusele soodsa- 
ma tasakaalu? Koori esitus tundus algul 
natuke jõutu (ka osa koorisolistide esi- 
nemine), millest aga kontserdi viimases, 
Monteverdi suurejoonelises teoses , Nisi 
Dominus” polnud enam jälgegi. Kas see 
oli seotud erinevate faktuuritüüpide 
mõjulepääsemisjõuga kiriku akustikas 
(olenevalt kuulaja istekohast), arvustaja 
enda, kuumast suveilmast põhjustatud 
kuulmisorganite väsimusega või koori 
tegeliku ettevalmistustasemega, on ras- 
ke öelda. Igal juhul tuleb tunnistada, et 
Monteverdi on kahtlemata muusikas 
uue ajastu esindaja, kelle jõuline ja vär- 
vikas muusika näib olevat ka meie aja 
kuulajaile vastuvõetavam kui nii mõne- 
gi teise tema kaasaegse looming. 


Heiki Mätliku (kitarr), Kaia Urbi 
(sopran) ja Ann Õuna (flööt) kava, Lau- 


lud neitsi Maarjast” 14. juuli hilisõhtul 
Jaani kirikus oli festivali mõjuvõimsa- 
maid kammerkontserte. Kava eesmärk 
oli kõrvutada samale ,, Ave Maria” teks- 
ti motiivile loodud eri ajastu ja maade 
muusikat. Kontsert, mis paelus nii mõ- 
negi ilusa detailiga õhtupäiksest tekki- 
nud valgusefektidega kirikuruumis, al- 
gas Kaia Urbi viimistletud esituses gre- 
goriaani koraaliga , Ave Maria”, mille 
interpretatsioon meenutas ,,Vox Cla- 
mantise“ kontserti. Tuntud heliloojate 
, Ave Maria” nime kandvate teoste kõr- 
val [Camille Saint-Säens (1835 —1921), 
Luigi Cherubini (1769 —1842), Gabriel 
Faure (1845 —1924), Franz Schubert 
(1797 — 1828) ja Charles Gounod (1818 — 
1893)] kõlasid ka vähem tuntud heliloo- 
jate teosed — norralase Otto Olsoni 
(1879 —1964) ja omal ajal ooperiheliloo- 
jana väga populaarse, kuid tänapäeval 
harva esitatava sakslase Heinrich Au- 
gust Marschneri (1795—1861) laulud. 
Kõige huvitavamaks osutusid omapära- 
se põhjamaise harmooniaga Olsoni kõr- 
val aga Kuldar Singi (1942 —1995) kaks 
teost — , Pater Noster” (,Meie Isa”) ja 
» Ave Maria”. Kui esimest iseloomustas 

dramaatilisus ja kitarri huvitavad flažo- 
letiefektid teose lõpul, siis teises valitses 
algul rahu, hiljem aga purskas äkitselt 
dramaatilisus, millele järgnes uuesti ra- 
hulik esimese osa meeleolu. Mõlema 
teose kõlamaailm oli ilus ja ajatu, heli- 
looja oli kitarri partiis kasutanud ka his- 
paanialikke võtteid. Kõlasid ka kaks Jo- 
hann Sebastian Bachi (1685 — 1750) inst- 
rumentaalpala — Saraband partiitast lau- 
tole (BWV 997, kitarrile seadnud Heiki 
Mätlik) ja Saraband partiitast sooloflöö- 
dile (BWV 1013). Erineva ajastu teosed 
nõudsid kitarri ümberhäälestamist lu- 
gude vahel, mille tulemusel ei olnud in- 
tonatsioon alati päris õnnestunud. See 
aga eirikkunud kontserdi ilusat ja võim- 
sat üldmuljet, mille kulminatsioon oli 
Charles Gounod' tuntud ,, Meditatsioon”. 


Enne, kui loetleda kahekümnenda 
Viljandi vanamuusika festivali üldiselt 
positiivseid jooni, ei saa mööda väike- 
sest kriitilisest märkusest, mis puudu- 
tab kavalehte. Kuulaja sai igal kontser- 
dil koos õnnestunud disainiga papp- 
kaantega kätte ainult üksikud paljunda- 
tud lehed, millel puudus ühtlane stiil ja 
kujundus. Toimetamist oleks vajanud 
nii mõnigi lõik, sest esines nii lihtsaid 
trükivigu kui ka arusaamatust tekita- 
vaid suuri apsakaid. Sellest oli kahju, 
sest varasematel aastatel on festivalil ol- 
nud väga hea väljanägemise ja asjatund- 
liku sisuga kavalehed. Ei koosne ju fes- 
tival ja muusikaelamus ainult kõrvaga 
haaratavast, vaid ka silmale ja vaimule 
pakutavast. Vaatamata sellele tuleb aga 
toonitada, et korraldajate (Aivar Trall- 
mann, Neeme Punder jt) suhtumine Vil- 
jandi vanamuusika festivali näitab sü- 
gavat armastust vanamuusika ja oma 
ürituse vastu. 


Festivali mõjuvõimsamad omadu- 
sed on Viljandi suviselt rahulik ja inspi- 
reeriv linnaatmosfäär ning kontserdi- 
paigad ja nende sobivus seal esitatud 

muusikaga. Eriti kehtib see kõigi Jaani 
kirikus esitatud kavade kohta; unusta- 
matu meeleolu tekkis ka Pauluse kiri- 
kus. Linnamõisa klavikordikontserdil 
kadus küünaldega valgustatud ruumi 
sisenedes kohe ajataju. , Ugala“ teatri- 
majas Haydni ooperit jälgides tekkis 
tunne, nagu oleks kuulaja/vaataja Es- 
terhäzyde erateatrisse sattunud, , Uga- 
la“ tänapäevane arhitektuur kadus aeg- 
ajalt silmist. 

Viljandi vanamuusika festival on 
mitmes mõttes omalaadne, ühelt poolt 
tagasihoidlik ja tihedalt toimumispaiga- 
ga seotud, teiselt poolt rahvusvaheline. 
Samuti on festival traditsiooniliselt 
valdkondadevaheline, jäädes siiski va- 
namuusika raamidele truuks. 


Kommentaarid: 

* Anna Andruskevitse mõte kontserdi anno- 
tatsioonist , Pratum Integrumi” kavalehes. 
XX Viljandi Vanamuusika Festival, festivali 
buklett. 

?See arv vajab kindlasti täpsustamist, ehkki 
suurem osa muusikafestivale Eestis on 2002. 
aastal rajatud (ja rahvusvahelise festivali- 
võrgustiku liikme) MTU Eesti Muusikafesti- 
valid liikmed (www.festivals.ee), samuti on 
viimastel aastatel juurde tulnud mitu uut 
festivali. Arv sõltub ka sellest, kui palju kaa- 
satakse tõsise muusika valdkonnast eemal- 
duvaid festivale, sealhulgas rahvamuusika 
ja folkloori-, populaarmuusika-, multimee- 
dia- ja interdistsiplinaarsed festivalid. 

* Sirje Normet, , Vanamuusikud Viljandis“, 
Reede” 30. 11. 1990, Ik 11. 

*Jumala kohalolu paigas või inimeses. Selgi- 
tus kontserdi annotatsioonist. XX Viljandi 
Vanamuusika Festival, festivali buklett. 

5 Maret Tomson (2005). , Kursustest kasvas 
välja esinduslik festival“, XX Viljandi Vana- 
muusika Festival, festivali buklett. 


MÄRKMEID OLEMATUSEST 
Olematute Bändide festivalist 
Tartu Sadamateatris 


ERKKI LUUK 


Olematute Bändide festival — soovi- 
tavalt 0-i, mitte O-ga — on perioodiliselt 
Tartus toimuv kummalise muusika üri- 
tus. Festival alles otsib oma käekirja. Kui 
üle-eelmisel festivalil esinesid kohali- 
kud noored ja/või väga maa-alused ar- 
tistid, siis näiteks eelmine oli pühenda- 
tud noortele naisvokaaliga elektrobän- 
didele. Võib-olla on , käekiri” taotlusli- 
kult Olematu. Võib-olla on see aga nii 
kOnarlik ja etteaimamatu, et üllatab ka 
tegijaid, mitte ainult publikut. Võib-olla 
aga muututakse tulevikus stiilipuhtaks 
elektrofestivaliks. Võimalusi on ilmselt 
teisigi, ei tahaks neid siinkohal ette ruta- 
tes ammendada. 

Seda seni umbmääraselt elektrole ja 
antistiilile pühendatud festivali teevad 
kaks meest, Kiwa ja Vabrik. Üle-eelmise 
OBFi peaesinejad olid Ants Laidam ja 
Erkki Hüva, seekord kolm külalist kau- 
gemalt: , Dirty Princess“ Hispaaniast, 
Gene Serene Saksa- ja Inglismaalt ning 
LaLaLa“ Prantsusmaalt. Mõtteline 
kurv Hüva köhiva ja ragiseva kitarri 
saatel tagasihoidlikult oma laule esita- 
vast Laidamist , Dirty Princessi“ kandi- 
lise fetiši-show'ni näib kujuteldamatult 
järsk, eriti kui arvestada, et viimast saa- 
tis samavõrra kandiline industrial. Siiski 
on festival truuks jäänud ideele kutsuda 
kohale enamasti fookusest välja jäävaid 


artiste. Programmiliselt võib see isegi 
olla OBFi kiiduväärseim külg. Pole põh- 
just kahelda, et Laidami ja Hüva koht 
oleks muusika- ja kultuuriauhindade 
parnassose kulla- ja karrasäras. See, et 
tegelikkus on teistsugune, tõestab ainult 
tegelikkuse ebaõiglust. Sama mõttetu 
on tuua Eestisse , kindla peale” mine- 
vaid mahakäinud staare, kui maailm on 
täis uut, paljuski tunnustamata suure- 
pärast muusikat. 

Kõik seekordse OBFi külalisesinejad 
olid mulle tundmatud (lisaks neile astus 
üles veel Eesti bänd , Baby Universal“ 
koosseisus Hannele, Kiwa ja Vabrik). 
Kolm külalisesinejat platseerusid muu- 
sikaliselt ühtviisi kuhugi elektro, electro- 
clash'i jaindustrial'i kanti. Kui professio- 
naalsuses oli erinevusi ka seekord — 
koostaksin siin rea, alustades kõige pro- 
fimast: Gene Serene, , Dirty Princess“ ja 
»Lalala“ —, siis eelmise kodukootud 
OBF-iga võrreldes oli vahe muidugi veel 
suurem. Mõistagi kohalike kahjuks, kui- 
gi näiteks Hüva ja ilmselt ka Laidam 
ehitavadki oma stiili üles autopoieetili- 
sele kobadusele, ja on selles vallas 
superprofid. 

Järgnevalt lühiülevaade külalisesi- 
nejatest. Gene Serene on ideaalne klubi- 
artist, punk-r'n'b-MC, kes publiku peos 
hoidmiseks ei teinud (ega peagi tegema) 

»LaLaLa” lava-show on taotluslikult kunstlik, lapsik ja naiivsuseni lihtne. 


õieti muud, kui mikrofoni lobisema. Ka 
tema muusikaline taust, mis küll kah- 
juks tuli plaadilt, oli vaieldamatult pa- 
rim. Harva on electroclash'i juurtega 
muusika nii agressiivne, samas küllalt 
õhuline ja keerukas. Märksa tavalisem 
on selles valdkonnas teatav kodukoo- 
tud lihtsus, mida demonstreeris , LaLa- 
La”, kuid nemadki olid liigutavalt head 
— kui mõelda sellele, et üks tuntumaid 
(ja nendega sarnasemaid) electroclash- 
outfif'e Client ei ole neist parem mitte 
muusikaliselt, vaid peamiselt oma lau- 
luoskuse poolest. Kuid kui mõelda selle 
stiili vaieldamatule tipule Miss Kittinile, 
kelle kaubamärk on ülbe ja tuima näoga 
retsiteerimine, siis polegi electroclash 
mõeldud oma lauluoskuse näitamiseks. 
Parema laulmise puhul läheksid need 
lood, mis muusikaliselt niigi efektikoor- 
ma all ägavad, tarbetult keeruliseks. 
Muusikas üldse (ja võib-olla tantsu- 
muusikas eriti) on teatav optimaalne 
vastuvõtu tase, mille poole püüelda. 
Tehnitsistlikult käigupõhistes nüüdis- 
aegsetes elektroonilise tantsumuusika 
stiilides (techno, elektro, electroclash) 
mõjuks vokaalharmoonia pigem püha- 
duserüvetusena, Mootori reostamisena. 
Esinemises olid erinevused märksa 
suuremad kui muusikas. Kolm laias 
laastus sama žanri (tantsulise elektro 
vms) bändi andsid igaüks väga erineva 
show. ,LaLaLa” — taotluslikult kunstlik, 
abitult lapsik, naiivsuseni lihtne ja mo- 
notoonse (papist) imagoga. Gene Serene 
— isegi rohkem näitleja kui laulja (see 
pole tema täiesti piisavate vokaalsete 
oskuste kriitika), hoolimatu ja joviaalse, 
seksika ja paheliseimagoga ,üleelusuu- 
ruses” staar. ,, Dirty Princess” — oleks pi- 
danud olema programmniliselt seksikas 
(kvaasi-fetišistlik) ja provokatiivne, te- 
gelikult näitas pigem puhast koreograa- 
fiat ja sporti, edukalt sellegipoolest. 
Ma tõesti ei tea, millele viitab see, et 
kui üle-eelmine OBF oli n-ö seinast seina 
üritus, täis kõige võimatumaid erinevu- 


si, siis seekordne, vastupidi, väga te- 
maatiline: naised, underground, tantsuli- 
ne elektro. Päris tore oleks kogeda festi- 
valil ka edaspidi mingit programmili- 
sust, kuid loomulikult hoopis uutel 
alustel. Nüüdisaegne elektrooniline 
muusika võimaldaks koostada kõige 
erinevamaid, idiosünkraatilisemaid, 
jalustrabavamaid ,kuraatoriprojekte”, 
mille peale tavakuulaja eluilmas ei tule. 
Mõistagi on festivalil senisel kujul ka 
oma piirangud, neist tunnuslikemad 
ilmselt tantsitavus ja elektroonika. 
Ideaalis peaks programmilisus suutma 
neid piire ületada. See muidugi ei tähen- 
da, nagu ei võiks neil nähtustel OBFi ka- 
vas olla oma kindel koht, et need ei 
võiks saada festivali kaubamärgiks, eriti 
kuna nad seda juba niigi on, sest esineja- 
tevahelise aja täidab vastav muusika DJ- 
deks moondunud korraldajate esituses. 

Üle-eelmise OBFi suur voorus oli si- 
suline vaheldusrikkus, mistõttu esituste 
kõikuv tase eriti ei häirinudki, pigem 
püsis huvi, millega järgmisena lagedale 
tullakse. Seekord olid nii tase kui ka sisu 
ühtlased, tummised ja arvestatavad. Kui 
miski võiks tunduda häiriv, siis vaid 
teatav ühetaolisus. 


Saatsin mõned küsimused seekord- 
setele külalisesinejatele, kõigile kolmele 
kuus ühesugust. 


Kirjeldage oma muusikat. 

Gene Serene: Future revolution pop. 
»Dirty Princess”: Me oleme diskopunk. 
See on ilma erilise meloodiata müra- 
rikas elektrooniline tantsumuusika. 
Laulusõnad on põhiliselt hispaania 
keeles, kuid universaalses rütmilises 
stiilis. 

,LaLaLa”: Meie muusika on elektrooni- 
lise ja karaoke vaimu sulam. Meile antak- 
se lood ja me kirjutame neile tekstid: 
nostalgilised, romantilised, kuid mitte 
väga tõsised, me mängime erinevate ku- 
vanditega. Meie kontsert on viis lõbut- 

seda koos video ja väikeste tantsudega, 
mille igaüks võib kergesti ära õppida. 
Me mängime kenade tüdrukute rolli! 
Meie maailm üritab olla roosa, kuigi me 
arvame, et see päriselt ei õnnestu. 


Kas tunnete end seotuna mingi 
(muusikalise) kogukonnaga? 
G. S.: Vaba globaalse ühiskonnaga. 
D. P.: Uute Hispaania bändidega. 
L. L. L.: Mitte eriti, kuid kuulame palju 
elektroonilist muusikat. Meil pole vaja 
end kellegagi seostada, me oleme uni- 
kaalsed! 


Teie lemmikartistid? 

G. S.:,Cardiacs”, Missy 0, Jeff Buckley. 
D. P.:,, Depeche Mode”, , Nitzer Ebb”, 
Cabaret Voltaire”. 

L. L. L.: Imetleme paljusid: Bertrand 
Burgalat, Ellen Allien, ,, Vive la Fete“, 
»Ladytron”... Ülejäänud kunstiteoste 
kohta ei saa me nimekirja koostada, sest 
meie maitse on erinev. [Bändis on kolm 
liiget. — E. L.] 


Nimetage saavutusi, mille üle te 
erilist uhkust tunnete. 
G. S.: Ellujäämine, minu hing ja muu- 
sika. 
D. P.: Konstantsus. Me ei ole ,,mõistli- 
kult vasturääkivad”. 


Miski, mida ise öelda tahaksite? 
G. S.: Inimesed, olge uhked ja kindlad, 
sest tulevik on meie kätes. Nagu keegi 
ütles: , Olge muutus, mida te maailmas 
näha tahate.” 
D. P.: Dirty Princess on mõeldud ühe- 
kordseks tarvitamiseks, mitte-taaskäi- 
deldav. 
L. L. L.: Mängime lõbu pärast. Looda- 
me, et inimesed saavad meiega ühele 
lainele. Otsime fänne, kes jagaksid meile 
punaseid roose ja suudlusi. Oleme ot- 
sustanud laulda ja mängida, sest soovi- 
me olla armastatud! 

KAKS DIALOOGI 


BIRGITTA FESTIVALILT 2005 


EVI ARUJÄRV 


I Taevane ja maine muusika 

Tallinna Filharmoonia ja Tallinna 
linna koostöös sündis sel sügisel veel 
üks uus muusikapidu — Birgitta festi- 
val. Festivali avakontsert Pirita kloostri 
varemetes 15. augustil kandis sümbool- 
set pealkirja ,In principio” — , Algus”. 
Laval olid gregooriuse laulu ansamblid 
— meie meeshäältest koosnev ,,Vox 
Clamantis” (dirigent]Jaan-Eik Tulve) ja 


Norra naisansambel ,,Scola Sanctae 
Sunnivae” (dirigent Anne Kleivset) — 
ning saategrupp koosseisus Villu Veski 
(saksofon), Taavo Remmel (kontrabass), 
Abdissa , Mamba” Assefa (Etioopia/ 
Soome, löökpillid) ja Henning Som- 
merro (Norra, vokaal, akordion). Kont- 
serdi teljeks oli gregooriuse laulu ja neid 
ühendavate ning täiendavate instru- 


Birgitta festivali avakontserdil kõlas ,taevase” ja , maise” muusika dialoog 
vokaalansamblitelt , Vox Clamantis” ja ,Scola Sanctae Sunnivae” ning 

mentaalimprovisatsioonide — taevase 
ja maise muusika — dialoog. Gregoo- 
riuse laulu sekka kõlas ka norra, juudi 
ja eesti rahvalaul. 

Üldiselt oli vahemängude ja impro- 
visatsioonide roll kavas üsna delikaatne 
nii kõlaliselt kui ka muusikalise mater- 
jali käsitlust silmas pidades. Enamasti 
hõreda faktuuriga saatepartiides ja va- 
hemängudes võis kuulda staatilisi oreli- 
punkte ja nappe rütmikujundeid. Imp- 
rovisatsioonid mängitasid ja arendasid 
lihtsaid tuumikintervalle. Oli mõni rüt- 
mikam vahemäng löökpillidelt. Vabam 
ja suurejoonelisem džässimprovisat- 
sioon kõlas Villu Veski saksofonisoolos. 
Üldiselt valitses kogu kava siiski gre- 
gooriuse laulu vaimne ,temperatuur” 
ja muusikaline loogika. Vaid kava kul- 
minatsioonis võidutses temperament- 
sem norra rahvalaul. Kompositsiooni 
lõpetanud eesti vaimulik rahvalaul 
Nüüd on see päev ju lõppenud” Kadri 
Hundiesituses haakus taas gregooriuse 
laulu kaemuslikkusega. 

Terve hulga isikupäraste solistide ja 
kahe suurema kollektiivi ühte muusika- 
voolu sobitamist võib pidada kavaku- 
junduse õnnestumiseks. Laulustiilide 
loomulik erinevus jäi siiski kuuldavaks. 
Norra ansambli gregooriuse laul tundus 
algul olevat märksa täidlasema ja suju- 
vama meloodiakaarega kui meie ,, Vox 
Clamantise” intoneerimisstiil. Rahva- 
laulude puhul tuli siiski esile külalisan- 
sambli häälematerjali ebaühtlus. Ja vas- 
tupidi, selle taustal omandas uue väär- 
tuse , Vox Clamantise” tundelisi kona- 
rusi vältiv askeetlik ja kõlaliselt ühtne 
meloodiajoonis. 

Erinevaid muusikaliike vastandav ja 
siduv, ,läbi komponeeritud” kontserdi- 
vorm on tänapäeval üsnagi levinud. Sel- 
line vorm esindab ka otsekui kahe erine- 
va mõtlemisstiili dialoogi: eri funktsioo- 
niga muusika — rahvalaulu ja vana sak- 
raalmuusika ,,kokkusegamine” on post- 
modernne mudel, improviseerimine 

alusmaterjali intervallistruktuurist läh- 
tudes ja algstiili funktsiooni ning tähen- 
dust ignoreerides käib kokku moder- 
nistliku mõtteviisiga. 

Püüd eri liiki muusikat kokku sidu- 
da, kasutades ära selle loomulikku 
inertsi, korduste jõudu, on eriti mõiste- 
tav selliste stiilide puhul, mille helikeel 
ei ole väga individualiseerunud, mille 
vorm on suhteliselt avatud (uuema aja 
»teosekultuur” nõuab vastupidist — 
eristamist ja esiletoomist) ja mis kandis 
kunagi tähendust mingi tänaseks kaotsi 
läinud või tuhmunud rituaali osana. 
Rahvalaul ja vana sakraalmuusika — 
mõlemad on sageli lõpmatusse kordus- 
te ahelasse suunatud ja alusrituaali või 
-tegevusega sideme kaotanud. 

Nüüdisaegses kontsertlikus ,segus” 
on noid udusse mähkunud (mütoloogi- 
lisi, rituaalseid) mõttetaustu veelgi ras- 
kem aimata. Nende kompenseerimine 
nõuab lavastuslikku ja kompositsiooni- 
list vaistu ning oskusi. , In principio” ka- 
va oli küll elurõõmsa kulminatsiooni 
(norra rahvalaul), teatud vahelduste ja 
rauge poeetilise lõpetusega (eesti vai- 
mulik rahvalaul , Nüüd on see päev ju 
lõppenud”), ometi kimbutas ajuti ka 
monotoonsus. 

Teatavad vastuolud eri päritolu ja 
funktsiooniga muusika puhul on ilmselt 
lausa paratamatud. Ka üldiste ehitus- 
printsiipide sarnasusele (variantsus, 
avatud vorm) vaatamata on sisekaemu- 
sele orienteeritud gregooriuse laul hoo- 
pis midagi muud kui kehakeelseid tant- 
surütme vahendav või jutustav rahva- 
laul. Kui ,jutustav” muusika püüab 
struktureerides tähelepanu võita, siis 
sakraalmuusika üks põhieesmärke tun- 
dub olevat pigem destruktureerimine 
— selleks et saavutada teatud ühtne, 
jagamatu, hüpnootiline teadvussei- 
sund. Võib arvata, et vähem hüpnooti- 
lisust ja aukartust (gregooriuse koraali 
ees) instrumentalistide töös oleks kont- 
serdi kavale uut puhtmuusikalist elu- 


vaimu sisse puhunud. Aga võib ka vas- 
tupidi — kiita ,taevase” ja , maise” 
muusika kokkukõla. 


II , Karmeliitide dialoogid” 

19. augustil etendus Birgitta kloostri 
varemetes Moskva nimeka muusika- 
teatri , Helikon Opera” ja Dmitri Bert- 
mani lavastuses Francis Poulenci ooper 
»Karmeliitide dialoogid” (1956). Nagu 
teada, kuulus Francis Jean Marcel Pou- 
lenc (1899 —1963) Jean Cocteau ja Erik 
Satie ideedest vaimustunud mässuliste 
heliloojate rühmitusse ,Les Six”, mis 
vastandus prantsuse , klassikutele” ja 
romantilisele traditsioonile. Hiljem ena- 
masti eri teed läinud ,,kuuiku” liikmed 
(peale Poulenci veel Darius Milhaud, 
Arthur Honegger, Georges Auric, Louis 
Durey ja Germaine Tailleferre) otsisid 
inspiratsiooni tänavamuusikast, vode- 
villist ja tsirkusest, nautisid absurdi ja 


huumorit ning ekspluateerisid süüdi- 
matult erinevaid stiiliregistreid. 

Poulenci ooperi , Karmeliitide dia- 
loogid” aluseks on Gertrud von le Forti 
(1876 —1971) romaan ,Die Letze am 
Schafott” (1931). Jutustades küll konk- 
reetsest ajaloolisest sündmusest, kuue- 
teistkümne märtritõotuse andnud kar- 
meliidi nunna giljotineerimisest Suure 
Prantsuse Revolutsiooni päevil aastal 
1794, peegeldab von le Forti romaan ka 
protestandist katoliiklaseks pöördunud 
autori üleelamisi Teise maailmasõja ja 
natsismi võidukäigu aegadel. Poulenci 
ooperi libreto kirjutas prantsuse romaa- 
nikirjanik, samuti natsivastase hoiaku- 
ga katoliiklane Georges Bernanos 
(1888 —1948) ajal, mil ta pidas surma- 
heitlust vähihaigusega. 

=Karmeliitide dialoogid” oli Poulen- 
ci viimane, traumeerivatest elamise ja 
surmakogemustest mõjutatud ooper. 
Juba kaua enne ooperi kirjutamist, aas- 


Stseen Francis Poulenci ooperist , Karmeliitide dialoogid” suure eksperimenteerijana 
tuntud moskvalase Dmitri Bertmani lavastuses. 


muusika 77 


tal 1935, hukkus autoõnnetuses tema lä- 
hedane sõber Pierre Octave Ferroud. Pä- 
rast seda muutus Poulenci muusika tõ- 
siseks ja süvenes eksistentsiaalsetesse 
probleemidesse. Muusikaline vaba- 
meelsus, erinevate stiiliallikate vaba ka- 
sutus, jäi tema loomingus püsima ning 
saavutas erilise jõukülluse. 

Ka , Karmeliitide dialoogide” kohal 
lehvitas tiibu surmaingel. Ooperi valmi- 
mise ajal (1955) suri tuberkuloosi heli- 
looja teine lähedane sõber, Lucien Rou- 
bert. , Dialoogide” lugu on lihtne ja te- 
gevust selles peaaegu ei ole. Teose kesk- 
mes on eeskätt üks vaimne kulgemistee 
— lugu sellest, kuidas noor aristokraat 
neiu Blanche nunnaks saab ja usu nimel 
ohverdudes surmahirmu ära võidab. 
Ooperi lõpustseenis sammuvad nunnad 
rahumeelsete lambukestena giljotiini 
alla. Surma teema tuleb esile ka kloostri 
abtissi Madam de Croissy raskes haigu- 
ses ja piinarikkas surmastseenis. 

»Karmeliitide” muusikas ühinevad 
tundlik ja voolav, sügavalt prantsuse 
keele ja vokaaltraditsiooniga seotud me- 
loodika, stravinskilikud orkestratsioo- 
ni- ja stilisatsioonivaimukused ning 
vana kirikulaul. Populaarmuusikastki 
tuntud raugete prantsuse sekventside, 
kohati ülimalt agressiivse rütmipulsi ja 
kirikulaulu intonatsioonide vastandus- 
tes on tunda üsna tänapäevast ,,märgi- 
teadlikkust”. 

Helikon Opera“ pealavastaja Dmit- 
ri Bertmani Venemaal pärjatud ja kor- 
duvalt välismaatuuridel mängitud la- 
vastuse reklaamis tõotati, nagu kom- 
beks, lavastuslikke eriefekte ja kontsep- 
tuaalset imetegu. Tegemist oli siiski mi- 
nimalistlikult karge ja väljapeetud la- 
vastusega, mida vürtsitas surmaheitlust 
ja vägivalda kujutavate episoodide rõ- 
hutatud väljamängimine. 

Et võimendatud orkestripartii oli ko- 
hati üsna , vaba käega” mängitud ja kõ- 
las karmi tooniga (provintsiturneele ise- 
loomulik hooletus pluss võimenduse 

spetsiifika), seda võib vist enam-vähem 
iga vabaõhuetenduse loomulikuks eri- 
päraks pidada. Lavastuse köitvaim külg 
ei olnudki kontseptuaalne või visuaal- 
ne, vaid eeskätt ühtlaselt tugev lauljate 
koosseis — tõeline häälte teater — ja sa- 
muti just tänu osatäitjatele saavutud 
pingestatud psühholoogiline atmosfäär. 

Ooperi üks meeldejäävamaid tege- 
lasi oma pisut pahelises lapsemeelsuses 
oli Anna Gretšiškina lauldud õde 
Constance. Maha salatud või varjatud 
tunnete tume vari ümbritses ka ema 
Maria karakterit Maria Maskhulia esi- 
tuses. Meelekindluse ja hirmu rikkalik- 
ke varjundeid laulsid ooperisse abtissi 
osatäitja Larissa Kostjuk, Blanche'ina 
esinenud Natalia Zagorinskaja ja Svet- 
lana Sozdateleva uue abtissi rollis. 
Sama veenvalt esinesid meesosatäitjad: 
Sergei Kostjuk kloostri preestrina, Igor 
Tarassov markii de la Force'ina ja Vla- 
dimir Bolotin tema poja rollis. Just 
psühholoogilise ,teise plaani” olemas- 
olu ja pooltoonis tundevarjundite roh- 
kus andis lavastusele sügavuse ja veen- 
vuse. 

Teine lugu oli kontseptuaalse külje- 
ga. Dmitri Bertmani lavastuse sõnum oli 
välja kuulutatud kui sõnum valikuva- 
badusest. Mis tahes lavateose sõnum 
saab sündida vaid kontekstiga haaku- 
des. Vabadus ohverduda — see idee ei 
mõju tänapäeva maailmas kuigi veen- 
valt. Kontekst nõuab muud: oluline on 
võita, pääseda, vähemalt ellu jääda. 
Veel enam. Pole saladus, et kõrgema 
idee nimel fanaatiline ohverduja kan- 
nab tänapäeval hulluse ja ohu pitserit... 

Kas õnneks või kahjuks, kuid tegeli- 
kult ei tulegi Bertmani lavastuses (ja ehk 
ka Poulenci ooperis) esile ohverdumise 
ülevus ja ilu (kas see ongi võimalik?), 
vaid pigem surma ja vägivalla halasta- 
matu, ilustamatu käsitlus. Surmaheitlu- 
se naturalismi ja erotiseeritud jõhkrust 
oli nii abtissi surmastseenis kui ka nun- 
nade omavahelistes suhetes. Hirmu vari 


laotus üle kogu lavategevuse ja peegel- 
dus meisterlikes vokaalpartiides. Revo- 
lutsioonilised sõdurid kui vägivaldse 
jõu reaalsed füüsilised kehastajad mõju- 
sid peategelase ränkade psüühiliste ja 
vaimsete otsustuste kontekstis peaaegu 
et kahjutute statistidena... 

Aga pealtnäha justkui ilmselge vas- 
tusega küsimus, mille nimel õieti ohver- 
duda, jäi lavastuses vastuseta. Ooperi 
lõppvaatus — nunnade giljotineerimise 
stseeni lahendamine veerevate kuulide 
ja langevate keeglikurikate kujundiga 
rõhutas pigem surma mõttetust ja jõhk- 
rust kui tõi kaasa mingi spirituaalse 
ülenduse. Tundub, et seda vastust ei ole 
põhjust otsida ka Poulenci muusikast... 

Kui vastust küsimusele , Mille ni- 
mel?” eiole, siis jääbki vaid surmaõudu- 
se neurootiline, kannatust nautlev läbi- 
mängimine. Ja sel viisil, vastust teadma- 
ta, paistabki Poulenci ooperist vaid ava- 
lik tapalava. Tundub, et Bertmani lavas- 


tus mängis eriti teadlikult tänases mee- 
diaühiskonnas juba igapäevaseks saa- 
nud avaliku tapalava kujundi peale. Ja 
juhuslikult on nii, et surm ja vägivald 
läheb hästi müügiks. 

Pole kindel, kas mõni teine lavastaja 
suudaks Poulenci surmahirmust läbi 
imbunud teosest midagi oluliselt helge- 
mat välja pigistada. Tapalava on selles 
suurem ja surmahirm vägevam kui lu- 
nastuse või pääsemise lootus. Ristikuju- 
line tunnel põhikujunduses mõjus nagu 
rotilõks. Ja kaunist lõpumuusikast hoo- 
limata ei olnud tunnet, et taevad avane- 
vad. Selle asemel oli selge teadmine, et 
tapalava all on luuk ja sellest kukuvad 
pimedusse karmeliitide surnukehad. Ja 
etsurmoli ja on väga isiklik ja väga lõp- 
lik asi. Tõele au andes peitub just selles 
kontseptuaalses kalkuses ja kiretuses 
väga aus vastus. Iseasi, kas kunst peab 
pakkuma kalki tõde või hoopis lohutust. 


Ristikujuline tunnel lavastuse kujunduses mõjub nagu rotilõks. 

MILLEKS KARTA 


ANNELI REMME 


Saatesari ,,Eesti muusika karikas” TV 3 
otse-eetris laupäeviti kell 20.00. Saatejuhid 
Romi Erlach ja Mihkel Raud. Režissöör 
Villem Tarvas. Assistendid Marianne 
Hilpus ja Indrek Ibrus. Produtsendid 
Tuuli Roosma ja Kaupo Karelson. Val- 
gus ,Eventech“”. Stuudioheli ,, Stanford“. 
Produktsioonifirma , Ruut“. 


Steve Reich on parem kui Eugen 
Kapp. 

Ametlikult peaks see olema üks era- 
kordselt rumal lause, milles võrreldakse 
asju, mida ei saa võrrelda ega pea võrd- 
lema. Kuna aga alljärgnev puudutab 
TV 3 eetris olnud saatesarja , Eesti muu- 
sika karikas”, milles Eesti parima bändi 
nime eest võistlesid kontrastselt erine- 
vates stiilides muusikat tegevad an- 
samblid, ei tundu sel taustal ükski võrd- 
lus liiga absurdne. 

Sarjas võistlevate ansamblite nime- 
kirja lugedes oli mu esimene mõte, et 
kõige absurdsem finaalipaar oleks 
Noorkuu” ja , Meie Mees”. Aga just nii 
läkski. Ja kuna sarja jälgides lagunesid 
koost nii mõnedki mu senised (eel)arva- 
mused Eesti bändidest, ei tundunudki 
peent vokaalkunsti taotleva ansambli 
konkureerimine ,rahvale arusaada- 
vaid” sõnumeid edastava kollektiiviga 
lõpusaates enam kuidagi kohatu. Üks- 
nes lõbus. 

"MEIE MEEST"? 


»Eesti muusika karikas” ehk 13 saa- 
det TV 3 otse-eetris täitis laupäevaõhtu- 
se magusaima teleaja (kaheksast vee- 
rand kümneni) 12. märtsist 4. juunini. 
Kolm vooru ja finaal, ka suurima häälte- 
arvuga , kaotajad” said omavahel võis- 
telda. Saate ajal toimunud telefonihääle- 
tuses osales 146 396 televaatajat. Suure- 
pärane valimisaktiivsus. Muidugi, kes 
teab — mõni andunud kodanik hääletas 
oma lemmikansambli poolt võib-olla 
terve saate aja vahet pidamata ning selle 
numbri usaldusväärsuses on ka kahel- 
dud. Igaljuhul pole kahtlust, et see saa- 
de puudutas märkimisväärselt suurt 
osa Eesti elanikkonnast. 

Esinejaid ergutas, pakkus moraalset 
tuge ja segas stuudiopublik, enamasti 
valjuhäälne ja kohati ekstaatiline. Võit- 
jat ootav auhind oli läikiv asi nimega 
=Eesti muusika karikas” ja 50 000 krooni 
šoppamiseks firmas ,,15 Music Team”. 

Karikasari mõjus oma tulekuga värs- 
kelt ja intrigeerivalt, kulges enamasti 
parajal määral hoogsalt ja oli kohati lau- 
sa süstikulennuliselt intensiivne. Saate 
atraktiivsus sündis suurel määral saate- 
juht Mihkel Raua karismast ja sõna- 
seadmisoskusest. Temaga võistluse ve- 
damisel paari pandud Romi Erlach ei 
paistnud silma millegi negatiivsega, 
kuid ei tekitanud ka erilist positiivset 
resonantsi. Arvan, et Erlachi valik selle 


saate eestvedajaks ei olnud just hiilgav 
idee. Ta võiks tugevalt esineda milleski, 
mis ei eelda kõlavahäälset pakatavat vi- 
taalsust kaamera ees. Kõnealune saade 
eeldas ja Raud pani paika selletaolise 
saate juhi etaloni. Selles mängisid kaasa 
aktiivse ansamblitegija ja varasema tele- 
saatejuhi kogemus pluss intelligents 
(osalt kindlasti perekonna viga), mida 
ta minu mulje järgi sageli hästi varjata 
oskab — etuluda samas helistikus teiste 
huntidega. 

Kummalgi saatejuhil oli oma bänd, 
keda ta esindas ja toetas. Esimestes saa- 
detes, kus saatejuhid olid võtnud stiiliks 
omavahelise mängukonkurentsi — en- 
da esindatavat ansamblit igasuguste va- 
henditega kiites ning vastasmängijat 


igasuguste vahenditega maha tehes —, 
jäi vahel mulje, et Mihkel Raua tehtud 
solvav antireklaam oli parim võimalik 
reklaam. 

Saate vormi kuulus ka vestlusvoor 
ja ansamblitele jagati ülesandeid, aga 
enamasti olid need kõige igavam osa 
õhtust. Välja arvatud need juhud, kui 
ansambli esindaja juhtus hakkama saa- 
ma mõne vaimukusega või demonstree- 
ris siirast puhast rumalust. 

Mis oli minu arvates selle sarja pu- 
hul kõige kõneväärsem? Üldises mõttes 
muidugi see, et eesti inimesed said õh- 
tutäisi võistlusmomendiga muusikalist 
meelelahutust. Minu jaoks isiklikult jä- 
reldus, et nii mõnigi seni püsinud eelar- 
vamus või mulje muutus saadet jälgides 


Meie Mees” — ansambel, mis pakub hinnangute andmisel suurepärast võimalust 
suure kolinaga ämbrisse astuda. 

põhjalikult. Oli avastusi, oli halbu ülla- 
tusi, mõni ansambel tundub praegu veel 
mõttetum kui enne ja mõni leidis endale 
siin kirjutaja näol uue poolehoidja. Kari- 
kasaade oli hea võimalus jälgida, kes 
muusikutest ka stuudios toimetavate 
helirežissööride käsitööta laulda oskab 
ja kes oskab ka päriselt pilli mängida, 
kelle lauldud tekstist saab ka live'is aru, 
kelles on isiksuse võlu, kellel on fantaa- 
siat oma harjumuspärasesse repertuaari 
mitte kuuluva muusika tõlgendamiseks 
ja kes toitub rahumeeli nostalgiast, mille 
on suutnud aja jooksul publikus 
tekitada. 


Alljärgnevalt veidi muljeid saate- 
haaval. 


I voor 

12. märts. , Nexus” vs ,,Genialistid” 

Suurepärane kontrast. Ehedad bei- 
bed ja vastasleeris ruudulistes pluusides 
onustumisse kalduvad intelligendid. 
Selgus, et kaks , Nexuse” liikmetest pea- 
vad viisi, kuigi üritavad kogu lauluvara 
kõige rohkem kolme hääletekitamise 
šnitiga ära esitada. Aga milleks on bän- 
dis kolmas liige, kes liigutab suud suu- 
nas, mis enamasti ei ole mitte mikrofoni 
oma? 

Rahulikult kusagil popmuusika pil- 
di servas paiknevad ,,Genialistid” mõju- 
vad , teistsugususega”, kohati jultunult 
vaimukate tekstide ja nutika muusikali- 
se kombineerimisoskusega. 

Võistlusvoorus, kus tuli esitada vas- 
tasmängija lugu, laulis , Nexus” oma 
ande piires üks-ühele maha ,,Genialisti- 
de” hiti , Täna ma ei skoori”, ,,Genialis- 
tid” näitasid , Nexuse” teoses ,Nii 
kuum” peituvat kantripotentsiaali. Ka 
acappellaesitatud ,, Alice” , Genialistide” 
tõlgenduses tundus üpris nutikas. Üks 
meeldejäävamaid saateid ja mitte ainult 
sellepärast, et see oli esimene. Populaar- 
ne mõttetus kaotas kavalale totrusele. 

19. märts. , Terminaator” vs ,Soul 
Militia” 

Ei midagi mällu sööbivat. , Termi- 
naator” võitis ilmselt tänu vana armu 
mitteroostetamisele ja nostalgia jõule. 

26. märts. ,Koer” vs , Noorkuu” 

Kunagi korraks Eurovisiooni lavale 
eksitatud hea hääle ja stiilitundega Vai- 
ko Eplik ning tema (punk)ansambel 
“Koer” tegid oma loo , Maiu on piima- 
auto” olemasoluga parima kingituse an- 
samblile , Noorkuu”. Usun, et just 
» Noorkuu” esteetiline seade piimaauto- 
loost pani aluse a cappella vokaalkunsti 
võidukäigule karikasarjas. , Noorkuu” 
kasutas suurepäraselt ära võimaluse 
näidata ennast täiesti teisest küljest 
(Dark Side of the Moon”...) ning kont- 
rast nende peenemat sorti hääletekita- 
mise viisi ja laulu päritolustiili vahel 
mõjus tugevalt. 

2. aprill. , The Sun” vs , Tuberku- 
loited” 

Tanel Padar on väga sümpaatne 
poiss ja tema ansambli , The Sun” lugu 
Welcome to Estonia” on viimase aasta 
eesti parimaid lugusid, aga ma kardan, 
et Padari viljeldav hääletehnika ei mõju 
pikemas perspektiivis hästi ei ajuvere- 
soonkonnale ega ka häälepaeltele. Ülla- 
tusi saates ei olnud, sound oli mõlemal 
ansamblil vaesevõitu ja , The Suni” eda- 
si pääsemine järgmisse vooru tundus 
aasta 2005 kontekstis loogiline. 

9. aprill. Maarja ja Rein Rannap vs 
Meie Mees” 

Hea komplekt. Esimesel hetkel tun- 
dub, nagu oleks , Mozartkugel” ja roh- 
makalt lõigatud kodumaine vorstijupp 
kõrvuti lauale pandud. Saate kulgedes 
ei kaotanud , Mozartkugel” maitset ega 
ilu. Kaotas üksnes võistluse. Lihtsalt 
suurepärane oli Maarja ja Reinu tõlgen- 
dus ,, Meie Mehe” ,, Rekkamehe laulust”. 
Professionaalne esteetiline romantiline 
esinemine, milles toimis , Noorkuu” al- 
gatatud piimaauto sündroom — mõjus 
algupärandi ja tõlgenduse stiili vaheline 


kontrast. Rein Rannapi lennuka pianis- 
mi toel laulab Maarja oma ilusa puhta 
häälega ,Rumbast” ja haisvatest 
sokkidest... 

Rekkamehe laul” Maarja ja Reinu 
esituses pandi arvustamiseks välja ka 
videote hindamisega tegelevas saatesar- 
jas , Hoia ja keela”, kus sellele sai osaks 
Rannapi kunagise rujakaaslase Jaanus 
Nõgisto ja teiste hindajate silmatorka- 
valt jäledust väljendav suhtumine. Kõi- 
gi, välja arvatud Jüri Makarov. , Hoia 
ja keela” mõtteavaldused on üks näide 
paanilisest hirmust, mida , Meie Mees” 
ja kõik selle ansambliga seotu intelli- 
gendi nimele pretendeerivas inimeses 
tekitab. Olen ka ise pidanud ,Meie 
Meest” kõige vastikumaks, labasemaks, 


jälgimaks Eesti ansambliks — kui ma 
ühegi muu tunnuse poolest ei ole intel- 
ligent, siis selle ,mehevihkamise” tõttu 
vähemalt. , Meie Mees” seostub ju õlle, 
harimatuse, läbustamise, pesematuse, 
põhjakihtide ja räpase rahaga (mis 
mõistagi pole ka ,intelligendile“ võõrad 
asjad). Neid karikasaates kuulates tabas 
mind ühel hetkel veendumus: see onan- 
sambel, mis pakub suurepärast võima- 
lust suure kolinaga ämbrisse astuda. 
Need, kes siiralt naudivad , Meie Mehe” 
lugudes sisalduvat ,,elutõde”, tunnista- 
vad sellega oma mõtlemistaseme ja 
väärtushinnangute leebelt öeldes mitte 
kuigi kõrget lage. Ja need, kes seda an- 
samblit kardavad, näitavad, etnad ei os- 
ka läbi näha bändimeeste kavalust ja 


Ansambel ,, Noorkuu” — a cappella muusika, stiilsete ülikondade ja kipsis jala 
võidukäik. 

manipuleerimisannet. Jälk ei ole mitte 
»Meie Mees” ise, vaid tema taustsüs- 
teem, , madalad instinktid”, mis an- 
sambliga kaasnevad. Suhtumises , Meie 
Mehesse” avaldub ühiskonna- või vai- 
mutaseme kihtide üksteisevihkamine. 
Tegelikult ei ole , Meie Mees” ohtlikum 
kui Edgar Savisaar. 

Võib-olla on nii, et kui joodik suudab 
elada ühe päeva kainelt, on ta nii enda 
kui ka teiste silmis millegi suurega hak- 
kama saanud. Mina avastasin karika- 
saadet jälgides, et kõrgest kunstilisest 
tasemest suure kaarega mööda käiva 
süldibändi kohta on ,, Meie Mehe” liik- 
metel täiesti olemas elementaarne musi- 
kaalsus ja pisteliselt veidi enamgi. Kuu- 
lis päris korralikke soolosid, oskust eri- 
nevaid muusikaid sujuvalt kokku sobi- 
tada ja lauldavast tekstist sai aru. Mida 
ei saa üldse öelda mõne oluliselt kõrge- 
malt koteeritud esineja kohta... 

16. aprill. ,Singer-Vinger” vs 
»Blacky” 

...nagu näiteks , Blacky”. Mida teha, 
kui lauljal on nii halb diktsioon? Võib- 
olla on tegemist sõnumi edastamisele 
mitte pretendeeriva täishäälikukunsti- 
ga. Vastus küsimusele, miks rahvas hää- 
letas rohkem , Blacky” kui ,,Singer-Vin- 
geri” poolt, peitub ilmselt klassik Hardi 
Volmeri tõdemuses: eelmise sajandi lõ- 
puloli ,Singer-Vinger” legend, nüüd on 
ta müüt. Karikasaate vaatajad ei olnud 
ilmselt piisavalt müüdihuvilised. 


II voor 

23. aprill. , Meie Mees” vs ,, Termi- 
naator” 

»Meie Mehe” teine tulemine võttis 
endale suurema osa häältest tänu lihtsa- 
le tulusale eksperimenteerimisele inglis- 
keelse teksti eestindamisega lähedase 
kõlaga silpide otsimise meetodil ning 
kandle, viiuli ja pesulaua oskuslikule 
kasutamisele ansambli , Terminaator” 
repertuaari põhjal valminud mõttelises 
partituuris. 

30. aprill. , Noorkuu” 95 ,, Blacky” 

»Blackylt” rohkelt meiki, ,ää”-d ja 
»A-d., Noorkuult” maikapõhine esine- 
miskostüüm, palju kaunist puhast mit- 
mehäälsust ja üks võrratu modulatsioon 
Nirvana” hiti , Smells Like Teen Spi- 
rit” seades. , Noorkuu” enesekehtesta- 
mine edenes ülesmäge. Lisaks , Koera” 
piimaauto-loole oskasid nad selles saa- 
tes enda kasuks pöörata ka ,Blacky” 
tuntuima 100 , Ära piina mind”. Harul- 
daselt hea seade, laul sai huvitava uue 
tunnetuse, palju ilusaid dünaamika- 
nüansse. Ja lõpuks ometi sai ka tervest 
tekstist aru! Väga ilus lugu. 

7. mai. , Genialistid” vs , The Sun” 

Tõsine show Elvisteks riietunud an- 
samblilt , The Sun”, alustades päris ke- 
nast eneseparoodiast, mis seisnes loo 
» Welcome to Estonia” stiliseerimises 
kergameerikalikuks meelelahutuseks. 
Veidi hiljem tõestasid ,,Genialistid”, et 
seda lugu saab kohandada ka laulva re- 
volutsiooni parodeerimiseks — nende 
versioonis oli , Welcome” keeratud ne- 
gatiivi nii stiililt kui ka energeetikalt 
ning kallatud üle nostalgia ja pateetika- 
ga. Mõlemad ansamblid näitasid end 
saate jooksul ka siiralt oma elemendis, 
mis tundus juba liigagi teatraalsete efek- 
tide teele pöördunud sarjas värskendav 
ja tõsiselt võetav. Kõrvuti Padari iluska- 
re vokaal ja jõulised kitarrid ning ,,Ge- 
nialistide” kultuurne lihtsus. Helistajad 
eelistasid siiski Elvist. 

14. mai. , Tuberkuloited” vs , Nexus” 

Parimate kaotajate veerandfinaal 
osutus sarja kõige vaimuvaesemaks 
saateks. Mitte kuidagi ei tahtnud mitte 
millelegi erksust või eluvaimu sisse tul- 
la ja , Tuberkuloitedi” laulja Summer ei 
osanud midagi peale hakata vabatahtli- 
kult sülle võetud ,Tiigrikutsuga”. Palju 
mehaanilist püüdlikku nootide maha- 
laulmist. Tundus, nagu oleks saade ol- 
nud nii igav, et isegi Mihkel Raud kao- 
tas igasuguse inspiratsiooni esinejate 
kiusamiseks. Samas selgus, et ka , Ne- 


xuse” kolmas tütarlaps esitab vahel siis- 
ki vokaalpartiisid. 

21. mai. , Meie Mees”vs , Tuberku- 
loited” 

Juba eos ei tõotanud rindeteated mi- 
dagi head , Tuberkuloitedile”, neile pol- 
nud ka vahepealse nädala jooksul üh- 
tegi õuna pähe kukkunud. , Meie Me- 
he” manipulaatoritel oli olnud aega 
oma korv keskmise kvaliteediga saaki 
täis korjata. 

28. mai ,Noorkuu” vs , The Sun” 

Sarja valdavas rockikontekstis niigi 
uskumatult populaarseks osutunud 
valdavalt mitte-rocki esitav vokaalan- 
sambel jätkas oma triumfeerimist, leides 
inspiratsiooni ka eelmiste riigikordade 
ajal tegutsenud meesansamblitest ja pa- 
sunakooridest. , Noorkuu” repertuaari- 
valikus oli omajagu absurdi võlu ja see 
võis olla üks põhjus, miks kogunes neile 
rohkem hääli, kui oma tavapärases laa- 
dis üles astunud , The Sunile”. 


Finaal 

4. juuni. , Meie Mees” vs ,Noor- 
kuu” 

Ja juhtuski see, mis algul tundus tot- 
ra naljana. Eesti parima ansambli nime 
eest jäid võistlema süldi- ja saastabändi 
nimetusega õnnistatud ,, Meie Mees” ja 
nendega võrrelduna lausa sundimatu 
kergusega kõrgkultuuri sahtlisse paigu- 
tuv , Noorkuu”. Kas ,, Noorkuu” võit oli 
saate tegijate ebaaususe tulemus, nagu 
»Meie Mehe” liider Aivar Riisalu on hil- 
jem ajakirjanduses väitnud, ja tegelikult 
ei eelistanudki rahvas kaunist mitme- 
häälset laulu? Ei tea. Tean aga seda, et 
mu endagi tutvusringkonnas on inime- 
si, keda muidu jätavad igasugused hää- 
letamisüleskutsed ükskõikseks, kes aga 
Eesti muusika karika” finaali ajal loo- 
busid oma tavapärasest passiivsusest, 
et helistada , Noorkuu” poolt ehk , Meie 
Mehe” vastu. Ilmselt intelligendid. 


Saade ise oli pingeline ja lõbus. Oma 
asja ajamise kõrval sisaldas see loomuli- 
kult mõlemalt poolt ka vastasele viita- 
vaid nõkse. , Noorkuult” oli selleks 
Meie Mehe” teemaline jõululaulu sea- 
de, , Meie Mehelt” 2 cappella ülesastu- 
mine — üllatav ja väga napakalt mõjuv 
katsetus, mis vääris tunnustust, aga 
millesse ei osanud kuidagi suhtuda nen- 
de stuudios viibiv austajaskond, nagu 
reetsid nende näoilmed. 

Ametlike tulemuste järgi hääletas 
Noorkuu” poolt 16 282 televaatajat ja 
Meie Mehe” poolt 15 110. Pole kaht- 
lust, et , Noorkuu” võitis tänu ,Eesti 
muusika karikale” suuremal hulgal 
uusi poolehoidjaid, kes polnud neid ehk 
varem lihtsalt kuulama sattunud või 
olid liigitanud ansambli sellise žanri 
esindajaks, mis neid ei huvita. , Meie 
Mehe” kohta võiks edaspidi kasutada 
nimetust ,eliitsüldibänd”. 

HOMMAGE NUKUFILMIMEISTRILE 


ALEKSEI TENUSAAR, ANNIKA KOPPEL 


Heino Pars, kes 1962. aastal debiiteeris 
filmiga , Väike motoroller”, kerkis võrd- 
väärsena nukufilmi rajaja Elbert Tuganovi 
kõrvale. Nende kahe mehe teeneks võib pida- 
da eesti animatsiooni arengut, omanäolisust 
ning uudset lähenemist võrreldes teiste, va- 
nemate tolleaegses Nõukogude Liidus tööta- 
nud stuudiotega. 13. oktoobril tähistame 
Heino Parsi 80. sünnipäeva. 


Heino Pars on sündinud 13. oktoob- 
ril 1925. aastal Kesk-Eesti väikeses 
Mustla linnakeses. Poiss tuli ilmale ühe- 
na kaksikutest, kuid tema kaksikvend 
suri kahe ja poole aastaselt. Perekonnas 
oli peale Heino veel üks vend, Arnold, 
ja õde Elfriede. Parsi isa oli isehakanud 
aednik ja mesinik, samuti pidas ta väi- 
kest maakauplust. 

Mustla algkooli astus Heino Pars 
õppima 1933. aastal. Koolis tegutses 
õpilaste näitering, mis tegi tavaliselt 
kaks etendust õppeaasta jooksul. Kui 
Pars oli kuuendas klassis, usaldati tema 
hooldeOskar Lutsu , Kapsapea” lavas- 
tamine. Õpetaja nägi etendustalles siis, 
kui kõik oli valmis. 

1939. aastal, pärast algkooli lõpeta- 
mist läks Pars õppima Tartu 1. Reaal- 
kooli, aga juba järgmisel aastal siirdus 
Viljandi keskkooli, kus lõpetas eelvii- 
mase, 11. klassi. 

Siis algas Teine maailmasõda ning 
venelaste ja sakslaste sissetung Eestisse. 
Pars mobiliseeriti 1943. aasta novembris 

Saksa armeesse. 1944. aastal sai ta tõsi- 
selt haavata ning sattus venelaste kätte 
vangi. Koos teistega viidi Heino Pars 
Borovitši vangilaagrisse, kus tal õnnes- 
tus ühe venemaaeestlasest sanitari abi- 
ga ennast näidata poolkogemata vangi 
sattunud tsiviilisikuna, mis tõi kaasa 
leebema kohtlemise. Vangis oli Pars 
poolteist aastat ja enne vabanemist tegi 
tööd naelavabrikus. 

1946. aastal vabanes Pars vangilaag- 
rist ning asus õppima TRÜ arstiteadus- 
konda omandamaks veterinaari hari- 
dust. , Meditsiin päästis mu elu ja sellest 
tekkis ka huvi asja vastu. Tahtsin minna 
arstiteadust õppima,” meenutab Heino 
Pars. Kuid konkurss oli suur ning ta ot- 
sustas minna alguses veterinaariasse, 
plaanides hiljem, kui tekib mõni vaba 
koht, üle minna. , Võttis aega, enne kui 
selgusele sain, et olin vale eriala vali- 
nud. Fantaasiat ei tohi sel alal rakenda- 
da, sest muidu paned veel vale diagnoo- 
si. See on ainult faktide mäng. Siis sai 
ka selgeks, et arstiteadus ei ole minu 
ala,” räägib Pars. 

Üliõpilasaastatel oli ta ülikooli taid- 
lusteatri juht, kus tulid taas ilmsiks tema 
näitleja- ning lavastajavõimed. , Jätkasin 
õppimist, kuid peamiseks muutus üli- 
kooli näitering. See andis elule õige sisu 
ja värvi. Kolmandal kursusel valiti mind 
näiteringi vanemaks, neljandal võeti 
maha. Hakati buržui kombeid otsima — 
see oli tollal moes.” 


kt 


Heino Pars 29. septembril 2005. aastal oma kodus Mustamäel. 


1949. aasta küüditamine tabas ka 
Heino Parsi perekonda, küüditajate tu- 
lekul üksi kodus olnud ema jäi neile 
saagiks. Isa oli selleks ajaks juba surnud. 

1950. aastal Pars abiellus, jättis üli- 
kooliõpingud pooleli ning asus tööle 
Järva-Jaani veterinaariajaoskonda, kus 
oli enne kohustuslikku ülikooli prakti- 
kat teinud. Otsus ülikool pooleli jätta oli 
tingitud kartusest, et tema mineviku pä- 
rast poleks seda niikuinii lubatud lõpe- 
tada. Veterinaari töö kõrvalt oli ta samal 
ajal näiteringi juht kohalikus kultuuri- 
majas. 

Pärast kaht ja poolt aastat töötamist 
veterinaarina otsustas Pars ennast ,lahti 
rebida” ning proovis 1953. aastal astuda 
Moskva filmiinstituuti režii erialale. Pa- 
raku ei lastud teda mandaatkomisjonist 


edasi, sest instituuti katsetele pääsemi- 
seks oli vaja ette näidata nõukogude 
keskkooli lõputunnistus, mida Parsil 
polnud. Saksaaegne keskkooli üheteist- 
kümnenda klassi lõputunnistus ning 
ülikooli kolm aastat ei lugenud midagi 
ja nii tuli tühjade kätega Eestisse tagasi 
pöörduda. 


Julge pealehakkamine tõi võidu 

Heino Pars ei andnud aga kergelt al- 
la ning Moskvast Tallinna tagasi jõud- 
nud, suundus Balti jaamast otseteed 
Tallinna Kinostuudio kontorisse, et lei- 
da endale sealt mõni vaba töökoht. Tänu 
õnnelikule juhusele õnnestuski Heino 
Parsil saada 1953. aastal stuudiosse 
kroonikafilmide osakonda operaatori 
assistendiks. 

Harri Rospu foto 


Esimese töö assistendina tegi Pars 
operaator Vladimir Parveli käe all, kel- 
lel oli parajasti käsil film Kreutzwaldist. 
Pärast Parveli juures töö lõpetamist sat- 
tus Pars kahe aasta vältel ühe operaatori 
juurest teise juurde. Assistendi töö põhi- 
ülesannete hulka kuulus kaamera kor- 
rashoid ning abistamine valguse paigu- 
tamisel. Heino Parsi enda sõnul oli see 
väga huvitav ja kasulik aeg, mil ta tut- 
vus operaatoritehnikaga ning filmitege- 
mise eri tahkudega. Samas oli ta loot- 
nud stuudios leida professionaalseid 
tegijaid, kuid Moskvast saadeti sinna 
vaid neid režissööre, kellele mujal pol- 
nud rakendust leida. ,Filme tegid mu- 
jalt tulnud inimesed, kellel ei olnud eesti 
keele ja kultuuriga midagi ühist,” ütleb 
Pars. Tolle aja kroonikale olid iseloomu- 
likud klantspildid, kus nn nõukogude 
tegelikkus pidi piisavalt hea ja ilus välja 
nägema. Pars tuletab meelde juhtumit, 
kui ta töötas režissöör Nikiforovi juures 
ning nad filmisid kroonikafilmina täies- 
ti väljamõeldud teenust kaubanduses. 

Kroonikafilmide operaatori assisten- 
dina töötas Heino Pars kaks aastat, see- 
järel viidi ta üle mängufilmi. Sisuliselt 
ei tähendanud see töös suurt muutust, 
kuid võrreldes kroonikafilmidega olid 
mängufilmide operaatorid professio- 
naalsemad. Teiste seast tõstab Pars esile 
operaator Juli Kuni, kelle juures ta töö- 
tas ,Esimese järgu kapteni” filmimise 
ajal. 

Elbert Tuganoviga tutvus Heino 
Pars kinostuudio multiosakonnas, kus 
valmistati pealkirju. Tuganov oli osa- 
konna juhataja, kuid abilisi tal ei olnud 
ja kuna ta vahetevahel tegi kombineeri- 
tud võtteid mängufilmides, hakkas Pars 
teda vajadusel asendama. Seal andiski 
Tuganov temale lugeda oma esimese fil- 
mi stsenaariumi, mis Parsile kohe suurt 
huvi pakkus. Nii juhtuski, et Tuganov 
kutsus Parsi 1957. aastal nukufilmi esi- 
mese filmi,,Peetrikese unenägu” võtte- 


gruppi. 

Algul töötas Pars nukufilmis operaa- 
tor Aimee Beekmani assistendina filmi- 
de ,,Peetrikese unenägu“ ja,Metsamui- 
nasjutt” (1960) tegemisel. Olles Beek- 
mani assistent, sai ta olulise kogemuse. 
“Kaader pandi paika maalikunsti reegli- 
te kohaselt: suure hoolega seati üles de- 
tailselt läbi mõeldud valgus. Nägin es- 
makordselt, mida võib filmis värvi ja 
valgusega teha. Kahju ainult, et Vene 
filmilint ei võimaldanud saavutatud 
nüansirikkusel võimule pääseda, rääki- 
mata sellest, et paari aasta pärast hakka- 
sid värvid tuhmuma ja varsti ei jäänud 
meie suurest tööst midagi järele — kõik 
oli ühtemoodi rebasepunane,” meenu- 
tab Pars. 

1960. aastal, pärast Beekmani lahku- 
mistasus Pars tema asemele ning oli ka- 
heksa nukufilmi operaator. Neist tuleks 
esile tõsta filmi ,,Ott kosmoses” (1961), 
mis pälvis auhinna ning kus tunnustati 
ka operaatoritööd. Operaatoritöö kõr- 
valt tuli tal, nagu ka ülejäänud töögru- 
pil, pidevalt mõelda välja nukkude 
konstruktsioone ning erinevaid võtte- 
lahendusi. Töötades operaatorina, andis 
Pars filmi tegemise ajal pidevalt ideid 
tol ajal ainukesele nukufilmirežissöörile 
Elbert Tuganovile. 

1961. aastaks oli kõigile selge, et Tu- 
ganov üksinda ei jõua filme vajalikul 
hulgal lavastada, mille tõttu vajati võtte- 
gruppi teist režissööri. Tuganov pakkus 
seda võimalust Parsile, kes oli seda ooda- 
nud ning võttis töö hea meelega vastu. 

Heino Pars töötas nukufilmis 1988. 
aastani. Pensionärina tegi ta veel kaks 
filmi: ,Hernes” (1988) ja , Päkapikud 
piiluvad” (1990). 


Operaator Kõps asub tegutsema 

Me alustasime lastefilmidega. Ma 
ei tea, et mingeid arusaamatusi oleks 
tekkinud. Selle, mis professionaalsusest 
vajaka jäi, tegi tasa meie filmide värs- 
kus, kaasaegsus, see miski, mis eesti nu- 
kufilmi loomingule algusest peale ainu- 


» Operaator Kõps seeneriigis”, 1964. 


omast ning iseloomulikku oli,” ütleb 
Pars. 

Peaaegu kogu Heino Parsi looming 
ongi suunatud lastele. ,, Kogu aeg mõtlen 
ma laste peale,” räägib filmilooja. ,,Pea- 
aegu kõik, mis ma olen teinud, on pühen- 
datud neile. Ka seljuhul, kui olen vaada- 
nud loodusesse, püüdes näidata elu eba- 
tavalisest vaatepunktist. Kõigi vahendi- 
tega tuleb võidelda inimese muutumise 
eest poeetilisemaks, rikkamaks. Tuleb 
võidelda kalestumise ning ükskõiksuse 
vastu, alasti ratsionalismi roostekorra 
vastu, mis meie ajastul hakkab tihti juba 
varases eas hinge uuristama.” 

Heino Parsi debüütfilm,, Väike mo- 
toroller” (1962) pajatab motorollerist, 
mis kukub välja mänguasju vedavast 
autost, ning selle seiklustest. Juba siin 
hakkavad sirguma algaja režissööri tu- 
levaste huvide ja kiindumuste võrsed; 
juba siin on ühendatud talle kaks kõige 


tähtsamat elementi: kõlbelisus ja loodus. 
Sellest peale on loodusvaatlus ja laste 
murede, veidruste ning kalduvuste ring 
tema loomingus põimuva kahe liini 
peamine sisu. 

Pärast ,, Väikest motorollerit” tegid 
Pars ja tema tiim (koos kunstnik Georgi 
Štšukini ja stsenarist Kalju Kurepõllu- 
ga) esimese Eesti animaseriaali kordu- 
matu peategelase operaator Kõpsiga 
(1964 —1968). Kokku on seriaalis neli 
osa. Kõps kutsub vaatajad kaasa erine- 
vatele eksootilistele ekspeditsioonidele 
— seeneriiki, marjametsa, üksikule saa- 
rele ja kiviriiki. 

Võib väita, et peategelasel operaator 
Kõpsil on palju ühist Parsi endaga. ,, Mul 
on tugev side loodusega. Mu isal oli 
suur aed ja ma mäletan, et kõige ilusam 
aeg oli kevadel, kui kõik õunapuud õit- 
sesid. Meie puud olid siis oma kolm- 
kümmend aastat vanad ja nende oksad 

olid tihedalt omavahel seotud, moodus- 
tades lillelise katuse. Siis veel ronisin 
puude otsa ja istusin seal tundide viisi.” 

Samas on operaator Kõpsi filmid mi- 
dagi enamat kui lapsepõlvenostalgia, 
iga film on ka informatiivne ja hariv. 

= Umbhull marjakorjaja, nagu ma 
olen, hulkusin tihtipeale metsas, imetle- 
des fantastilist värvide mängu ja vormi- 
de kordumatust, mis peitub tavalises 
metsaaluses looduses. Hakkasin mõtle- 
ma, kuidas seda mikromaailma lapseni 
tuua, ja leidsin, et kõige õigem oleks se- 
da teha lapsele lähedase mänguasja, nu- 
ku kaudu. Operaator Kõps oli üks võte, 
kuidas saab minna väiksesse maailma 
ja näidata seda suurelt. Idee oli teha mit- 
te lihtne ringkäik looduses, vaid anda 
vaatajale sealjuures uusi teadmisi teda 
ümbritsevast. See pidi olema visuaalselt 
huvitav ja võimaldama ühtlasi kasutada 
dialoogi, et pilti täiendada mõningase 
teabega botaanika vallast,” räägib Pars. 

Sarja esimese filmi, 1964. aastal vän- 
datud ,,Operaator Kõps seeneriigis” 
stsenaariumi kirjutas režissöör ise. Kui- 
gi filmile anti luba, suhtus ,, Tallinnfilm” 
stsenaariumisse umbusuga. 

Film algab Kõpsi saabumisega see- 
nespetsialistist professori juurde, kes 
viib operaatori seeneriiki ekskursioonile 
ja peab talle loengu. Seeneriiki jõudnud, 
näitab Kõps suures plaanis ja ebatava- 
listest rakurssidest selle mitmekesiseid 
asukaid. Viitvõtete abil näidatakse seen- 
te tormilist kasvamist. Eraldi jagatakse 
vaatajale teavet mürgistest seentest ning 
õpetussõnu nende äratundmiseks. Ei 
jäeta kasutamata ka asja puhtpraktilist 
külge — saanud kingituseks kõige pare- 
mad söögiseened, valmistab Kõps neist 
hiljem maitsva roa. 

Kuna tegemist oli osaliselt õpetliku 
filmiga, anti algset stsenaariumi lugeda 
ka pedagoogidele, kuid nende soovitu- 
sed olid Parsi sõnul filmi tegemise seisu- 
kohalt tema jaoks täiesti kasutud. Režii 
ehitas ta üles oma nägemuse järgi, pida- 

des silmas, et lapsel oleks huvitav toi- 
muvat jälgida, ning soovides anda lap- 
sele esmaolulisi teadmisi. 

Filmis näidatavad seened ja kom- 
menteerivad tekstid pani Pars kokku 
koos kunstnik-lavastaja Štšukiniga, kel- 
le hobi oli joonistada seeni ning nende 
kohta teaduslikke andmeid koguda, ot- 
sida nende ladinakeelseid nimetusi ning 
säilitada neid oma kollektsioonis. Kont- 
rolliks kutsuti filmis näidatavaid seeni 
ja tekstilist materjali analüüsima TRÜ 
mükoloog Kuulo Kalamees. 

Kui siiani kasutati vahel populaar- 
teaduslikus filmis multifilmi meetodeid 
ja vahendeid, siis nüüd toimub Parsil 
omamoodi vastupidine protsess. Ta ka- 
sutab mängufilmilikku võttestikku 
täiendamaks ning arendamaks multifil- 
mi võimalusi. 

Operaator Kõps seeneriigis” pälvis 
nii publiku kui ka , Tallinnfilmi“ heaks- 
kiidu. Režissöör meenutab, et film võeti 
vastu aplausiga, mis oli tolle aja kohta 
küllaltki erakordne juhtum. 

Õpetlikus laadis loodusfilmid on 
Parsi loomingu iseloomulikum suund. 
Filmis , Putukate suvemängud” (1971) 
kasutas ta esmakordselt multiplikat- 
sioonis elusaid putukaid. Filmi ,,Vee- 
alused” (1973) jaoks tehti veealuseid 
võtteid, kus seati kõrvuti kaks äärmust: 
staatilised nukud ja sujuvalt liikuvad 
eriilmelised kalad. Film langes kriitika 
alla ja Pars on ka ise tunnistanud, et pä- 
ris õnnestunult see sümbioos välja ei 
kukkunud. ,Laulud kevadele” (1975) 
tutvustab linde, keda esitleb dirigent, 
ent põhiline osa on jäetud linnulaulule. 
»Meemeistrite linn” (1983), mis näitab 
mesilaste elu, pälvib jälle tunnustust ja 
jääb paljudele meelde. 


»Naelast” saab nukufilmi nael 
Nukufilmistuudio varasemal loo- 
mingul oli ka veel teistsugune mõõde. 
Sel ajal kui Pars tegeles 1960-ndatel val- 
davalt operaator Kõpsi seeriatega, hak- 


kas Tuganov lastefilmide hulka pikki- 
ma täiskasvanutele suunatud satiiri. 
Tuganovi satiiri teeb eriti huvitavaks 
see, et ta sulandab eestlasliku identitee- 
di ühte lääne kultuuri aspektidega, seda 
tegelaste ning eesti kirjanike ja kunstni- 
ke panuse kaudu. 

Ka Parsil tekkis soov teha vaheldu- 
seks midagi täiskasvanutele. Kokku on 
ta teinud kuus täiskasvanutele mõeldud 
filmi, teda on paelunud täiskasvanute 
pahelised probleemid, näiteks alkoho- 
lism eetika ja kõlbluse vaatevinklist. 
Teistsugused on , Kui mehed laulavad” 
(1979) ja ,Elujõgi” (1986). 

Vormilt eksperimentaalse, ühiskon- 
da käsitleva satiirini jõudis Pars oma fil- 
miga ,,Nael” 1972. aastal. Film koosneb 
neljast lühipalast: , Armastus”, , Puge- 
ja”, Huligaan” ja , Tsirkus”. 


Üldistatult, ent erakordselt väljen- 
dusrikkalt tulevad neis novellides esile 
kavalerist naela, uudishimulikust talla- 
lakkujast naela ja haamri, tänaval kak- 
luste ja miilitsaosakonda sattuvate joo- 
dikust naelte ja ning lõpuks naelast loo- 
mataltsutaja ja lõvi omavahelised suh- 
ted. Nagu pantomiimis, sõnadeta tege- 
vuses alati, on siin kõik üles ehitatud 
reaalse inimtegevuse äratundmisele, 
üldistamisele. 

Terve aastakümme enne John Lasse- 
teri (režissöör Ameerika arvutistuudios 
»Pixar“), kes hakkas isiksustama tava- 
päraseid esemeid, nagu lamp ja gloo- 
bus, tegi Heino Pars oma filmi , Nael” 
valmis ilma arvuti abita, saavutades 
samaväärse efekti. 

Idee tekkis Parsi sõnul juhuslikult. 
Tehes oma suvilas puutööd, juhtus ikka, 

et ta lõi mõne naela kõveraks. Kõverad 
naelad äratasid aga Parsi tähelepanu 
oma ekspressiivsusega ning paelusid 
režissööri eelkõige vormiliselt. 

Kuna nõukogude ajal oli palju keel- 
de ja mitmeid tabuteemasid, siis loeti 
piltidest ja kujunditest välja palju roh- 
kem, kui seal tavaliselt oli. Eestis oli alle- 
gooriate kasutamisel heaks näiteks ab- 
surdikarikatuur. Kui mõne tegelase näo 
juures kasutati musti pakse kulme, tõm- 
mati kohe paralleele Brežneviga. Nii oli 
üldsusele loetavate märkidega võimalik 
kritiseerida poliitilist korda. 

Filmi satiiriline sisu aga äratas Mosk- 
va tähelepanu. Parsil oli valmis kirjuta- 
tud seitseteist lühipala, mille seast oleks 
saanud toimetaja valida filmi sobivad 
lood. Stsenaariumi kirjutamisele pani 
Pars rohkem rõhku kui tavaliselt, sest 
alguses süüdistati teda formalismis. Ko- 
halikul , Tallinnfilmi” tasandil ei julge- 
nud aga mitte keegi filmi omal vastutu- 
sel , Goskinosse“ ülevaatamiseks saata 
ning Parsil tuli endal üksi sõita Mosk- 
vasse filmist aru andma. 

Moskva vahet sõitis Pars kolm korda 
ning iga kord pidi stsenaariumis muu- 
datusi tegema. Lõpuks sai ta filmi tege- 
ma hakata, kuid seda tingimusel, et esi- 
tab enne monteerimist musta materjali 
ülevaatamiseks. Kui must materjal oli 
Moskvasse esitatud, jäeti sealt välja filmi 
viimane osa, kus vanad ja roostes naelad 
on kadedad noore ja jõudu täis naela 
peale ning püüavad selle kinni. Olles 
vanade naelte poolt kinni põimitud, 
hakkab ka noor ja tahtmist täis nael 
roostetama. Selles loos peegeldus selgelt 
nõukogude poliitika ja ühiskonna kriiti- 
ka. Seda märkas ka ,Goskino“ juhtkond, 
kes filmitud viienda, roostes naeltega 
episoodi välja jättis. 

Tehniliselt oli seda filmi raske teos- 
tada — selline võtteprobleem oli esma- 
kordne. Alguses tuli leida õige naelte 
materjal. Alumiiniumi oli raske väänata, 
sest faasi täpselt tagasi keerata oli või- 

matu. Keemikud soovitasid kasutada 
kulla ja hõbeda segu, kuid see oleks kok- 
kuvõttes läinud liiga kalliks maksma. 
Lõpuks otsustati kummi kasuks. Viie- 
kümne protsendi ulatuses tuli võtete 
ajal kasutada peegleid, et saavutada 
naelte alla vari. Tulemuseks oli selle aja 
kohta lihtsate vahenditega märkimis- 
väärne tehniline lahendus, mis pälvis ka 
rahvusvahelise tunnustuse. 

Kõik algas selle filmi puhul ekspe- 
rimentidest, kuidas ülitinglikkusega 
midagi väljendada. On vaid üldfiguur 
ja liikumine, mis kannab ka emotsio- 
naalset laengut. , Nael” oli tõeline ek- 
sam ka nukujuhtidele. Asja mõnu seis- 
neb selles, et väga täpse plastika abil 
saab mõtet edasi anda ka väga tingliku 
eseme kaudu. Multiplikaatoritele on see 
lausa eksamitöö, sest puuduvad igasu- 
gused abistavad vahendid. Otseseid 
eeskujusid polnud. Tõsi, Saksa DVs oli 
tehtud filme traatviguritega, kuid sealgi 
on traadist vormitud tegelaste kontuu- 
rid. Tuli välja mõelda väikesed banaal- 
sed lood, et vaataja mõistaks kergemini, 
mis ekraanil toimub. Meil olid naelad 
kui niisugused ja ülesanne painutada 
naela näiteks nii, et vaataja saaks aru, 
et tegemist on lõviga. Vahel olime oma 
ülesandega arusaamise piiri peal, näi- 
teks , Naela” neljandat lugu , Tsirkust” 
aitavad suuremalt jaolt lahti mõtestada 
helitaustad. 

Filmi koomika johtub naela materja- 
list tuleneva jäikuse ja tema inimliku, 
loomuldasa painduvast, elastsest ainest 
eeldatava tegutsemisviisi vastuolust. 
Tänu juveliirsele elustamisele on jäik 
metall saavutanud väljendusjõu, mida 
iga miim võib kadestada. Nagu panto- 
miimiski, nii põhineb ka selles sõnadeta 
tegevuses kõik äratundmisel, täpselt an- 
tud vihjetel. 

Kuigi film oli nii ideeliselt kui ka teh- 
niliselt täiesti erakordne, on tähelepanu- 
väärne seik see, et filmi ei lastud pea- 
aegu mitte ühelegi rahvusvahelisele fes- 


tivalile. Rahvusvahelisele festivalile 
pääses , Nael” vaid üks kord Itaalias, 
kus teda hinnati tehnilise saavutusena. 
Heino Parsi esimene satiiriline film 
Nael” on kahtlemata ka üks suurimaid 
režissöörist stsenaristi õnnestumisi, 
jagades 1973. aasta kevadel Alma-Atas 
esikohta koos ülipopulaarse seriaaliga 
, Oota sa!”. 

»Nael” IL järgnes 1981. aastal. Film 
koosneb kolmest naeltest peategelaste- 
ga lühipalast, mis käsitlevad ühiskond- 
likke probleeme. Tsensuur oli kaheksa- 
kümnendate aastate algul läinud veidi- 
ke leebemaks ning ,, Naela” esimese osa 
edu tõttu oli kergem naeltest peatege- 
lastega uut stsenaariumi läbi suruda. 
Seekord oli ,Goskino” suhtumine lee- 
bemrning ,, Nael 2-s” õnnestus Parsil ära 
teha ka esimesest osast välja jäänud lü- 
hilugu roostes naeltega. Osaliselt kasu- 
tas Pars üheksa aastat tagasi filmitud 
kaadreid. 

Heino Parsi iseloomustab eelkõige 
uuendusmeelsus ja uute lahenduste ot- 
simine nii sisus kui vormis. Ta lõi popu- 
laarteadusliku suunaga nukufilmi; olles 
ise loodusearmastaja ja -huviline, püüdis 
ta loodusimesid edasi anda ka lastele, 
jagada teadmisi ja äratada huvi looduse 
vastu. 

Teise olulise teemana on Pars oma 
filmides käsitlenud kõlbluse ja inimsu- 
hete probleemi. Kuigi tema täiskasva- 
nutele suunatud looming on üsna väike, 
leiab Parsi satiiridest tahet panna publik 
mõtlema elu teravate nurkade üle. Suu- 
remalt jaolt on aga tema filmilooming 
mõeldud lastele. Tema tegelaste ja lugu- 
de najal on üles kasvanud terve põlv- 
kond, kes ei unusta , Operaator Kõpsi”, 
Meemeistrite linna” ja teisi häid filme. 
Aitäh nende eest nukufilmi meistrile! 


Heino Parsi filmograafia 

1962 ,,Väike motoroller“; 1964 ,Ope- 
raator Kõps seeneriigis“; 1965 , Ope- 
raator Kõps marjariigis“; 1965, Jaak ja 
robot“; 1966 , Operaator Kõps üksikul 
saarel“; 1967 ,, Vanapagan sulast kaup- 
lemas“; 1967 ,Jussikese seitse sõpra“; 
1968 ,, Operaator Kõps kiviriigis“; 1969 
» Uhti, uhti, uhkesti“; 1969 , Lindude ja 
loomade sõda“; 1970 ,Lumeveski“; 
1971 , Putukate suvemängud“; 1971 
»Mardileib“; 1972 , Nael“; 1973 ,,Vee- 
alused“; 1973 ,, Pallid“; 1974 , Muinas- 
jutt Tema Majesteedist“; 1975 , Laulud 
kevadele“; 1976 ,Soss-sepp“; 1977 
»Kunksmoor“; 1977 ,Savitüki lugu“; 
1978 , Kunksmoor ja kapten Trumm“; 
1979 ,Kui mehed laulavad“; 1980 
» Välek Vibulane“; 1981 , Nael“ II; 1983 
»Meemeistrite linn“; 1984 , Naeru- 
pall“; 1985,.Seitse kuradit“; 1986 ,,Elu- 
jõgi“; 1988 ,Hernes“; 1990 , Päkapikud 
piiluvad“. 


Heino Parsi operaatorina tehtud filmi- 
de nimestik 

1960 ,,Metsamuinasjutt“; 1961 ,Mina 
ja Murri“; 1961 ,,Ott kosmoses“; 1962 
»Kaks lugu“; 1962,,Peaaegu uskumatu 
lugu“; 1963 , Just nii!“; 1963 , Talent“; 
1964 , Tublid loomad“. 


ALEKSEI TENUSAAR (sünd. 22. VI 
1982 Tallinnas) õpib Tallinna Ülikoolis 
magistriõppes kunstiõpetajaks. 2005. aastal 
Urmas Viigi juhendamisel kirjutatud pro- 
seminaritöö ,,, Nukufilmi” režissöör Heino 
Pars“ põhjal koostas artikli Annika Koppel. 

MA OLEN OLNUD ENDAGA LÄBI. 
ENT MIDA VANEMAKS MA SAAN, 
SEDA ROHKEM OLEN SUUTELINE 


ENDAST ANDMA 


Vestlus Nicole Kidmaniga 


GABY WOOD 


Alates oma lahutusest on Nicole Kid- 
man õitsele löönud kui üks oma põlvkonna 
andekamaid ning mitmekülgsemaid näitle- 
jannasid. Temas on seda kättesaamatut staa- 
ri mõõtu, mida leiab sellistes kolmekümnen- 
date aastate näitlejates nagu Carole Lom- 
bard ja Norma Shearer, füüsis on kui foto- 
graaf Norman Parkinsoni modellil ja 
kunstipärased püüdlused ei jää alla Anna 
Magnanile või Lotte Lenyale. Tal võib ol- 
la kunstnina, teda võidakse vägistada brech- 
tilikul laval, ta võib suudelda kümneaastast 
poissi huultele ning olla sellegipoolest ,, Vo- 
gue'i” kaanetüdruk. 

Viimastel aastatel on Nicole Kid- 
manmänginud väikeste laste ema filmis 
»Leised” [The Others, 2001; rež Alejand- 
ro Amenäbar], suitsiidset Virginia 
Woolfi , Tundides” [The Hours, 2002; 
rež Stephen Daldry], loomastatud orja 
»Dogville'is” [2003; rež Lars von Trier] 
ning armastavat leske filmis , Sünd” 
[Birth, 2004; rež Jonathan Glazer]. Ons 
midagi nende tegelaste rikutud iseloo- 
mus, mis teda paelub? , Ah, ma ei tea,” 
ohkab ta, sulgedes oma silmad, silitades 
peopesaga oma laupa. (Kui nägin teda 
niimoodi tegevat filmis ,,Silmad pärani 
kinni” [Eyes Wide Shut, 1999; rež Stan- 

ley Kubrick], mõtlesin, et tegu on üle 
mängimisega. Nüüd näen, et see on 
loomulik žest). ,Ma ei tea,” kordab ta. 
Oletan, et põgenen liigse analüüsimise 
eest. Täitsa kindlasti ma ei lähe ja ei vali 
just rikutud inimesi. Need on ainult ini- 
mesed, kellele ma reageerin praeguses 
olukorras.” 

Nagu võite eeldada austraallannast, 
kes on viimased neliteist aastat veetnud 
Los Angeleses, on tema kõnes pehmet, 
kergelt ameerikalikku hääldust. Ekraa- 
nil mängib ta ühtlase eduga nii inglan- 
nasid kui ka ameeriklasi ja tema loomu- 
lik aktsent on kusagil vahepeal. 

Režissöörid, kellega ta on koos tööta- 
nud, osutavad tema paindlikkusele. 
Stephen Daldry, kelle käe all ta mängis 
filmis , Tunnid”, on viidanud temale kui 
 muundlikule näitlejannale”. Jonathan 
Glazer, filmi ,, Sünd” režissöör, läheb ko- 
guni nii kaugele, et nimetab teda vooli- 
tavaks, otsekui poleks ta midagi ilma re- 
žissööri modelleeriva käeta. Kidmani 
vastus on, ettema arvates ,,on film režis- 
sööri vahend, seega oled näitlejana see, 
kes küsib režissöörilt, et mida sa tahad. 
Näitlejaks olemine tähendab adapteeru- 
mist — füüsiliselt ja emotsionaalselt,” 


»Rüvetatud au”, 
2003. 

Režissöör 
Robert Benton. M 
Nicole Kidman 
(Faunia Farley). 


lisab ta. , Kui see tähendab, et pead suu- 
repärane välja nägema ja sind tehakse 
suurepäraseks, siis suur tänu. Aga kui 
pead kõik selle maha pesema, siis olen 
valmis ka seda tegema.” 

Seda, mida mõned nimetavad paind- 
likkuseks, võivad teised kutsuda eba- 
kindluseks — risk, millele minekuks 
Kidman on oma ennustamatutes valiku- 
tes valmis. , Teistes” mängib ta väga 
korralikku ema ning naist, kes üritab 
võidelda hirmsa ebavõrdsuse vastu, tai- 
pamata, et on selle lahingu juba kaota- 
nud. ,Sünnis” on ta kolmekümne viie 
aastane leinaja, süvendades selle emot- 
siooni maaniaks, mida aeg edasi läheb. 


Film vilistati Veneetsia filmifestivalil 


välja stseeni tõttu, kus Kidman ja küm- 
neaastane poiss, kes väidetavalt on pea- 
tegelase surnud mehe reinkarnatsioon, 
on kahekesi vannis. Kuid film ei ole sek- 
sist, pigem räägib see piinavast kujut- 
lusvõimest ning sellest küljest võlgneb 
film muidugi palju Alfred Hitchcockile. 
Nagu]James Stewart ,,Vertigos” [1958], 
ei ole Kidman tegelikult armunud mitte 
enda ees seisvasse isikusse, vaid selles- 
se, keda see isik esindab. ,See film rää- 
gib armastusest,” ütleb Kidman nüüd. 
»Mis on suur armastus? Kas on üldse 
olemas meie elu armastust? Kas kellegi 
väga olulise inimese kaotusest saab üle?” 

Nicole Kidman kohtas Tom Cruise'i 
Tony Scotti ralliautodest rääkivas fil- 
mis ,Kõuepäevad” [Days of Thunder, 
1990], kus neil mõlemal oli osa täita. 
Kidman kasvas üles Sidney's (kuigi on 
sündinud Havail) ja alustas mängimist 
teleseriaalides kuueteistkümnendast elu- 
aastast. Austraalia thriller , Tardunud 
vaikus“ [Dead Calm, rež Phillip Noyce] 
tõi talle 1989. aastal rahvusvahelise tun- 
tuse, filmi , Kõuepäevad” tegi ta Holly- 
woodis 1990 ning samal aastal abiellu- 
sid nad Cruise'iga. Kidman oli siis kahe- 
kümne kahe aastane. 

Kidman onalati olnud väga lähedane 
oma perekonnaga, tema isa on biokee- 

»Aeg surra”, 
1995. 

Režissöör 

Gus Van Sant. 
Nicole Kidman 
(Suzanne Stone 
Maretto). 


mik ning ema haiglaõde, kes oli aktiivne 
naisliikumises. Nicole ja tema õde Anto- 
nia kasvasid üles katoliiklastena, nende 
ema moto oli: , Ära lase kellelgi oma vai- 
muära lõhkuda.” Kui ta abiellus, oli see 
talle kõige olulisem. Kidman ja Cruise 
lapsendasid kaks last — nüüd kaheteist- 
aastaseIsabella ja kümneaastase Conno- 
ri — ning karjäär jäi teisejärguliseks. Siis 
kohtas ta aga Stanley Kubrickut. 

Tema õpetas mind endasse uskuma 
kunstnikuna,” räägib Kidman. , Oma 
kahekümnendad eluaastad veetsin lapsi 
kasvatades ja seda tahtsingi abielus ol- 
les teha. See oli mind liikuma panev 
jõud. Siis aga ütles Kubrick mulle: ,,Ei, 


A 


Daami portree”, 1996. Režissöör Jane Campion. Nicole Kidman (Isabel Archer) ja 


John Malkovich (Gilbert Osmond). 


sa pead austama oma annet ja andma 
talle vaba voli ning aega.” See oli temast 
muidugi armas öelda. Ja minu lapsed 
olid siis juba suuremad.” 

Kidman lausub, et töötamine Kub- 
rickuga filmi , Silmad pärani kinni” te- 
gemisel (tema viimane koostöö Tom 
Cruise'iga) kajastas ka tema elu ja abi- 
elu. Nüüd sõnab ta, et rollides, mida ta 
on võtnud vastu pärast lahutust — kaks 
neist tõid talle , Oscari“ nominatsiooni 
ning ühe , Oscari“ ta võitis —, oli ta 
“äkitselt võimeline andma edasi asju, 
mis olid tema sees”. ,See oli õnnelik ju- 
hus, et , Tunnid” tuli minu juurde. Kas 
ma olin olukorras, kus sain öelda, et lä- 
hen Inglismaale ning teen selle filmi 
ära? Jah. Oleksin ma saanud seda teha 
varem, kui olin abielus? Ei, ma ei oleks 
siis saanud nõnda reisida. Meil oli kok- 
kulepe, mille järgi me ei tohtinud üks- 
teisest lahus olla rohkem kui kaks näda- 
lat. Nii et see tegi paljud tööd võima- 
tuks. Mis muide minu jaoks oli okay.” 


Kidmani reputatsioon kõmuajakir- 
janduses on kõikunud samamoodi nagu 
tema rollide valiku skaala. Staari ripat- 
sist üheksakümnendate algul (ajal, kui 
leiti, et Tom Cruise ,on ta teinud”) on 
saanud kuulus , Oscari” võitja 2003. aas- 
tal (ajal, kui leiti, et Cruise hoiab teda 
tagasi). Vahepeal on ta olnud jääkunin- 
ganna (pärast filmi , Aeg surra“ [To Die 
For, 1995; rež Gus Van Sant]), haavatud 
ohver (pärast lahutust) ning üle küla 
tüdruk. Teda on seostatud praktiliselt 
iga võimaliku meeskolleegiga, kellega 
ta on filmis mänginud pluss Lenny 
Kravitziga. 

Glazer arvab, et ,ta näib leidvat rolle, 
mis kõnetavad teda erinevatel elujärku- 
del”, kuigi lisab sinna juurde, et,,mõned 
valitud rollid on ausamad kui teised”. 
Sellal, kui Kidman valiti filmi , Sünd”, 
oli Glazeri arvates tema parim osatäit- 
mine mõrvarlikult ambitsioonika tele- 
staari Suzanne Stone Marettona Gus 
Van Santi linateoses , Aeg surra“. ,Sa 

»Silmad pärani kinni”, 1999. Režissöör Stanley Kubrick. 
Tom Cruise (dr William , Bill” Harford) ja Nicole Kidman (Alice Harford). 


pole Ameerikas keegi, kui sa ei ole ol- 
nud televisioonis,” kinnitab Kidmani 
tegelaskuju, enne kavatsust, mis paneks 
ka Machiavelli võpatama. Kidman oli 
selleks ajaks Cruise'iga abielus olnud 
viis aastat. See polnud tema esimene 
Hollywoodi film, kuid sai läbimurdeks. 
“Ma arvan, et see on naljakas, kesta siis 
oli,” ütleb Glazer. 

Ma olen oma elus palju läbi ela- 
nud,” kordab Kidman tihti ja arvab end 
uskuvat, et parimad osatäitmised ,tule- 
vad siiski isiklike kogemuste ning asjade 
kaudu, mida oled elus läbi elanud, ja jä- 
relikult sellest johtuvalt oled endast ka 
rohkem valmis välja panema. Mida vane- 
maks sa saad, seda rohkem on sul anda.” 

David Hare, mees, kes kirjutas 
Tundide” stsenaariumi, ütleb: , Üks 
asi, mida tuleb mõista, on see, et ta on 
tõhusalt praktiline. Ta valib teadlikult 
rolle, milles peituvad autodidaktilised 
elemendid.” , Kui ma süvenesin Virgi- 

nia Woolfi ellu, õppisin laval esinemist 
ja laulmist,” — Kidmanile meeldib kõik, 
tänu millele omandab ta midagi uut, 
uusi oskusi, nagu näiteks vene keele 
rääkimine filmi , Sünnipäevatüdruk” 
[Birthday Girl, 2001; rež Jez Butterworth] 
jaoks või tšello mängimine Sydney Pol- 
lacki filmi ,Tõlk” [The Interpreter, 2005] 
tegemisel. Kas ta ei arva, et on enda vas- 
tu karmivõitu? ,Jah,” ütleb ta, ,,ses mõt- 
tes olen ehk karm, et surivoodil lebades 
tahaks saada küll rahu.” 

Kidmanile meeldib kirjutada. Ta kir- 
jutab lühijutte, millest mõningaid loo- 
dab ta ühel päeval avaldada, ja talle 
meeldib lugeda — näiteks erudiidist 
eksperimentaalkirjaniku Anne Carsoni 
luulet ning Philip Larkinit. , Mul on 
suur austus sõnade ja nende tähenduse 
vastu ning ma arvan, et me peaksime 
midagi öeldes väga ettevaatlikud ole- 
ma,” lausub Kidman. , Kirjutamine on 
midagi, mis aitab mul koos püsida.” 


» Teised”, 2001. Režissöör Alejandro Amenäbar. 
Nicole Kidman (Grace Stewart). 


Jonathan Glazer räägib: , Kidman ise 
on väga raskelt ,, loetav” ning tema jälgi- 
mises, püüdluses teda dešifreerida, on 
midagi lummavat. Siin on keerukust ja 
väga jõulist sisemaailma.” David Hare 
sõnab: , Igaüks, kes tema kohta midagi 
teab, on väga diskreetne kõikvõimalikel 
arusaadavatel põhjustel.” 

Kõik laguneb,” on Kidman hiljuti 
öelnud, ,ning see ei kesta enam kaua.” 
Mida ta sellega mõtleb? , Ma ei tea,” oh- 
kabta ja vaatab põrandale. , Ma näitlen, 
ma ei tea, kuidas ma seda teen, ja ma 
pole kindel, et suudan seda edasi teha. 
Tead, sa ei saa kunagi kindel olla, kas 
see kõik kestab veel homme edasi.” 

Onta ebausklik? ,, Mul on hetki, mil 
olen endale öelnud, et ära astu kõnnitee 
praole või ära lase mustal kassil enda 
ees teed ületada. Kas ma olen sisemiselt 
ebausklik? Ei ole. Kas ma usun, et peak- 
sin püüdma olla võimalikult kena ja 
kaastundlik, sest lõppude lõpuks oled 


iseenda ja oma südametunnistusega ük- 
si ja tahad, et asjad oleksid võimalikult 
selged? See pole ebausk. Sa pead lihtsalt 
üritama ning jääma nii puhtaks kui või- 
malik ja teadma, mida sa hindad.” 

Ja mida sa hindad?” 

“Ma arvan, et sidemeid inimestega 
oma elus.” 

Intervjuu hakkab läbi saama ja ma 
esitan Kidmanile ühe kõige jaburama 
küsimuse tema perekonna kohta. ,,Mi- 
nu isa stepib!” naerab ta. Siis ta mõtleb 
veidi ja sõnab: , Minu lapsed pole nii 
hullud — selles hullus, hullus maailmas 
on nad üsna maad ligi. Ma teen selle ni- 
mel kõvasti tööd. Aga me oleme kõik 
täitsa hullud,” naeratab ta, ,ilusasti 
hullud, ma loodan.” 


Ajalehest , The Observer“ 31. X 2004 


lühendatult tõlkinud 
KRISTIINA DAVIDJANTS 

OLLA TOM CRUISE 


AARNE RUBEN 


Hävitaja ,F-14ga” kihutav noor ta- 
lent , Tippkutis” (Top Gun, 1986; rež 
Tony Scott), piljardikiiga žongleeriv 
»Jaua puhtaks lööja” , Raha värvis” (The 
Color of the Money, 1986; rež Martin 
Scorsese), IMFi infodisketiga must- 
kunstitrikke sooritav superagent Ethan 
Hunt,,Võimatus missioonis” (Mission: 
Impossible, 1996; rež Brian De Palma) — 
oma kahekümne üheksa filmiga on 
Tom Cruise tõesti palju jõudnud korda 
saata. Ja mis seal salata: briljantsed teo- 
sed nagu ,,Silmad pärani kinni” (Eyes 
Wide Shut, 1999; rež Stanley Kubrick) 
või,,Minority Report — kolmas otsus“ 
(Minority Report, 2002; režSteven Spiel- 
berg) tõstavad Cruise'i palju kõrgemale 
ameerikalikust igapäevaseebist. 

Järgnevgi asjaolu võiks olla üllatav, 
kuid Cruise arvatakse pärinevat sugu- 
võsaliinist, mis algab ühest Elizabeth 1 
sohilapsest. Fännidele on ta tuntud kui 
leebe ja natuke üleolev, kuid ise on ta 
iseloomustanud end nii: , Ma olen kuul- 
nud, et olen naistevihkaja. Et olen homo, 
et olen rumal inimene. Huvitav, kust 
sellised kuulujutud küll tulevad? Mõ- 
ned inimesed ei armasta mind. Nad 
muudkui istuvad nelja seina vahel ja 
mõtlevad lugusid välja. Istuvad ja hau- 
vad plaane stiilis ,, mida me küll järgmi- 
seks välja mõtleme?”” (, Tribute“, 2000). 

Taustast 

Tom Cruise sündis 3. juulil 1962 
New Yorgi osariigis Syracuse'is (kus 
muu hulgas on ka väike eesti kogu- 
kond). Ta isa oli tunnustatud elektriin- 
sener, kuid sattus kahjuks viinakuradi 
kütkeisse. Just sellepärast läksid isa ja 
ema lahku, ent Tomil vedas niipalju, et 
perekond sai hiljem taas kokku. 

Lahutust on Tom meenutanud siis, 
kui ta ise pidi sunnitult lahkuma Rebec- 
ca De Mornayst, oma kaasstaarist,,Ris- 
kibisnises” (Risky Business, 1983; rež 
Paul Brickman): ,,See lahkuminek ei ol- 
nud nõnda: hei, anna kätt! See on vahva, 
baby, lähme sööme õhtust. Kui sa kellest- 
ki tõeliselt hoolid, siis toimub lahkumi- 
ne teisiti. Mäletan, kuidas minu vane- 
mad lahutasid. Pärast seda olin ma kurb, 
olin haavatav. Siis tahtsin tõelist sõpra 
rohkem kui kunagi varem.” 

Tuntud on seegi lugu, kuidas Crui- 
se'i õed talle suudlemist õpetasid. Nad 
panid seitsmeaastase Tomi toolile ja 
muudkui lasid käia. Düsleksiaprobleem 
aga ei lasknud väiksekesel õppida. To- 
mi düsleksiat nimetatakse hüperkinee- 
siaks — tema võimetuse tingis suuresti 
tähelepanupuudus. Õigekirjas tegi ta vi- 
gu kõigis mõeldavates kohtades ning 
sageli ei tundnud iseenda kirjutatut ära- 
gi. Tüüpilisteks vigadeks olid poolikud, 
juhusliku tähevalikuga ja mõnedel har- 
vadel juhtumitel isegi tagurpidi sõnad. 


»Tippkutt”, 1986. KM 
Režissöör 
Tony Scott. 
Tom Cruise 
(leitnant Pete 
Maverick” 
Mitchell) ja 
Kelly MCcGillis 
(Charlotte 

, Charlie” 
Blackwood). 


Cruise ja maadlus on omaette lugu. 
Glen Ridge High School (New Jersey), kus 
tulevane täht õppis, vajas häid maadlus- 
mehi. Cruise'il oli tohutu energia ja ta 
oli ületreenitud. Hiljem, kui ajakirjani- 
kud tema kunagise treeneri juurde jook- 
sid, et teada saada, ,,mis mees ta on”, 
vastas treener, joviaalne itaallane: ,Ta 
oli kena heatahtlik poiss. Alati viisakas. 
» Yes, sir, n0, sir” käis temal ette ja taha.” 

Palju aastaid hiljem, kui Cruise oli 
juba multimiljonär, palusid kohalikud 
maadlejad, et ta annetaks 55 000 dollarit 
maadlusvõistluste korraldamiseks [s.o 
sama suure summa kui Cruise'i esimese 
osatäitmise, , Lõputu armastuse” (End- 


less Love, 1981; rež Franco Zeffirelli) ho- 
norar või siis viie Nicole Kidmani su- 
perkleidi maksumus mesinädalate ajal]. 
lidol ei vastanud nende kirjale kunagi. 


Ühest dollarist miljon 

Vaadakem videolõiku, mis tehtud 
väga noortest Cruise'ist ja tulevasest 
Dünastia” (Dynasty, 1981—1989) 
ühest tegijast Heather Locklearist Be- 
verly Hillsis 1980. aastal. Armastus- 
stseenis mängib Locklear mõnusa iroo- 
niaga, Tom puutub aga kokku ülemän- 
gimisefektiga. Tegu oli Creative Artists 
Agency proovitööga, osa ei saanud 
esialgu kumbki. 

Tom Cruise (Ethan Hunt) ja režissöör John Woo filmi , Võimatu missioon 2” võtetel 
2000. aastal. 


Cruise'i noorust saatis pidevalt unis- 
tus olla suur näitleja. Ja kuiHarold Bec- 
ker väntas kadetikooli-filmi ,,Taps” 
(Cruise'i teine film, 1981), oli näitleja 
taas kimpus ülemängimisega. Liiga in- 
tensiivne, öeldi tema kohta. Personalidi- 
rektor sõnas: , Kuule, noormees, kui sa 
sel kombel jätkad, siis pead küll ära mi- 
nema.” Tulnud New Yorgist kokkusaa- 
miselt ,Tapsi” agentidega, pidi noor- 
mees kodusesse New Jerseysse hääleta- 
ma, sesttal ei olnud ühte dollarit, mille 
eest oleks saanud osta bussipiletit. 

Cruise'i noorust iseloomustavad tei- 
sedki legendid. Alustame filmist ,Kao- 
taks selle” (Losin” It, 1983; rež Curtis 
Hanson). Idee on ülihea: noormees lä- 
heb ühes sõpradega Tijuanasse süütust 
kaotama. Võtted toimusid aga Holly- 
woodi stuudios, kusjuures Lääne-Hol- 
lywoodis liikus sel ajal palju potent- 
siaalselt saada olevaid tüdrukuid. Keegi 
sõber ja kolleeg jutustas sellest, kuidas 
Tom ja tema kaaslased käisid Sunset 
Boulevard'i klubis , Lingerie“. 

= Lulime Tomi ja koos paljude sõpra- 
dega ,Lingerie'sse“. Olime kõik palju 
õlut joonud. Äkki vajus sisse hulk seni 
väljas tolknenud tüdrukuid. See elektri- 
seeris õhkkonda. Tom tahtis tantsida 
ühe fantastilise aasia plikaga. Ja plika 
keerles tema ümber. Tom tuli aina lähe- 
male ja lähemale ja sosistas talle midagi 
kõrva. Aga plika haaras kohe kärbiku, 
suunas selle vaesele Tommyle ja hakkas 
hirmsasti lõugama. Tommy oli väga 
kohkunud ja taganes. Me võtsime ta 
kähku kaasa ja saime sellest hirmsast 
kohast lõpuks kaugemale.” 

Tänapäeva publiku jaoks on noore 
Cruise'i loomingust tähelepanuärata- 
vaim ,,Vihmamees” (Rain Man, 1988; 
rež Barry Levinson). Selles filmis oli 
Dustin Hoffman samaõiguslik peaosa- 
täitja nagu Cruise'gi. Kuid Hoffman päl- 
vib rolli eest , Oscari”, teine mees jääb 
sellest ilma. Hoffman helistab Cruise'ile 
ja nimetab teda perfektseks. Ta avaldab 
lootust, et tulevikus on tal ,, Oscar“ käes. 
Just nagu pani sõna peale! Cruise pole 


Minority Report 
— kolmas otsus”, 
2002. 

Režissöör 

Steven Spielberg. 
Tom Cruise 
(John Anderton). 


tänaseni , Oscarit“ saanud, kuid tal on 
kaks , Kuldgloobust“. , Kuldgloobuse“ 
ja teiste prestiižsete auhindadega on 
hinnatud põhiliselt kaht saavutust: 
"Jerry Maguire” (1996; rež Cameron 
Crowe) ja , Magnoolia” (Magnolia, 1999; 
rež Paul Thomas Anderson). 

= Vihmamehe” ajal oli üleüldine nn 
cruisemania juba täies hoos. Meenutab 
naispeaosatäitja Valeria Golino: ,, Maja- 
esises episoodis pidi Tom mul käest kin- 
ni võtma. Kaugel oli ka natuke juhus- 
likku rahvast. Äkki puges üks värisev 
tüdruk meie juurde ja pani käe minu 
käele. Sest see oli Tomi omas.” 

Kuigi näiteks ,, Jerry Maguire” on tähe- 
lepanuväärne, tuleks järgnevalt vaadelda 
Kubricku filmi , Silmad pärani kinni“. 


Salaordumees 


Igal Stanley Kubricku filmil leidub 
tõelisi fänne. Neid onnii ,,Kellavärgiga 
apelsinil” (A Clockwork Orange, 1971), 
2001: Kosmoseodüsseial” (2001: A 
Space Odyssey, 1968) kui ka linateosel 
»Silmad pärani kinni” (Eyes Wide Shut, 
1999), mis jäi suure lavastaja luige- 
lauluks. 

»Silmi” iseloomustab Kubrickule 
ainuomane ülimüstiline atmosfäär (te- 
gu ju salaorduga!), mille režissöör saa- 
vutas, kamandades vastuvaidlemist 
mittesallivalt valgustajaid ja stiliste. 
Stseene võeti harilikult kakskümmend — 
kolmkümmend, mõnikord isegi viis- 
kümmend korda ümber. Eriti palju ta- 
heti ümber teha peategelaste korteri- 

vestlusi. Cruise ja Kidman nurisesid, 
kuid tegid kõik uksi paugutamata kaa- 
sa. Kubrick proovis justkui mänguks 
mitmeid variante ja jäi siis tihtipeale ik- 
ka selle juurde, mis tal juba algul meeles 
mõlkunud. Kubrick lasi näitlejatel kaks- 
teist tundi päevas töötada. 

Tom Cruise on peaosas fantastiline. 
Ta hüppab sõna otseses mõttes üle oma 
varju. Kubrick pani dialooge konstruee- 
rima oma sõbra Frederic Raphaeli, kes 
oli küll näiteks tõeline filosoof ja Platoni 
spetsialist, aga tegi dialoogid kuivad, 
igal juhul kuuldavasti tegelastele rasku- 
si valmistavad. Cruise tuleb nendega 
toime. Stseenides on kohti, mida keegi 
peale Cruise'i nii hästi ei tee, näiteks kii- 
re briti aktsendi , hankimine” filmi lõ- 
pupoole, , Gillespie” kohvikus. 


»Viis dollarit annan, ta tapab su...” 

Arvan, et järgneva kirjelduse puhul 
tekib vähestel filmisõpradel probleemi, 
kust see on võetud. 

Mees ronib Utah kanjoni kohal pruu- 
nikaspunastel mägedel. On palav ja kal- 
jutippude vahel ristleb kuum puhangu- 
line tuul. 

Tugeva mehe jalad ja käed leiavad 
vaevalt õnarusi ja tema all vilksatab 
meeletu sügavus: inimesest ei jääks mi- 
dagi järele, kui ta sinna kukuks. Ja vaata: 
üks kivi, millele ta toetub, annab järele. 
Nüüd ripubki ta kuristiku kohal, veel 
vaid ühe käega hoiab ta kaljuseinast 
kinni. 

Väga vaikselt, justkui kusagilt kõr- 
valt, hakkab kõlama kreooli laul ,I1ko- 
Iko”: , Minu vanaema ja sinu vanaema 
istusid tule ääres. Minu vanaema ütles 
sinu omale: ,Ma panen su lipu lahin- 
gusse.” Räägime sellest, hei, I-ko, I-ko, un- 
day, Jock-a-mo fee-no ai na-ne. — Jock-a-mo 
fee na-ne. Viis dollarit annan, ta tapab su. 
Näed seda poissi rohelises? Ta ei ole 
mees, ta on armastuse masin.” 

Tom Cruise laskub oma kahte kätt 
usaldades sellisesse asendisse, kus te- 

gelikult rippuda ei saa. Sellelt kaljunu- 
kilt on alla jõe äärde 600 meetrit. 

Jah, õige, tegemist on filmiga ,,Või- 
matu missioon 2” (Mission: Impossible II, 
2000; rež John Woo). Trikkvõtete koor- 
dinaator Earl Wiggins räägib: , Ron 
Kaukoli kaskadöör, kes pidi Tomi roni- 
misel asendama. Tomile sobis ronimine 
hästi: ta oli atleetlik, vastupidav, agres- 
siivne ja hea koordinatsiooniga. Ron 
Kauk aitas Tomi alumistelt jalamitelt 
tippu ja seal läks tööks. 

Ron eskortis Tomi õigesse kohta, nii 
et ta oli meile iga võtte jaoks nähtav. 
Kinnitasime dünaamilised köied. Tom 
tegi kogu ronimise kaasa, välja arvatud 
libisemisstseeni — selle tegi kaskadöör. 
Võtteperiood mägedes kestis viis päeva 
ja Tomei kurtnud millegi üle, see onsu- 
perstaaride juures haruldane.” 

Kuigi ,, Võimatu missiooni” teine osa 
on samasugune trendifilm nagu esime- 
ne, kujunes ülemaailmne box-office re- 
kordiliseks: 422 miljonit dollarit üle 
maailma! Kurjad keeled rääkisid, et,, MI 
2” viibis just seetõttu nii kaua, et pro- 
dutsendina andis Cruise vähe sõna- 
õigust lavastaja John Woole. Viimane 
väitis, et see on absurd. 


Kokkuvõtteks 

Cruise-Wagner Productions on äriim- 
peerium. Ajakirja , Forbes” andmeil oli 
Cruise'i teenistus 2002. aastal 47 miljonit 
dollarit. , Forbes” lisab sinna koefitsen- 
di, mis põhineb sellelgi, kui palju on 
näitleja olnud aasta jooksul ajakirjade 
kaanel või kui palju on tema nimega 
seonduvaid internetiklikke. , MI 2“ tehti 
poolenisti Cruise'i ja tema kauaaegse 
agendi Paula Wagneri rahaga. Ja , Vii- 
mane samurai” (The Last Samurai, 2003; 
rež Edward Zwick) on lausa kurioo- 
sum: nii kallis lugu peab olema lausa 
imefilm! 

Võrrelgem ,, Viimase samurai” (140 
milj) ja ,Tippkuti” (25 milj) eelarvet. 
Vahe on ehk kokkuhoiu tasemes: ,, Vii- 


Viimane 
samurai”, 2003. 
Režissöör 
Edvard Zwick. 
Tom Cruise 
(Nathan Algren). 


mast samuraid” tehes soovis Cruise olla 
täiuslik kõiges, , Tippkutis” läks maks- 
ma eelkõige lennukikütus — hävitajaga 
lendamise eest plekiti 8000 dollarit tun- 
nis. , Viimases samurais” maksti kõige 
eest hingehinda, pealegi olid võttekohas 
Uus-Meremaal kõrged maksud. 
Cruise paistab silma oma kuulsate 
“vaoshoitud žestidega”. Seda on näha 
kolmest filmi , Minority Report — kol- 
masotsus“ episoodist. Esiteks, politsei- 
nik John Anderton saab potentsiaalse 
kiremõrvari Marksi jälile, liigutades et- 
tenägija ajust väljuvaid pilte. Teiseks, 
Anderton näeb iseennast ekraanil. Kol- 
mandaks, Anderton teatab oma poja ar- 
vatavale mõrtsukale, et sel on õigus ad- 
vokaadile. Cruise ei luba endale ainsatki 


liigset liigutust, näidates, et ta pole üks- 
nes ,ilus poiss kõrvaltänavalt” (Jaan 
Ruusi väljend selle kohta, et Hollywood 
vajab fotogeenilisi isiksusi), vaid et ta 
on ka kõik need aastad lakkamatult ene- 
sekontrolliga tegelnud. Pärast esilinas- 
tust iseloomustas Steven Spielberg 
Cruise'i enesekontrolli (nn Cruise's cont- 
rol, nagu seda tihti meenutatakse) ja sa- 
muti isiksust nõndaviisi: , Kes on teinud 
Tomist suure filmitähe? Meie oleme tei- 
nud. Me näeme maailmas palju nägu- 
sid, palju inimesi. Me ei tea täpselt põh- 
just, miks Tomi oma avaldab meile nii 
suurt mõju. Tom annab meile lihtsalt 
võimalusi. Ta on väga eksperimentaal- 
ne näitleja.” 

Kui NICOLE KIDMAN kolis 1990. aastal 
Austraaliast Ameerikasse, rabas ta endale 
Hollywoodi ühe suurima staarirolli ja mit- 
meid olulisi filmiosi. Kriitikute sõnul aitas 
abielu Tom Cruise'iga Kidmani näitleja- 
karjäärile palju kaasa. Samas ei jäänud mär- 
kamata, et näitlejanna tõeline anne pääses 
mõjule alles 2001. aastal, kui Kidman ei ol- 
nud enam missis Tom Cruise. 

Nicole Kidman on sündinud 20. juunil 
1967 Honolulus hinnatud biokeemiku ja 
naisõiguslasest halastajaõe tütrena. Pere 
asus elama Austraaliasse, kui Nicole oli kol- 
meaastane. Juba neljateistkümneselt oli ta 
pikkuse poolest (174 cm) oma eakaaslastest 
kaugelt üle. (Mõne aastaga kasvas ta veel 
viis sentimeetrit.) Punapäine piiga leidis ra- 
kendust teatrilaval. Filmidebiütidiks oli pere- 
film , Bush Christmas“ (1983), mida näi- 
datakse seniajani jõulude paiku Austraalia 
televisioonis. Ajaks, kui Kidman tegi läbi- 
murderolli psühholoogilises põnevikus 
»Zardunud vaikus” (1990), oli ta juba 
tõeline filmi- ja televeteran. 

Lähim tutvus Tom Cruise'iga algas filmi 
»Kõuepäevad” (1990) võtetel. Sama aasta 
jõuluõhtul abielluti. Nende kooselu kestis 
ametlikult veebruarini 2001. Kunagisel Hol- 
lywoodi esipaaril on kaks kasulast: Connor 
Anthony ja Isabella Jane. 


Nicole Kidmani filmirolle 

1983 ,,Bush Christmas” (rež Henri Saf- 
ran; Helen); 1985 ,Wills x Burke” (rež 
Bob Weis; Julia Matthews); ,, Archeri 
seiklused” — Archer's Adventure (rež 
Denny Lawrence; Catherine); 1987, Viet- 
nam” (rež John Duigan ja Chris 
Noonan; TV; Megan Goddard; Austraa- 
lia Filmiinstituudi auhind); 1988 ,,Sma- 
ragdlinn” — Emerald City (rež Michael 
Jenkins; Helen); 1989 , Tardunud vai- 
kus” — Dead Calm (rež Phillip Noyce; 
Rae Ingram); , Bangkok Hilton” (rež 
Ken Cameron; TV; Katrina Stanton); 
1990 ,Kõuepäevad” — Days of Thunder 
(režTony Scott; dr Claire Lewicki); 1991 
»Elirt” — Flirting (režJohn Duigan; Ni- 

cola); ,Billy Bathgate” (rež Robert 
Benton; Drew Preston); 1992 , Kaugel 
eemal” — Far and Away (rež Ron Ho- 
ward; Shannon Christie); 1993,,Kurjus” 
— Malice (rež Harold Becker; Tracy 
Kennsinger); Minu elu” — My Life (rež 
Bruce Joel Rubin; Gail Jones); 1995 
»Aeg surra” — To Die For (rež Gus Van 
Sant; Suzanne Stone Maretto; ,, Kuld- 
gloobus”); ,Batman igaveseks” — Bat- 
man Forever (rež Joel Schumacher; dr 
Chase Meridian); 1996, Daami portree” 
— The Portrait ofa Lady (rež Jane Cam- 
pion; Isabel Archer); 1997 , Rahutegija” 
— The Peacemaker (rež Mimi Leder; dr 
Julia Kelly); 1998 , Igapäevane nõia- 
kunst” — Practical Magic (rež Griffin 
Dunnze; Gillian Owens); 1999 ,,Silmad 
pärani kinni" — Eyes Wide Shut (rež 
Stanley Kubrick; Alice Harford); 2001 
»Moulin Rouge” (rež Baz Luhrmann; 
Satine; , Kuldgloobus”); , Teised” — 
The Others/Los otros (rež Alejandro 
Amenäbar; Grace Stewart); , Sünni- 
päevatüdruk” — Birthday Girl (rež Jez 
Butterworth; Sophia alias Nadia); 2002 
»Tunnid” — The Hours (rež Stephen 
Daldry; Virginia Woolf; , Oscar”, 
Kuldgloobus”, BAFTA auhind); 2003 
»Dogville” (rež Lars von Trier; Grace 
Margaret Mulligan); ,,Rüvetatud au” — 
The Human Stain (rež Robert Benton; 
Faunia Farley); , Külmale mäele” — 
Cold Mountain (rež Anthony Minghella; 
Ada Monroe); 2004 ,Stepfordi naised” 
— The Stepford Wives (rež Frank Oz; 
Joanna Eberhart); , Sünd” — Birth (rež 
Jonathan Glazer; Anna); 2005 ,, Tõlk” 
— The Interpreter (rež Sydney Pollack; 
Silvia Broome); ,,Mu kallis nõiamoor” 
— Berwitched (rež Nora Ephron; Isabel 
Bigelow/Samantha). Teoksil: ,,Tere tu- 
lemast koju” — Bienvenido a casa (rež 
David Trueba; Hilary Pawell); ,,Fur” 
(rež Steven Shainberg; Diane Arbus); 
Naine Shanghaist” — The Lady from 
Shanghai (rež Wong Kar-wai); ,Inva- 
sion” (rež Oliver Hirschbiegel; Carol). 


TOM CRUISE (kodanikunimega Thomas 
Mapother Cruise IV) on sündinud 3. juu- 
lil 1962 Syracuse'is (New York). Varases 
nooruses preestriks saada tahtnud Cruise'ist 
ei oleks keegi osanud oodata, et kunagi saab 
temast Hollywoodi üks mõjukamaid staare. 
Esimestel prooviesinemistel televisioonis 
praagiti noormees välja ettekäändel, et , te- 
ma näolapp ei ole piisavalt fotogeeniline”. 
Kinoekraanil debüteeris Cruise Franco Zef- 
firelli draamas, Lõputu armastus” (1981), 
kus tema partneriks oli Brooke Shields. 
Näitleja tähelend algas Tony Scotti, Tipp- 
kutiga” (1986) ja karjäär tõsiselt võetavana 
on kestnud seniajani. Viimastel aastatel on 
ekstreemspordi suur fänn Cruise silma 
paistnud ka mitmete menufilmide produt- 
sendina. Saientoloogia kiriku kauaaegne lii- 
ge on olnud abielus näitlejannade Mimi 
Rogersi (1987 — 1990) ja Nicole Kidma- 
niga (1990 — 2001). Viimastel aastatel on 
tema nime seostatud peamiselt kahe filmi- 
kaunitariga: Penšlope Cruzi ja Katie 
Holmesiga. 


Tom Cruise'i filmirolle 

1981 ,, Lõputu armastus” — Endless Love 
(rež Franco Zeffirelli; Billy); , Taps” 
(rež Harold Becker; David Shawn); 1983 
»Autsaiderid” — The Outsiders (rež 
Francis Ford Coppola; Steve Randle); 
»Kaotaks selle” — Losir It (rež Curtis 
Hanson); ,Riskibisnis” — Risky Busi- 
ness (rež Paul Brickman; Joel Goodsen); 
1985 ,,Legend” (rež Ridley Scott; Jack); 
1986 ,,Tippkutt” — Top Gun (rež Tony 
Scott; leitnant Pete , Maverick” Mitc- 
hell); Raha värv” — The Color of Money 
(rež Martin Scorsese; Vincent); 1988 
»Kokteil” — Cocktail (rež Roger Do- 
naldson; Brian Flanagan); ,,Vihma- 
mees” — Rain Man (režBarry Levinson; 
Charlie Babbitt); 1989 , Sündinud nel- 
jandal juulil” — Born on the Fourth of 
July (rež Oliver Stone; Ron Kovic; 
Kuldgloobus”); 1990 ,Kõuepäevad” 
— Days of Thunder (rež Tony Scott; Cole 
Trickle); 1992 , Kaugel eemal” — Far 


and Away (rež Ron Howard; Joseph 
Donnelly); ,Kanged mehed” — A Few 
Good Men (rež Rob Reiner; leitnant Da- 
niel Kaffee); 1993 ,,Firma” — The Firm 
(rež Sydney Pollack; Mitch McDeere); 
1994 , Intervjuu vampiiriga” — Inter- 
view with the Vampire: The Vampire Chro- 
nicles (rež Neil Jordan; Lestat de Lion- 
court); 1996 ,, Võimatu missioon” — 
Mission: Impossible (rež Brian De Palma; 
Ethan Hunt); ,,Jerry Maguire” (rež Ca- 
meron Crowe; Jerry Maguire; , Kuld- 
gloobus”); 1999 , Silmad pärani kinni” 
— Eyes Wide Shut (rež Stanley Kubrick; 
dr William , Bill” Harford); , Magnoo- 
lia” — Magnolia (rež Paul Thomas An- 
derson; Frank T. J. Mackey; , Kuld- 
gloobus”); 2000 ,, Võimatu missioon 2” 
— Mission: Impossible 11 (rež John Woo; 
Ethan Hunt); 2001 ,, Vanilla Sky — ava 
oma silmad” — Vanilla Sky (rež Came- 
ron Crowe; David Aames); 2002 ,,Mi- 
nority Report — kolmas otsus” — Mi- 
nority Report (rež Steven Spielberg; 
John Anderton); , Austin Powers ja 
kuldliige” — Austin Powers in Goldmem- 
ber (rež Jay Roach; Tom Cruise Austin 
Powersina); 2003 , Viimane samurai” 
— The Last Samurai (rež Edward Zwick; 
Nathan Algren); 2004 ,,Collateral — 
ohtlik reisija” — Collateral (rež Michael 
Mann; Vincent); 2005 ,Maailmade 
sõda” — War of the Worlds (rež Steven 
Spielberg; Ray Ferrier). Teoksil: ,Või- 
matu missioon 3” — Mission: Impossib- 
le III (rež J.J. Abrams; Ethan Hunt). 


AARE ERMEL 

MINU AU ON MU TRUUDUS 


HEIKI AHONEN 


=» NELJAKÜMNES SÕDA“. Stsenarist, 
režissöör ja operaator Andres Sööt, heli: 
Andres Sööt, Ago Preimann ja Mart 
Otsa, helikujundus: Jaak Elling, AVID- 
montaaž: Kalle Käärik (Oculos Film). Beta 
SP, 67 min, mustvalge ja värviline. 

O Andres Sööt, 2005. 


Mulle tundub täiesti subjektiivselt, 
et dokumentaalfilmi puhul on väga täh- 
tis selgelt mõista, millest film on ja kelle- 
le on ta määratud. Millest on Andres 


Söödi film , Neljakümnes sõda“, saab 
selgeks juba kassetipealset lugedes: 
Film on pühendatud pataljonile Narva. 
Pataljoni raudvaraks olid need eesti me- 
hed, kes 1942. aasta sügisel astusid va- 
batahtlikult Eesti Leegioni, et pärast ees- 
kujulikku väljaõpet võidelda SS-diviisi 
Wiking koosseisus idarindel. Rasked 
kaotusterohked lahingud Ukrainas ja 
Sinimägedes tegid pataljonile nime. Et 
Eestis teistkordset nõukogude okupat- 
siooni ei suudetud ära hoida, polnud 
enam nende teha.” 


»Neljakümnes sõda“, 2005. Režissöör Andres Sööt. 
Pataljon , Narva“ iga-aastasel kokkutulekul Elvas 2004. juulis. 

Niisiis on selge sõnum, see on film 
meestest, kes, relv käes, võitlesid Saksa- 
maa poolel Nõukogude Liidu vastu. 
Mehed, keda on alles vähe ja varsti 
enam üldsegi mitte. Selles mõttes on ju 
igati loomulik üritada säilitada filmi- 
lindil ka seda väikest osa, mida veel mä- 
letatakse. Filmis on kasutatud seitset ni- 
mestatud intervjuud ja ohtralt arhiivi- 
kaadreid alates lahingustseenidest kuni 
Tallinna ,, vabastamise” aastapäeva pi- 
duliku tähistamiseni Nõukogude Eesti 
juhtkonna poolt. Filmi on mahtunud 
palju imetoredaid fotosid (eriti näoil- 
mete poolest), olgu siis arstlikust komis- 
jonist või toonastest juhtidest, aga mui- 
dugi ka tänuväärselt üles otsitud propa- 
gandamaterjal, plakatid jms. 

Juurde on lõigatud kaadreid paari 
viimase aasta mitmete organisatsioo- 
nide ja gruppide kogunemistest ja kok- 
kusaamistest, valdavalt on tegemist en- 
diste sõjameeste üritustega. Meeste hõ- 
renevad read toovad pisara silma, aga 


»Neljakümnes sõda“. 


samas tunduvad need üritused ehk liiga 
pikalt kajastatutena. Kõike on natuke 
nagu liiga palju, et ühtset tervikut ku- 
jundada. Võib-olla on sellest johtuvalt 
filmil ka veider 67-minutine pikkus. 
Kahju on, et filmi teises pooles kujuneb 
kondikavaks ootamatult pronksmehe- 
Pärnu-Lihula telg, teema, millest sõja- 
mehed ise peaaegu ei räägi. 

Eestlastel ei olnud Teises maailma- 
sõjas oma sõjaväge ja oma kindraleid. 
Seepärast on eesti sõjamehe mälestused 
just nähtuna sõduri pilguga, kohaliku 
vaatenurgaga, subjektiivsed. Üldpilt on 
kujunenud hiljem, olgu siis kellegi kir- 
jutatu või öeldu põhjal. Seepärast ongi 
meie , neljakümnenda sõja” lu gu fil- 
mina intervjuude põhjal väga raske kok- 
ku panna. Hüsteeriline eesti vanatädi 
pronkssõduri juures (ilmselt siis mingil 
9. mail) oli hädavajalik, et pronkssõduri 
ja Lihula vastandust luua, aga ehk oleks 
samas kaadris porisenud eestlasest ,, pu- 
nane” sisulisem olnud? 


Võib-olla olekski nüüd aeg asuda ot- 
sima vastust küsimusele filmi adressaa- 
dist. Kooliõpilasele on 1939. —1940. aas- 
ta territoriaalseid muutusi Euroopas na- 
gu ka 1944. aasta kaitselahinguid kuju- 
tavad animatsioonid kindlasti hea vi- 
suaalne abimaterjal. Samas diktoriteksti 
väide, et Saksa okupatsiooni alguskuu- 
del astus Omakaitsesse ja Saksa sõjaväk- 
ke iga neljas mees, on veidi eksitav. Tõ- 
degem, et pilti ja (õppe)materjali on pal- 
ju. Jutt on aga meie meestest sõjas ajal, 
mil inimestel olid ideaalid. Vaadake 
neid naervaid poisse marssimas kahuri- 
lihaks suurimas sõjalises hakklihamasi- 
nas, mida seni nähtud. See oli aeg, kui 
inimestel oli lootust ja usku ning soovi 
ja tahtmist seda usku tõestada. Mis meil 
täna selline usk võiks olla, mis oleks see 
idee, mis ulatub kaugemale meie oma 
isiklikust olust? 

Otseselt ja kaudselt on Andres Sööt 
teinud filmi just ideaalidest ja meestest, 
kes kuuskümmend aastat tagasi ideaali- 
de nimel julgelt teadmatusse marssisid. 


»Neljakümnes sõda“. 


See on Söödi kummardus nendele mees- 
tele ja hommage millelegi, mis näib olevat 
kadunud või kadumas. Meenutus või 
meeldetuletus, et me võiksime mõelda, 
armastada ja loota rohkem, kui ehk iga 
päev oma argielus teeme. Adressaat on 
seega eri põlvkonnad ja laiemalt Eesti 
avalikkus, kes kipub tänapäeva infomü- 
ras omaenda ajalugu unustama. 

Kuna suur osa filmist on seotud nn 
Lihula samba looga, siis ei saa ka siin 
sellest üle ega ümber. Mul on väga hea 
meel, et see film on üks väheseid kohti, 
kus tuletatakse meelde, et tegemist on 
Pärnu, mitte Lihula sambaga. Pärnu lin- 
navõimud andsid selle püstitamiseks 
kõik vajalikud load ja kinnitused ning 
kui sammas üles sai, võeti see mingisu- 
gusel siiani arusaamatul põhjusel maha. 
Lihulas ei olnud paberimajandust korda 
aetud, vaatamata sellele, et kohalik val- 
lavanem oli üks samba püstitamise init- 
siaatoreid. Tekkinud olukorrale tuli kui- 
dagi reageerida ja Partsi valitsus hakkas 
helpima kahe kohaliku omavalitsuse 


keedetud suppi. Kukkus kehvasti välja 
jah, ning Lihulast sai samasugune riigi 
tasemel poliitiline sümbol ehk probleem 
nagu pronksmeeski. 

Sõjamehed aga, kes viimase küm- 
nendi jooksul on üritanud end poliitili- 
sest foonist eraldada, kaotavad pronks- 
mehe— Lihula liinil selle eraldusjoone, 
tahavad nad seda või mitte. Kokkuvõt- 
teks tundus, et Lihulat oli sõjamehi ja 
neid meenutavas filmis liiga palju. 

Meie vanad sõjamehed ei palu ega 
nuru midagi — vähemalt minu meelest 
küll mitte, ja see on veel üks asi, mille 
üle uhkust tunda. Filmis nähtavate 
meeste nägudest kiirgab ikka veel inim- 
likku sära, väärikust ja pühendumust. 
Mul on kahju, et film ei lõppenud ilusa 
tsitaadiga ühelt intervjueeritavalt, kes 
ütles: ,Ma ei kahetse midagi, mul pole 
põhjust midagi kahetseda.” Meie ka ei 
peaks, kui põhjust pole. Neid nutulau- 
likuid, kes kellegi eestkõnelejatena 
muudkui paljunevad proportsionaalselt 
eestkõneldavate vähenemisega, ei taha 


»Neljakümnes sõda“. 


rohkem kuulda. Aga tühja neist, peaasi 
et mitte ise samale teele libastuda. 

Ilma toetuseta naljalt head ja sisukat 
filmi ei tee. Aga filme meie lähiajaloost 
on meile vaja veel pikaks ajaks. Seepä- 
rast oli kena lugeda, et filmi valmimist 
on toetanud Kultuurkapital ja Justiits- 
ministeerium. Ilmselt polnud need toe- 
tused teab mis suured ja teab mis ammu 
saadud, filmi on ilmselt tehtud kaua — 
ühes kaadris vilksatab juba paar aastat 
tagasi manala teele läinud tuttav. 

Samas on see toetus ikkagi olemas 
ja nimetatud asjaolu annab lootust, et 
see ka jätkub, sest nii palju kui on inime- 
si, nii palju on ka mälestusi, vaatenurki 
ja soove. Selliseid filme on meil vaja pal- 
ju rohkem, kui meil neid on. Ja Andres 
Söödile jõudu edaspidiseks. 

Andres Söödi fotod 


ÜKS POOLELI JÄÄNUD LENDUTÕUS II 
Helisalvestustega tembitud 
mälestuskillud Olav Neulandist 


ENN SÄDE 


(Algus TMK nr 8/9) 


Tahan heatahtlikule lugejale pakkuda 
teise heli jälje — väljavõtteid 1972. aasta 
sügisel Eesti Kinoliidus toimunud filmi 
Üks helin mul helises rinna sees...“ 
arutelult. Seekord olin ise,, Nagraga” kohal 
ja lindistasin pika ning tõsise jutuajamise. 
Usutavasti annab Eesti filmielus otsida 
tõsiasja, et debütandi/diplomandi pooletun- 
nist dokumentaalfilmi arutavad filmikriiti- 
kud ja kolleegid vaata et kaks tundi. 


Heli jälg nr 2 


Vestlust juhib Jüri Müür, parasjagu 
» Lallinnfilmist” lahkunud, nüüd ,Eesti 
Telefilmis” leiba teeniv režissöör. Esi- 
mesena annab ta sõna Jaan Ruusile, 
» Tallinnfilmi” dokumentaalfilmide toi- 
metajale. Jaani ebalevalt negatiivne ette- 
häälestus Neulandi tööde suhtes teeb ta 
sõnavõtu keeruliselt jälgitavaks mõtte- 
sööstude padrikuks, aga — siin ta on: 

Mulle tundub, et selle Neulandi filmi 
võib panna filmnähtuste hulka. Ma pida- 
nuksin vist natuke rohkem oma kaootilisi 
mõtteid koondama, et loogiline olla. Niisiis 
— see film on musta roosi otsimine. Ma ei 
tea — see teema on minu jaoks , Huvitava 
Žurnaali” teema, aga ta on lahendatud nii, 
et kui ma oleksin Tuglas ja seda oleks nii- 
sugusel kujul pakutud , Loomingusse”, siis 
ma ei tea, kas ma oleksin avaldanud või 

öelnud, et las Visnapuu avaldab parem 
, Varamus”. 

See film on minu jaoks hingesugulane 
Vahinguga, kellel ei ole minu meelest isikli- 
kult mingit muud eesmärki, kui lihtsalt tree- 
nida oma kirjanduslikku vilumust ja rüüta- 
da mingeid patoloogilisi komplekse ilukir- 
janduslikku vormi. Ma võin hinnata ainult 
kui mingit tehnilist nähtust, aga ma ei saa 
hinnata mingit tulemust. Aga nagu Villem 
Gross ütles: Vahing sunnib ennast lugema. 
Ja ka sellel filmil on mingisugune kummali- 
ne voorus, et ta sunnib ennast vaatama. Te- 
gelased on väga erinevad, nende isiksuse võ- 
lu või tugevus, et nad panevad ennast jälgi- 
ma, on minu meelest väga hästi välja too- 
dud. Aga mulle tundub, et täiesti asjatult 
on neid püütud selles filmis vägistada ühise 
nime alla. Laternategijast lukksepp Toomas 
Enke on kõige selgem — see on mees, kes 
on elus unistanud viiulikunstist, mis aga 
ühel või teisel põhjusel pole välja tulnud, ja 
nüüd püüab ennast avaldada laternate val- 
mistamise kaudu, kusjuures autorid ilmselt 
vihjavad, et tema maitse pole mitte päris 
autorite maitse. Kapten on minu jaoks kõige 
sugestiivsem lugu, kuigi seal jääb väga palju 
selgusetuks. Milleks äkki see hobuse kujund 

— vägailus ja filmilik, aga see on ju Poola 
šlahta sümbol? Väga ilusad katkendid on 
tema päevaraamatust, aga ma ütleksin nii, 
et kui me lukksepp Enke komplekse võime 


A i 


Olav Neuland koos abikaasa Kirstiga filmi , Helin” esilinastusel Jõgeval 1972. aastal. 


mõista (võib-olla Freud oleks seda kõike ilu- 
samini rääkinud), siis ma ei saa enam kapte- 
ni kompleksidest hästi aru. Ja kolmas mees, 
aednik Laaser on hoopis teisest kastist või 
laadist, niisugune looduslähedane, lihtne 
loomulik mees. Te võite muidugi öelda, et 
siin ongi vastav areng, et esimene mees on 
niisugune ja teine on naasugune, aga ma 
nagu ei näe ka seda arengut. Ma olen rohkem 
nõus aedniku laulust välja tuleva filosoo- 
fiaga. 

Mulle tundub, et selle filmi juures on 
tegemist asjaga, mida nimetatakse Käsperi 
nähtuseks — ilmselt materjal ütleb autori- 
tele midagi muud kui seda mis vaatajale. Ma 
saan aru, kunstiteose juures on see alati ju 
paratamatult nii, aga siin... Me peaksime 
vist rääkima, et mis on valmis sümbol ja 
mismoodi asjad tehakse sümboliks ja mis- 
moodi neid siis peab filmima. Ma tahan 
öelda, eks ole, et sümboolika on üks ja sümbo- 
lism on hoopis teine. Kas või selle pärast see 
must roos ei saa mingiks süüdistavaks süm- 


boliks, kui soovite. Hobune, valge hobune 
on juba meil seal mingi sümbol. Aga hobuse 
asemele oleks võinud panna näiteks lipu — 
kah valmis sümbol... Ma ei saa nagu ikka 
päriselt aru, nii et tuleb hinnata seda suges- 
tiivsust, aga taotlused jäävad paratamatult 
ähmaseks. Ja see on mingil moel ka parata- 
matu just selle Käsperi nähtuse ja sümboli 
ja sümboolika probleemide tõttu ja nõuaks 
omaette enne veidi rohkem mõtlemist, kui 
nüüd rohkemat öelda. Sest vaadake — ma 
olen rohkem nõus selle aedniku laulu filo- 
soofiaga, et igaüks peab täitma oma rolli, ja 
võimalik, et pensionäri roll on mul viimane. 
Ja ma olen nõus tembeldama kõik need la- 
terna tegemised ja laevamudeli tegemised 
rohkem rolliks. Ütleme, samasuguseks rol- 
liks, kui on näiteks kinotegemine. See on sa- 
masugune roll minu jaoks — ma võin need 
kõik panna võrdseks. Selle asemel et näha 
mingi kompleksi, ma ei tea, ümberkompleksi. 
Nii et ma ei saa päris nendest pahupidi pöö- 
ratud kompleksianalüüsidest hästi aru, kui- 

gima vaatan tõsise huviga. Muide — harul- 
dane filmi muusika. 

Sõna palub Tatjana Elmanovitš, tol- 
lane juhtiv filmikriitik: Minu jaoks on sel- 
le filmi arutamiseks kolm tasapinda: kas võt- 
ta vastu ekraanile, kas vaadelda seda kui de- 
büütfilmi või vaadata kui filmi üldse. 

Olav palub seda analüüsida ikka kui 
filmi üldse... 

Minu jaoks on see ikkagi film kolmest 
unistajast ja mina nii lihtsalt kohe mingite 
komplekside väljamängimist eriti ei tajunud 
— Jaan Ruuson ilmselt autorite taotlustega 
rohkem kursis. Aga minu jaoks on siin natu- 
kese teised asjad — on oluline vastuolu peal- 
kirja ja nende meeste kujude vahel. Meil teki- 
vad niisugustes vaimsuse kategooriates se- 
gadused ja me ei taha vaevuda, selgusele jõu- 
da paljudes nüanssides ja asjades, mis aga 
natuke seob meid pärast kätest ja jalust. Nii- 
sugune asi — Liiv:, Üks helin mul helises 


rinna sees...” Millega see laul lõpeb? Helin 
on algul rinnas ja pärast ta ei mahu sinna 
rinda, siis ta ei mahu enam maa peale ja ki- 
sub luuletaja kuskile kosmosesse. Juhan Liiv 
tunnetab ennast äkki kosmoseelanikuna. 
Šklovski on üles otsinud sellised kohad 
Dostojevskist, kus inimene äkki tunnetab 
ennast kosmiliselt, looduse osana. 

Need mehed on aga kõik väikesed elu- 
rõõmsad, eluga leppinud Colas Breugnonid, 
eriti viimane, aednik. Ei ole neil seda helinat 
rinnas! Tugeva sisselöögi annab lukksepp 
Enke, kes loobub viiuldamisest ja nüüd nau- 
dib vastavat maalikunsti (Šiškin), ja tekib 
mõte, et kuskil on elu temaga väga seaduspä- 
raselt käitunud — noei oleks temast viiulda- 
jat saanud hoolimata tema väga intelligent- 
sest näost. Nii et selle pealkirja mittevasta- 
vus teosega teeb kavatsuse natuke hägusaks, 
ta ei ole lihtsalt küllalt täpne. 

Ja veel. Seal, kus lõpevad selged sotsiaal- 


Olav Neuland, operaator Rein Orn ja Kirsti amatöörfilmi , Muinasjutt kellukestest 
allikas“ võtetel Männiku karjääris 1970. aastal. 

sed probleemid ja hakkab isiku psühholoogia- 
probleemistik pihta, seal jääb meil sageli liht- 
salt kuskil kultuurist puudu. Ja see on see 
kultuur, mida tuleb lihtsalt endale külge 
pookida lugemise ja mõtlemisega. Eriti noor- 
tel režissööridel — see on lihtsalt eluküsi- 
mus. Mis on see, mis sunnib seda filmi vaa- 
tama, on kavatsuste algne inimlikkus ja see, 
eton leitud huvi niisuguste kangelaste vastu 
ja et seal on ootamatult elurõõmus lõpp. 
Meie ees on äkki kolm saatust, kolm inimest 
— seda pole me kaua näinud. See on tõsine 
ettevõtmine, temast on rõõm, kuigi puhtpro- 
fessionaalselt mõningad asjad natuke häi- 
rivad. 

Edasi tuleb paar väga raskesti lahti- 
kirjutatavat lõiku intervjueerimiskuns- 
tist, reaalselt tegevusega seotud inimese 
filmimisest ja pildi kunstilisest plastili- 
susest. Dokfilmide tegijad ehk mõista- 
vad mind — inimese otsene kõne sõna- 


sõnalt paberile panduna muutub tihti- 
peale keeruliseks, arusaamatuks ja hüp- 
levaks tekstiandmiseks, mida hiljem ka 
esineja ise pole suuteline mõistma. Ega 
Valdo Pant oleks kusagil muidu muhel- 
nud: pärast Elmanovitši kahte esimest 
lauset tuleb merehaigus peale... 


Mark Soosaar: Väga-väga lähedal on 
veel see film, alles paar kolm tundi tagasi 
nähtud... Aga igal juhul mulle see film 
meeldis, isegi väga meeldis. Ja meeldis just 
niisuguse energia ja vaimu ja mõtteerksuse 
ja mõttekiiruse poolest. See on ikkagi väga- 
väga kiire film. Võib-olla see kiirus meile 
siin, põhjamaalastele, jah, on isegi natuke 
liiga suur. Ja seetõttu on võib-olla juhtunud 
nihuke asi, et ta ei ole dramaturgiliselt selli- 
ses reas, kus ühest episoodist kasvaks välja 
teine episood, teisest kolmas, et kui me võta- 
me teise ära, et siis esimene ja kolmas oma- 


Kirsti ja Olav filmivõtetel Männikul 1970. aastal. 

vahel ei saa eksisteerida. Võib-olla sellist kas- 
vu ja kasvurida filmis ei ole, aga ometi on 
paljud episoodid, jah, tehtud niimoodi, et 
aina imesta. Me oleme ju kõik tuttavad meie 
televisiooni 50. aastatel väljakujunenud 
programmiga, mida siis tänased veteranid 
püüavad pingsalt ka jätkata. Ja sellel taust- 
süsteemil on see film väga rõõmustav. 

Nüüd sellest heli-pildi virtuooslikust 
ühendamisest ja kohati ka ebavirtuooslikust 
ühendamisest. Võib-olla see loomereeglite 
pidev muutumine meie silmade all ekraanil 

— võib-olla on see niivõrd harjumatu, et ei 
suuda seda nii kiiresti lihtsalt vastu võtta. 
Ühes episoodis heli ja pilt ühinevad emotsio- 
naalsel tasandil ja siis, pärast käärilõiget, 
ühinevad nad hoopis märksõnade või mõis- 
tete tasandil, kus sa pead hakkama mõtlema, 
mida see tähendab... 

Seetõttu on ta võib-olla 21. sajandi film, 
kus inimene kiiremini mõtleb. See on ainult 
hea, nii peabki tegema ja nii peabki edasi 
minema. 

Mulle meeldib kõige rohkem kapten Tõ- 
nissoo portree seepärast, et teda on kõige 
vähem avatud. Ma võin selle mehe juures 
juurde mõelda, mida ma tahan. Just see mees 
räägib maakera kumerusest ja lõpetabki kui- 
dagi avatud ringiga... Kui nüüd hakata nii- 
suguste mõistuslike või nii otse täht-tähelt 
loetavate kujundite järgi lugema, siis tekib 
nagu mingi raam ja siis võib autorite taot- 
lustest aru saada, kes tahavad inimesi uuri- 
da erinevates keskkondades ja suhetes. Ja 
nende inimeste puhul tekib veel palju küsi- 
musi — miks nad oma elu ikkagi niimoodi 
on elanud või elavad, ja see on hea, et need 
küsimused tekivad. Muidu oleks kõik võib- 
olla liiga lihtne ja selge. 

Jüri Müür: Tänu sellele, et see film on 
targasti tehtud ja mulle paistab, et tarkade 
autorite poolt, siis kõik lugupeetud sõnavõt- 
jad on paaniliselt kartnud olla rumalamad 
kui autorid ja otsivad sellest filmist võib-olla 
keerulisemaid, kavalamaid, sügavamaid ja 
laiemaid nippe, kui autorid sellesse filmi 
tahtsid panna. Minule see film väga meeldis 
ja ma võtan seda filmi kuidagi lihtsamalt 

vastu. Mulle meeldib autorite usaldus minu 
kui vaataja vastu, mulle meeldib see, et mul- 
le ei nämmutata kõike kätte, aga selle juures 
olen ma tänulik ka selle eest, et autorid ei ole 
tahtnud minust nüüd nii palju targemad olla, 
et peaksin ka siin iseendast targem olema. 

Hämmastavad niisugused asjad, kui siit 
hakatakse otsima näiteks Freudi komplekse. 
Kompleksidest on asi kaugel, siin on tege- 
mist väga lihtinimlike asjadega. Samuti ei 
taha ma uskuda, et Liivi , Helin” ei sobiks 
siia, seda enam tänu valesti tõlgendatud vii- 
masele värsireale. Aga see helin on olemas 
rinna sees, see helin on kõlanud kõigil kolmel 
mehel ja see on niisugune väga lihtne, loo- 
duslähedane ja inimestelähedane helin, mis 
selles filmis on olemas. 

Esimene mees, jah, tema on nendest oma 
lihtsuse tõttu ka kõige avalam ja ka kõige 
järsuma sõnaga mees. Ta ütleb välja, et ma 
kardan küll kaamerat, aga ma teen ära, mis 
vaja. Jah, ta kardab üksindust ja vaikust 
ning on inimestele tänulik ja püüab oma 
tänu väljendada sellega, et jätab meile need 
laternad, selle killukese ilu, milleks ta suu- 
teline on. Ja ma ei leia põhjust naerda Enke 
üle sellepärast, et talle meeldivad Šiškin ja 
Aivazovski. Kooliharidust tal pole ja ta po- 
le VGIKi lõpetanud ega õhkagi kunstiajalu- 
gu õppinud ja vaevalt et keegi on talle rää- 
kinud nihukestest kavalatest asjadest vene 
kunstiajaloos nagu , Mir Iskusstva”. Mina 
olin muide VGIKis see õnnelik esimene kur- 
sus, kellele poolsosinal hakati rääkima , Mir 
Iskusstvast”, enne seda olid ainult peredviž- 
nikud. Väga kahju, et mindi mööda sellest 
lausest, kus ta ütleb, et mina olen romantik 
ja mulle meeldib Schubert. Pärast seda ei 
tundu mulle kiitlemisena, kui mees titleb, 
et ma tahtsin saada viiuldajaks. Ja veel — 
talv, käed ja viiul: ,Lõin viiuli puruks.” 
Muidugi, kui sa oled teinud paar aastat 
lukksepatööd ja talvel käsipidi metalli küljes 
olnud, siis nende kätega viiulit enam ei män- 
gi, ja kui sa juba kord ei mängi, siis tuhka 
tast hoida! Niuke äkiline mees lööb ta puruks 
ka, midagi pole katki. Autorid usuvad seda 
ja mina usun koos autoritega. 


Villem Indrikson 
ja Olav Neuland 
1970. aastal 
filmivõtetel 
Männikul. 


Ja siis kapten. Kapteni elukutse teeb ini- 
mese kinniseks, kinniseks selles mõttes, et 
kapten ei tohi laeval oma emotsioone eriti 
näidata, ka siis, kui laev on hädaohus. Kap- 
feni näolt ei tohi ükski junga lugeda, et nüüd 
võib asi kehvasti minna. Ja see pitser on Tõ- 
nissool peal siiani ja ma arvan, et mehed te- 
gid õieti, kui nad Tõnissood üldse säärasena 
näitasid ja tema eluringi, selle rondo, kõige 
lahtisemaks jätsid. Mees, kes on andnud ko- 
gu oma elu merele ja laevadele, on nüüd nii 
vana, etei saa viia laeva üle vee. Ja ta jätkab 
oma elu, oma eneseteostust laevade mudeli- 
tes... See peabki olema kuradi valuline asi. 

Ja aednik — ta ütleb ise enda kohta, et 
ma mängin rolli. Mängib jah ja on näha, et 
poseerib mõnikord seal kaamera ees. Ta saab 
kavalasti sellest aru. Kas must roos — mis 
kättesaanuna pleegiks ära nagu tõrvakord? 


Või tema enda laul? Ta laulab ju sellest, et 
kuisul on hästi tatineolla — ära näita välja, 
siis läheb paremini. Ja üldse, see on selle koha 
pealt tark film, et siin on kolm elatanud ini- 
mest õieti juba oma maise teekonna lõpul, 
aga suhtuvad piisava üleolekuga Liiva Han- 
nuse vikatisse. Somerset Maugham on ju 
suurepäraselt seda kokku võtnud: igal vanu- 
sel või eal on oma plussid ja miinused. Nad, 
kõik kolm, on osanud oma elu nii ära elada, 
et neist jääb midagi maa peale maha, nad 
teavad seda ja on selle peale õigustatult uh- 
ked, seejuures piisavalt tagasihoidlikud, 
igaüks vastavalt oma temperamendile ja 
sisemisele intelligentsile. 

Heino Pars: Kõige rohkem ma hindan 
selles filmis autorite mõttelaadi — olla inim- 
lik ja otsida inimeses just positiivset. Sest 
inimlikkuse jaatamine polegi nagu tänapäe- 

Enn Säde fotod 


val enam hästi moes. Siin on autorid moe 
juurest kõrvale kaldunud ja leidnud oma 
kindla teema, sisemise vajaduse otsida ini- 
meses ilu, elu mõtet — kõike seda. Mind ajab 
lausa turri mõistuse kultus, intellektuaal- 
suse kultus. Paljud noored autorid otsivad 
endale loorbereid just taolises intellektuaal- 
suses: mõistus on inimese ainuväärtus! Kas 
seal taga ka teisi jooni on, see pole enam 
nagu tähtis. 

Tõsi, algajana ei usu autor hästi pilti ja 
paneb liiga palju sõnu juurde. Aga samas 
— aednikon nii muhe ja omanäoline mees, 
tema jutt pöördub humoristlikuks. See jälle 
nii toredasti iseloomustab teda. 

Ülo Tambek: On, jah, niisugune meel- 
div tunne, et ekraanile on katsutud tuua mi- 
dagi värskemat. Seal on midagi niisugust, 
mis on nähtavasti ainult nendele autoritele 
omane, ja kui see ka tulevikus jääb nende 
sihiks, siis on see ainult tervitatav nähe. 

Mõni sõna asjadest, mis tekitasid vastu- 
olulisi mõtteid. Sõnakujundi ja pildikujundi 
omavaheline vahekord, nende kasutamine. 
Esimene mees (lukksepp Enke) toonitab, et 
tema kardab vaikust. Miski muu ei toeta se- 
da, see on ainult sõnaline külg. Ka heliku- 
jundus eitab seda — mis mees on öelnud, 
selle kõik teeb järgnev tegelikult tühjaks. 

Autorite suhtumine kujutatavatesse ini- 
mestesse? Pannes Enke nii rääkima, nagu 
ta räägib, tekib negatiivne hoiak selle mehe 
suhtes. Kas see oli autorite tahe või on see 
vastu autorite tahtmist sinna sisse jäänud? 
Kui kapteni laevamudelid on filmitud ro- 
mantilises laadis, siis tema portree on filmi- 
tud, ütlen labaselt, halvas ringvaate stiilis, 
nii halb on operaatori valgus. Aednik Laaseri 
lõpulaul seal puu all on ikka minu jaoks üle- 
pingutamine, üleastumine. Huvitav, kuidas 
tema oma roosidesse vaatab — vat sellest 
filmi kaudu aru ei saa või paneb vähemalt 
mõtlema. 

Asjaosalised on end soojaks rääki- 
nud, aga juttu, mida jätkus veel terveks 
tunniks, oleks paganama raske siia nii 
kokku litsuda, et see täna, kolmküm- 
mend kolm aastat hiljem midagi olulist 

juurde lisaks. Eesistuja õigusega Jüri 
Müür teeb vahefiniši, mida ma siinko- 
hal tolle kauge arutelu lõpetuseks tsitee- 
rin: Muidugi on arusaadav, et eks me igaüks 
oleks antud materjalist teinud oma filmi, aga 
mina isiklikult pean ikkagi kuldseks seda 
reeglit, mille on juba antiikajast kriitikud 
üles seadnud: kritiseerida asju tuleb autorite 
positsioonilt, aga mitte sellelt positsioonilt, 
mida ma ise oleks tahtnud või osanud teha 
oma suurest tarkusest. 

Helilindilt kuuleme veel, et režissöör 
Neuland läheb kolmapäeval sõjakomis- 
sariaati ja sealt oma sundaega teenima 
Tisleri tänava miilitsapataljoni, kus näit- 
leja Lembit Ulfsak on juba mundri sel- 
jast visanud ja teatrisse tagasi jõudnud. 


Olen nüüd siinkohal püüdnud ühe 
oma sõbra filmielu algushetki taas mee- 
nutada, või peaksin õieti ütlema — reani- 
meerida, sest mis muud nende vanade 
helilintide lahtikirjutamine siis ikka on. 
Mälu on teadupärast väga selektiivne, 
kougib sealt noorpõlve mailt asju just 
niimoodi, nagu sel hetkel vaja. Helilint, 
mis vist küll tänaseni kohtus tõendus- 
materjalina arvesse ei lähe, ketrab kiretu 
hoolimatusega Elmanovitši barokset ju- 
tupitsi ja Jaan Ruusi meeleheitlikku soo- 
vi tõestada autori kujundite vigast konst- 
rueeritust ja lukksepa viiulimängu pato- 
loogilisust... Just niisugused me olime, 
ei targemad, ei ilusamad. 

Ma ei tea, kas Olav oli/on iseenda 
vastu aus, kui ta kakskümmend üks aas- 
tat hiljem räägib kolleeg Helle Karise 
kaamerasse alljärgnevaid raskeid sõnu: 
Olin , Tallinnfilmis“ teinud pidevalt ja ak- 
tiivselt filme — olin nagu mingisugune pal- 
jundusküülik kuskil puuris ja vorpisin neid 
filme nii televisioonis kui ,, Tallinnfilmis“ ja 
keegi ei küsinudki minu käest tihtipeale mi- 
dagi. Olin masinas sees ja oli vaja vändata 
ja vändata ja vändata ja filme teha ja oli vaja 
endale tõestada, kui andekas sa oled, ja oli 
vaja tõestada, et eesti rahvale on just seda 
filmi vaja. Milles ma õudselt siigavalt 


kahtlen — kas neid eesti filme ikkagi 
üldse eesti rahvale vaja on, vähemalt 
neid, mida me suures enamuses oleme 
teinud. 

(Olav on mõni aeg tagasi lõpetanud 
neljaseerialise , Näkimadalad”, kõik ei 
laabunud, nagu loodetud.) 

Kuidas vabaneda , Näkimadalate” var- 
judest — need hülgekütid ja need saared ja 
need laevasõidud ja need hukkuvad inimesed 
ja surevad hülged, need on mul kõik see aeg 
silme ees. See on niisugune kummaline bal- 
last, sellest ei saa mitte kunagi lahti... Need 
rollid vajutavad mind maad ligi, ma olen 
sellest kõigest kohutavalt väsinud. Hirmus 
väsinud. Need filmid istuvad mul seljas. Kui 
teed filmi ilma südameta ja film ei õnnestu, 
siis see film tuleb ja läheb, sa ei mõtle tema 
peale üldse. Aga kui see film õnnestub su 
sisemuses, siis sa ei saa sellest enam kunagi 
lahti, ta jälitab ja jälitab. 

Mul on alati pärast oma filmi kohutavalt 
häbi, ükskõik, et see võib saada meeletu edu 
osaliseks, seda väga kiidetakse, aga ma ise 
tean, kui kaugel on see film sellest, mida ma 
üldse ette kujutasin... Ma ei ütle, et nad on 
halvad, need minu filmid, aga ma ütlen, et 
nad on valed. Me mitte keegi pole teinud 
filmi iseendast ega iseenda hingest, meil na- 
gu poleks ei hingelist ega eetilist või moraal- 
set kontseptsiooni. Meie teeme vaid ühte 
lugu... Aga niisugust piibellikku lugu, et 
sündimise eest siia maailma tuleks maksta 
— sedaei ole me suutnud teha. Tarkovski 
suutis — seemees maksis meie paljude arved 
kinni maailma kinokunstis selles mõttes, et 
ta andis õudselt palju tagasi inimkonnale. 
Aga meie kuidagi raiskame seda allikat. Ju- 
mal ja elu on andnud meile võimaluse mi- 
dagi rääkida ja väljendada, aga me kuidagi 
väga pillavalt, nagu kõrtsis, pillume selle 
laiali ja õgime ja tarbime seda ja kujutame 
ette, etmme olemegi midagi ära teinud. Tegeli- 
kult on see null... 

Kogu minu elu ongi režissuur — ma la- 
vastan oma elu, aga seda lihtsalt ei võeta 
filmilindile. 

(1993 Kivimäel) 


Kummaline, eba-neulandlik heli / 
pildi jälg. Ei, see pole frustratsioonist 
maad ligi surutud vanainimese vaimne 
testament. Olav on äkki täiskasvanuks, 
küpseks saanud. Nüüd oleks vaja filme 
teha, ja palju! Eesti filmimeeste ja -naiste 
traagika on ju teada: kui sa saad parimal 
juhul oma mängufilmi teha keskelt- 
läbi kaheksa-kümne aasta tagant, mis 
suurest paugust on siin mõtet rääkida. 
Oled nagu see kavaler Selma Lagerlöfi 
» Gösta Berlingist”, kes joonistatud 
klahvidega lauatükil andunud publiku 
ees klaverikontserte andis. 

Viimane helijälg siinkohal on aastast 
1998. Filmib kunagine kolleeg Mängude 
Majast Hans Vaisma. Olav on filmijate 
lõbuks oma mootordeltaplaaniga sügi- 
seses taevas kenasid kaari teinud, maan- 
dunud ja istub mingi palkidest maamaja 
ees pingil, nägu veel külmast sinine: Ini- 
mene, kes teeb filmi, elab täiesti ja üksnes 
läbi filmi. Ta mõtleb läbi filmi, armastab läbi 
filmi, tunnetab läbi filmi. Võib-olla ei saa 
seda üldse õppida... Võib-olla tuleb lihtsalt 
kodukultuuris olla kellelegi vajalik inimene. 
Filmi tegemine peaks olema samasugune na- 
gu lendamine — elu ja surma küsimus. Sel- 
les mõttes, et kui sa lendad, siis ei ole kellegi 
peale loota. Sel momendil, kui rattad maast 
lahti lähevad, sel momendil sa pead teadma, 
etmitte ükskiinimene maailmas sind ei aita! 

Keegi ei aita enam maha tulla. 


Filmirežissöör Olav Neuland huk- 
kub 21. mail 2005. 
Ta on 58-aastane. 


(Lõpp) 


Helilindilt aitasid tekste lahti kirjutada 
VIRVE HIRTENTREU ja EEVI SÄDE, 
kokku kirjutas ENN SÄDE. 

14. juulil 2005 Tallinnas 

KIISK EI LÄINUD SILLARTI ÕNGE 


JAANUS KULLI 


7, SEST MA NAGU LINNUKENE... “. 
Käsikiri ja režii: Jüri Sillart, pilt: Andres 
Kull, Peeter Ülevain, Mati Põldre jaJüri 
Sillart, heli: Olger Bernadt (OÜ Film Au- 
dio), AVID-montaaž: Eero Karis ja Andres 
Lepasar, produtsent Jüri Sillart. Beta SP, 
82 min, mustvalge ja värviline. 

O OÜ Kairiin, 2005. 


Üsna ühel ajal on valminud kahe 
tunnustatud kinomehe portreelugu oma 
kolleegist. Enn Säde dokfilm rohkem kui 
kahekümne aasta eest taevaseks režis- 
sööriks tõusnud Jüri Müürist — ,Jüri — 
see mulk ehk mis tuul müüril...” ning 
Jüri Sillarti linalugu ,,Sest ma nagu 
linnukene...“ Kaljo Kiisast. 

Ehkki portreteerijad Säde ja Sillart ei 
ole päris ühe põlvkonna mehed, on seda 
nende portreteeritavad. Kui Sädel tuli 
paraku toetuda vaid ajalookroonikale, 
on Sillartil lisaks muudele materjalidele 
olnud võimalus intervjueerida ka peate- 
gelast ennast. Esmapilgul on see tugev 
pluss, ent kas alati? 

Iseenesest mõista, et meie väikses 
ühiskonnas ja veel väiksemas kinoühis- 
konnas, kus pealegi aastakümneid ek- 
sisteeris üks katus nimega ,Tallinn- 
film”, olid kõik kõigiga tuttavad või vä- 
gagi tuttavad. Kindlasti sõbradki. Siit ka 
selliste probleemide puhul võimalik kü- 
simus, et kui raske või kui kerge on teha 
filmi, kui sa tunned portreteeritavat läbi 
ja lõhki. Ehk liigagi hästi, et suuta hoida 
distantsi, tajuda piire olulise ja ebaoluli- 

se vahel, olla lõpuni aus iseenda ja port- 
reteeritava suhtes. Kui siiralt seda sisi- 
mas ka ei taheta. Et Sillart on ka varem 
oma kolleegidest filme teinud (, Anto- 
ša”, 1995; ,,Griša”, 1996; ,Leida lugu”, 
2002), peaks tal teatud kogemus n-ö 
portreteeritavaga suhtlemiseks ju ole- 
mas olema. Paraku tundub, et just Sillart 
pole suutnud säilitada lõpuni kainet 
pead, on jätnud filmi sisse ebaolulisi lõi- 
ke ning just Kiisa kui inimese (ja mitte 
ainult kui filmirežissööri ja näitleja) 
portreteerimisel hätta jäänud. Eelnevat 
silmas pidades on Säde, kellele film 
Müürist oli ometi esimene selletaoline 
töö, saavutanud tunduvalt tõhusama ja 
sügavama lõpptulemuse. 

Katkendid Kiisa filmidest vaheldu- 
misi intervjuudega on küll kronoloogili- 
selt korralikult kokku pandud, kuid 
portree jääb loomata, lugu avamata, ela- 
mus sündimata. Sama hästi võiks liha 
toppida vardasse vaheldumisi sibularõn- 
gastega ja öelda, et ongi šašlõkk. Ei ole. 

Ilmselgelt oleks lihtsameelne mõel- 
da, et Kiisk on oma mahuka ja eripalge- 
lise loominguga, pika ja kireva eluga 
ning mahlaka sõnaseadmise ja atraktiiv- 
se esinemisega kerge saak. Ja eeldata- 
vasti Sillart nii ka ei mõelnud. Sedavõrd 
peaks ta Kiiska siiski tundma. Tunnis- 
tab ju ka portreteeritav filmi finaalis ku- 
peevagunis, et terve elu olnud talle kui 
näitlemine ja mäng. Ning nii mitmedki 
kolleegid iseloomustavad Kiiska filmis 
ennekõike kui peiarit, kui elukunstnik- 


| Kaljo sk, tema abikaasa S 


, režissöör Jüri Sillart ja helirežissöör Olger Bernadt 


filmi ,Sest ma nagu linnukene...“ võtetel 2004. aastal. 


ku. Järsku mängib Kiisk ka Sillartiga? 
Kes teab, kuigi vähe usutav. Kui män- 
gibki, siis pigem alateadlikult. 

Niisiis, ühtepidi on Kiisk äraütlema- 
ta tänulik materjal. Ainuüksi oma loo- 
minguga, lisaks Kiisa rollid väljaspool 
filmimaailma (televisioon ja Toompea). 
Nii et silme ees võtab kirjuks ning kind- 
lasti on piinavalt raske looja ühest või 
teisest tahust loobuda. Samas võib selli- 
ne püüdlikult kõikehaarav pilk kurjasti 
kätte maksta ja Sillartile tegelikult ongi 
kätte maksnud. 

Kui , Õnne 13” episood filmis on ik- 
kagi mõistetav ja ehk ka kohane, sest 
paljudele (eriti nooremale tele- ja kino- 
vaatajale) on Kiisk viimased kümme 
aastat pigem kingsepp Johannes kui 
filmirežissöör, siis kaadreid Toompealt 
on kohati isegi piinlik vaadata. Muidu 
nii sõnaosavad poliitikud veeretavad 
suus sõnu kui kuuma kartulit ning mi- 


dagi olulist endise kolleegi ja partei- 
kaaslase iseloomustamiseks siit juurde 
ei tule (välja arvatud Marju Lauristini 
jutt, kes ainsana tunnistab, et Kiisk ei 
ole oma loomult poliitik, vaid kunstnik, 
ja et ta pole Toompea kaklustes kunagi 
kaasa löönud). 

Arusaamatu, et teistel intervjueerita- 
vatel ei jätkunud mehisust ja julgust väl- 
ja öelda, et Kiisk tegelikult ei sobinud 
Toompeale, et tal oli seal ebamugav. Ise- 
enda ja oma valijate ees. Etta tahtis sealt 
ära. Ja et ta tegelikult ikkagi oli looja, 
mitte imeinimene, kellele kamaluga ja- 
gatud ühtviisi kunstimeelt ja poliitilist 
vaistu. Pigem oleks tahtnud Kiisa enda 
suust kuulda, mis vägi teda sinna Toom- 
peale kiskus. Kuigi võib ju arvata, mis 
vägi — ,Hullumeelsuse” (1968) riiulile 
panemata jätmisest ja selle eeldatavast 
edust piiri taga rääkides tunnistab ka ju 
Kiisk ise, et ,see kapital oleks toonud 

mulle selga nii mõndagi ja nüüd oleks 
ma käinud sirgemini”. 

Teiste Kiiska iseloomustavate kollee- 
gide seas saab filmis sõna ka Roman 
Baskin. Romkale omaselt ta palju ei rää- 
gi. Ent kui täpne, samas kui üldistav ja 
lausa mingit kolmandat mõõdet andev 
on Baskini hinnang mehele, keda GITISe 
päevil hakati Kiisuks hüüdma. , Ta ku- 
kub alati käppadele,” ütleb Baskin la- 
kooniliselt Kiisa kohta, kes sihtinud Si- 
nimägedes SS-diviisis õhutõrjekahurist 
Vene lennukeid, vändanud sellised fil- 
mid nagu otsekohe kalevi alla pandud 
Hullumeelsus” ja punase võimu apo- 
teoos , Punane viiul” (1974); kes pages 
sõja järel kahtlase mineviku pärast 
Moskvasse teatrikooli, kus oli aktiivne 


122 


kommunistlik noor ja kursuse komsorg; 
kes hiljem komparteilasena aastatel 
1962 —1987 juhtis Eesti Kinoliitu; kelle 
»Metskannikesed” (1980) päästis tolla- 
ne KGB juht Juri Antropov ja kelle Vik- 
tor Kingissepa elust pajatav ,,Saja aasta 
pärast mais” (1987) oli pinnuks silmas 
kohalikule KGB-le. 

Kas saab eesti filmiloost otsida veel 
värvikamat, sedavõrd kirju mineviku ja 
kindlasti ka õnneliku saatusega persoo- 
ni? Tulla pärast sõda puhtalt rongi alt 
välja, reetmata seejuures iseennast ja ke- 
dagi teist — sellist saatust pole paljudele 
jagatud. ,, Et ma pole eales kellegagi tüli 
norinud, nii polnud ka kedagi, kes oleks 
nüüd võinud mu peale koputada,” on 
ta ise ühes intervjuus rääkinud aasta- 
test, mil äraandmine polnud võõras ka 
paljudes eesti peredes. Just selles kon- 
tekstis omandab Baskini hinnang erilise 
tähenduse. 

Nüüd on siis see alati käppadele 
kukkuv Kiisu portreteerija Sillarti ees, 
ent on see siis nüüd Kiisa kavalus või 
Sillarti saamatus, kuid meie ees on pi- 
gem nurruv kui küüsi näitav kass. Ja 
sellest on kahju, sest nii on pilt ühekülg- 
sem ja vaesem. 

Miks ei räägi Kiisk näiteks, mispä- 
rast noor poiss, peaaegu et laps, sakslas- 
te mopi eest metsa ei putkanud; millised 
mõtted keerlesid mehe peas, kes oma 
mineviku eest oli Moskvasse pakku läi- 
nud ja sai nüüd seal kursusevanemana 
ning eeskujuliku tudengina muu hulgas 
punaaineid söögi alla ja söögi peale. 
Ning miks ta ikkagi ENSV Ülemnõu- 
kogu ja Eesti Kinoliidu juhatuse 1 sekre- 
täri toolile istus? 

Miks räägib oma abikaasast nii vähe 
Siisi, miks me kordagi ei näe rääkimas 
Kiisa tütart Riina Viidingut või tema 
sõpru-tuttavaid väljastpoolt filmimaail- 
ma? Kui Ada Lundver mainib, et Kiisk 
on talle öelnud, kui väga ta Adasse ikka 
armunud oli, siis miks režissöör seda 
Kiisa käest ei küsi? 


Režissöör 

Kaljo Kiisk ja 
operaator 
Anatoli 
Zabolotski 
»Hullumeelsuse“” 
võtetel 

1968. aastal. 


Küsimus ei ole ju ainult selles, et 
oodanuks näha Kiisa kui kunstniku ja 
ka kui elukunstniku igapäevasemat ja 
argisemat palet. (,Tallinnfilmi“” kuna- 
gine toimetaja Tiina Lokk ja filmikunst- 
nik Tõnu Virve pajatavad ju päris mitu 
viinavõtmise ümber keerlevat lustlikku 
lugu ning kursusevend GITISe päevilt 
Olev Kitsas meenutab, kuidas pärast 
stipipäeva ja eliitrestoranis , Metropol“ 
veedetud õhtut Kiisk ühika kraanikau- 
sis oma kingi pesi.) 

Jah, kõik need seigad on inimlikud 
ja kahtlemata lisavad mingit teist mõõ- 
det, ometi annab Roman Baskin ise re- 
žissöörile niidiotsa kätte, kui ta ütleb, 
et tegelikult on Kiisk , selline natuke 
kurb kloun”; teda täiendab Ita Ever, 
lisades, et Kiisk on ,ikka selline süm- 
paatne kloun elus, kõige paremas mõt- 
tes”. Aga just sellist Kiiska — kui peiarit, 
kui Liblet, kui Nipernaadit, kelle kuju 
ta endas aastakümneid kandis, enne kui 
too ekraanil elustus, — just sellise Kiisa 
sisse oleks ennekõike tahtnud piiluda, 
aga paraku Sillart seda võimalust ei 
paku. 

Nüüd jäävad suures osas režissööri 
filmilõikude vahele pikitud intervjuud 


pigem Kiisa filmograafiat illustreeri- 
vaks ja selgitavaks, kui selle loojat ava- 
vaks materjaliks. 

Samas on linaloos mitmeid lustakaid 
seiku (Maria Klenskaja värvikas epi- 
sood , Ararati” konjakist ja hotelli ak- 
nast avanevast Ararati mäest) ja lihtsalt 
ballasti (kaadrid Karlovy Varyst), mis 
aga portreteeritava mõistmiseks midagi 
juurde ei anna ning tulnuks filmi kom- 
paktsuse huvides südame värinata välja 
lõigata. Nagu vist pidanuks loobuma ka 
justkui kohustuslikust Kiisa peaaegu et 
kõikide filmide katkendite äranäitami- 
sest ja keskenduma pigem olulisematele 
linatöödele. 

Hullumeelsusest” rääkides pinnib 
Sillart, et kes see suupillimängija seal 
filmis siis ikkagi oli. Ning Kiisk vastab 
talle nii omaselt, justkui möödaminnes 
ja väikese kavala muigega, et omavahel 
öeldes oli see mees Kaljo Kiisk. Nagu 
libe kala libiseb Kiisk vastusest kõrvale. 
Nii selles episoodis kui ka kogu filmis. 

P.S. Heli kvaliteedist ei maksa üldse 
rääkida ning küllap režissööri möh- 
mõhid ja mh-mhid pidid ikka taotlus- 
likud ja miski tagamõttega olema, et 
neid filmi nii palju sai? 

FILMIDRAAMATEHNIKA XI 


OLEV REMSU 


(Algus TMK 2004, nr 2, 7, 8/9, 10, 11 ja 2005, nr 1, 2, 3, 5, 6) 


9. Loo lõpp. Lugu loost 

Ma olin umbes kolmeteistkümneaas- 
tane, sama vana kui Antoine Doinel, kui 
Tartu kujukate kipsvalgete seinabarel- 
jeefidega kinos ,Saluut” näidati Fran- 
gois Truffaut' ,400 lööki” (Les Ouatre 
cents coups, 1959). Oli põgus Nikita 
Hruštšovi sula ja N Liidu ekraanidel 
jooksis üürikest aega meisterlikke filme, 
muuseas ka kogu itaalia neorealism, 
mida ma tänaseni imetlen. Saan aru, et 
teil on teistsugused iidolid. 

Mind haaras juba kinos vappepala- 
vik, värisesin ja habisesin, mäletan, et 
ma ei saanud oma alahuult kuidagi seis- 
ma, see lihtsalt tõmbles, olin kaotanud 
aru, ma ei juhtinud ennast, ilmselt lidu- 
sin pärast seanssi ummisjalu nagu arutu 
zombi mööda linna ringi; mäletan, et 
toibununa leidsin ennast ootamatult 
Kreutzwaldi ausamba juurest Emajõe 
äärest. Ka Antoine jõuab finaalis vee 
äärde, talle on selleks veeks küll meri. 

See lugu oli minust. Tahtsin endale 
samasugust ruudulist jakki nagu Antoi- 
ne'il, hakkasin tegema koolist poppi ja 
mööda tänavaid hulkuma nagu temagi, 
ja ega Tartu ja Pariis nõnda erinevad 
olegi, ka mina ei ööbinud paar korda ko- 
dus nagu minu suur eeskuju ekraanilt. 
Ma käisin filmi vaatamas parasjagu kor- 
di, ma oskasin kinno minna ilma rahata, 
plangupiletiga, nagu tollal öeldi, kus- 
juures väljend oli laenatud spordivõist- 
lustelt. 


124 


Mis mind siis kütkestas? Kas ma võt- 
sin absoluutselt ja mõtlematult, seega 
täiuslikult omaks prantsuse nouvelle 
vague'i (uue laine) esteetika, filmikunsti 
literatuursusest lahtipääsu, poststruk- 
turaalse poliitilise modernismi, antiillu- 
soorsuse ja muu eksperimenteerimise, 
mida Truffaut algul kuulutas teoreetili- 
selt oma kuulsas manifestis Cahiers du 
cinema ning hiljem realiseeris ,,400 löö- 
gis” (Aitken, Ik 133)? Just nimelt! Kuigi 
mulle tollal Truffaut” nimigi midagi ei 
öelnud, mul polnud õrna aimu neist 
musttuhandest salakavalast nipist, mil- 
lega minu samastumine ja totaalne ka- 
tarsis esile kutsuti. 

Ma olin veel loomulik, võtsin filmegi 
vastu vahetult, mitte läbi eelteadmiste 
ja eelhinnangute roosa udu. Minu jaoks 
Antoine elas, oli , päris”, mitte valguse 
vari tselluloidlindilt. Hiljem olen luge- 
nud, et Truffaut tabas ära prantsuse elu 
põhisuuna (The French Cinema Book, Ik 
248). Aga see oli ka minu elu! 

Miks sai Antoine mulle lausa hinge- 
sugulaseks? 

Tema käis koolis, mina käisin koolis, 
neil levisid seal Pariisis erootilised fo- 
tod, meil Tartus samuti, temal oli igal 
pool paksu pahandust, minul samuti, 
teda piinasid õpetajad, mind niisamuti, 
temagi oli emaga tülis, temal oli tõeline 
sõber, mina igatsesin endale sellist 
saada. 


Kunst mõjub meile ainult meeleliselt 
konkreetsete üksikjuhtumite kaudu, 
millega meil tekib vastastikune kommu- 
nikatsioon, millest me aru saame, me ei 
taha seletamist, vaid kujutamist. Niisiis 
on Truffaut oma verbaalkeeles loodud 
teooria tõlkinud audiovisuaalsete ku- 
jundite keelde, ja hiljem anti talle käsi- 
kirja eest , Oscar“. Ühesõnaga, kogu 
ümbruskonna mõju ületab ammu Antoi- 
ne'i vastupanuvõime, Antoine on draa- 
masituatsioonis, millest tekib ridamisi 
väljapääsmatuid olukordi ja konflikte. 

Õppigem — koolitemaatika läheb 
ikka ja alati inimesele hinge, kuna enam- 
vähem kõik on koolis käinud. Kooliepi- 
soodides saab tegelast detailide kaudu 
vaatajale lähedaseks muuta. 

Antoine'i dramaturgiliseks situat- 
siooniks on tema noore ja lüürilise mina 
sobimatus siia kõledasse ja hoolimatus- 
se maailma. Ta vajab endast lugupida- 
mist, ent maailm lihtsalt haavab teda 
oma vihaga, oma ükskõiksusega. Maa- 
ilm on vanade loodud, maailm on noor- 
te vastu, eriti kannatavad need, kes täis- 
kasvanute kehtestatud normidest veidi 
erinevad. Niisiis, esimene asi. Antoine 
on pandud draamasituatsiooni, Geor- 
ges Polti klassifikatsiooni järgi kannab 
see numbrit VII , Julmuse või õnnetuse 
ohvriks langemine”, alapunkt E ,Õnne- 
tu, kes on kaotanud igasuguse lootuse”. 
Pidage meeles, kui teie loo (pea)tegelast 
eianna paigutada Georges Polti liigitus- 
se. Prantsuse teatrikriitik Georges Polti 
luges läbi 1200 kõigi aegade ja rahvaste 
draamateost, jälgis 8000 tegelase elu ja 
saatust ning esitas 1868. aastal postulaa- 
di, et kõik, mis nendega juhtub, võib 
paigutada kokkuvõttes 36 dramaturgi- 
lisse situatsiooni. 

Hegel esitab oma ,Esteetikas” (He- 
gel, Ik 215—226) konfliktide tüpiseerin- 
gu, millel on sarnasust ja isegi ühtelan- 
gevusi Polti klassifikatsiooniga. 

Draamasituatsioonide limiteeritus 
on olnud aruteluks Polti tööst varemgi, 


oma aja suurima kultuurierudiidi Jo- 
hann Wolfgang von Goethe keskust- 
eludel. 

14. veebruaril 1830 kirjutas Goethe 
erasekretär Johann Peter Eckermann 
oma päevikusse ,, Vestlused Goethega 
tema elu viimastel aastatel 1823 — 1832”: 
Seepeale räägib Goethe [Carlo] Gozzist 
ja tema teatritegemisest Veneetsias, kus- 
juures improviseerivad näitlejad saavad 
kätte pelgalt süžeed. Gozzi olevat arva- 
nud, etleidub vaid kolmkümmend kuus 
traagilist situatsiooni; Schiller olevat us- 
kunud, et leiduvat rohkem, aga tal ei 
olevat õnnestunud isegi nii palju leida” 
(Eckermann, Ik 527). 

Niisiis, pange kõrva taha: kui teie loo 
tegelast ei anna paigutada Polti draama- 
situatsioonide klassifikatsiooni, siis ei 
lähe ta kellelegi korda. 

Vähe sellest! Peategelane sattugu pi- 
devalt ühest väljapääsmatust olukorrast 
teise, ületagu kogu aeg raskusi. 

Veidi teooriat! 

Draamasituatsioon tekib siis, kui te- 
gelast mõjutavate psüühiliste, füüsiliste 
ja vaimsete asjaolude mõju on suurem, 
kui ta suudab taluda. Draamasituatsioon 
või siis veidi pikemalt öeldes dramaati- 
line situatsioon pingestab kogu filmi 
või vähemalt enamikku aega filmist. Või 
siis Georges Polti definitsioon: draama- 
situatsioon on see, mis muudab olu- 
korra pöördumatult teistsuguseks (Polti, 
Ik 8; Brewster ja Jacobs, Ik 29). 

Dramaturgilist situatsiooni episoodi 
tasemel nimetame väljapääsmatuks 
olukorraks, väiksemat sorti raskusi ja 
tõkkeid takistuseks (Mitta, lk 49). Dra- 
maturgiline pingestatus tekib siis, kui 
(pea)tegelane ületab pidevalt takistusi, 
satub ühest väljapääsmatust olukorrast 
teise ning on draamasituatsioonis. Ing- 
liskeelses kirjanduses on käibel termin 
dramatic tension, mida võimegi tõlkida 
draamapinge(statuse)ks, väljapääsmatu 
olukorra märkimiseks on sõna tableau, 
mille tõlkevaste oleks dramaatiline pilt, 

elav stseen või kuidagi niimoodi. Üsna 
tihti on inglise keeles aga terminid dra- 
matic situation ja tableau identsed, tei- 
nekord eristatakse viimane situatsioo- 
nist kui selle dünaamiline osa (Brewster 
ja Jacobs, Ik 37). 

Kes oskab määrata sõnade vanust, 
kuid mulle tundub, et draamasituat- 
sioon kõigi poolt aktsepteeritud termi- 
nina tuli teatrimaailma prantsuse kee- 
lest ning jäi püsima lõplikult pärast 
Georges Polti esitatud 36 draamasituat- 
siooni, võib-olla on õigem öelda: pärast 
raamatu ,,Les trente-six situationes dra- 
matigues Georges Polti” üleüldist välja- 
naermist, sest mis liidaks inimkonda 
rohkem kui ühine vaenlane, keda on nii 
meelepärane üheskoos tolaks tembel- 
dada! 

Teame, et draama tuleb kreekakeel- 
sest sõnast tegevus, prantsusesituation'i 
tõlkevaste on eelkõige asend ja asupaik, 
alles seejärel olukord ja situatsioon, 
ning seega oleks Polti situation drama- 
tigue nagu ise dramaturgiline nähtus, 
kuna sisaldab liikumise ja paigalseisu 
vastuolu — äärmiselt dünaamiline tege- 
vus ja suhteliselt staatiline asupaik, see- 
ga on termin oksüümoron. 

Hegel eristab situatsiooni puudu- 
mist ja kindlaksmääratud situatsiooni, 
kusjuures situatsiooni puudumise näi- 
teks toob ta vanakreeka ja egiptuse 
skulptuurid, ka kristlikus kultuuris ku- 
jutatakse nii Jumalat kui ka Jeesust sa- 
muti ilma situatsioonita. Pole situatsioo- 
ni, pole tegevust, pole ka vermitud ka- 
rakterit, kuna just situatsioon ja tegevus 
vermib karakteri. Hakkab situatsioon 
välja kujunema, hakkab tekkima indi- 
vidualisatsioon ja karaktergi, esimene 
etapp ongi üleminek vaikusest ja rahust, 
situatsiooni puudumisest, liikumisse ja 
ilmekusse. Ka egiptlastel on skulptuure, 
kus jumalaid on kujutatud liikumatu 
pea, tihedalt vastu keha surutud kätega, 
ent juba väljasirutatud jalaga, mis teeks 
nagu esimese sammu. Kreeklased kuju- 

tavad oma jumalaid puhkehetkel, istu- 
mas, rahulikult kaugusesse vaatamas. 
Nii või teisiti annavad need algelised si- 
tuatsioonid skulptuuridele juba esialgse 
kindlaksmääratuse. Situatsioon saab 
veel enam kindlaks määratud siis, kui 
tekib mingi eesmärk, mis on kätketud 
skulptuuri olemusse, kui skulptuur on 
kujutatud juba välisilmaga seotud tege- 
vuses ning väljendab oma sisu (Hegel, 
Ik 209—211). Hegelgi jõuab aruteluga 
Goethe romaani ,, Wilhelm Meister” 
juurde, analüüsib Wilhelm Meisteri ka- 
rakterit. Mõistate, kuhu ma sihin. Kui 
liikumatust skulptuurist saab liikuv te- 
gelane, siis on üheaegselt määratud 
kindlaks nii situatsioon kui ka karakter, 
ent just draamasituatsioonis rabelemine 
paneb tegelase liikuma. 

Episoodidramaturgiaks on välja- 
pääsmatu olukord, episoodi- ja terviku- 
dramaturgia seob kokku draamasituat- 
sioon, kuna kõik väljapääsmatud olu- 
korrad peavad olema tingitud drama- 
turgilisest situatsioonist. Mida sidusa- 
malt, seda parem. Väljapääsmatu olu- 
kord ise koosneb 1) väljapääsmatusse 
olukorda sattumisest, 2) väljapääsma- 
tus olukorras olemisest, 3) alternatiiv- 
sest faktorist, 4) väljapääsmatust olu- 
korrast väljapääsemisest, mis peaks 
olema samas ka uude väljapääsmatusse 
olukorda sattumine (Mitta, lk 35). 

Mis on alternatiivne faktor? See on 
lahend vaataja peas, vaataja vaimusäh- 
vatusfilmi aktiivse jälgimise ajal, kuidas 
tegelane oma supist välja rabeleb. Välja- 
pääsmatut olukorda võibki metafoor- 
selt nimetada ka supiks või lõksuks, ja 
tegelane peab hirmsat vaeva nägema, et 
sealt välja pääseda. Täna telekas popu- 
laarsed nnreality show'd ongi (ilma loo- 
giliselt üles ehitatud loota) väljapääsma- 
tud olukorrad, inimesed (ja need osa- 
täitjad ei ole tegelased klassikalises mõt- 
tes) pannakse madudega klaaspuuri, 
džunglisse ja mitmele poole mujale, 
telepublik ragistab ajusid, otsib neile 


väljapääsu. Käärid vaataja oodatud ja 
autorite antud lahenduse vahel ongi 
dramaturgia. Mängufilmi autorite la- 
hend peab olema samaaegselt žanri jär- 
gi ette määratud tinglikkusereeglite pii- 
res, see peab olema ühteaegu tabatav ja 
üllatav. Juri Lotman kasutab siinkohal 
terminitennustamatus. , Plahvatushetk 
on ennustamatuse hetk. Ennustamatust 
eitule mõista kui lõputuid ja täiesti piiri- 
tuid võimalusi ühest seisundist teise. 
Igal plahvatushetkel on üleminekuks 
uude seisundisse oma valik võrdselt 
tõenäolisi võimalusi. Väljapoole selle 
valiku piire jäävad need muutused, mis 
on etteteadaolevalt võimatud.” (Lot- 
man, Ik 141). Niisiis, vaatajat ei tohi ha- 
neks tõmmata tinglikkuse reegleid äkki 
muutes, vaataja peab tõdema, et autorite 
lahendit väljapääsmatust olukorrast 
väljapääsemiseks võis tegelikult ette 
ennustada, tal jäi äraarvamisest vaid 
tsipa-tsipa puudu. 

Aga ma ju püüan tagantjärele endale 
seletada, mis mind nii jäägitult Antoi- 
ne'i loos haaras? 

Antoine on tõeline protagonist, ta 
ületab kogu aeg raskusi, nii enda sees 
kui maailmas enda ümber. Ta otsib pi- 
devalt väljapääsu räbalatest olukorda- 
dest. Ta on aktiivne, ta tegutseb, ta ei 
püsi hetkekski paigal. 

Dramaturgia on Taaveti ja Koljati 
kahevõitlus, ,400 löögis” on Taavetiks 
Antoine, väike ja tubli; kui , Oidipuses” 
oli Koljatiks kiuslik saatus, siis siin on 
Koljatiks saatusega võrdväärne vastane 
— kaleja noortevaenulik ühiskond. Kol- 
jatluse esindajaid on õige mitu: kirjan- 
dusõpetaja, Antoine'i kasuisa, tema 
ema, politseinikud, kasvataja koloonias 
jne. Antoine on väike ja nõrgake, teised 
suured ja tugevad, meie, vaatajad, taha- 
metalle appi tõtata. Koljat peab Taave- 
tile liiga tegema, Taavet peab olema 
süütu kannataja. 

Filmi algusest kulub ehk paar minu- 
tit, enne kui Antoine pannakse tunnis 


korrarikkumise pärast nurka seisma, 
esimesse väljapääsmatusse olukorda. 
Nõnda on kohe ekspositsioonis meile 
selgeks tehtud, kes on protagonist — 
justnii lihtsalt ja nii kähku see käib. Vä- 
he sellest, meie eelteadmised filmikuns- 
tist ja sisemine dramaturgiavaist otsib 
kohe antagonisti ja leiab selle karistajas 
kirjandusõpetajas ning nii jääme oota- 
ma nende kahe ebavõrdse vahel konf- 
likt, või, mis veel meeldivam, konflikte, 
mis rajaksid aluse kulminatsioonile ja 
katarsisele, puhastusele meie sees. 
Konflikt tekitatakse varakult alla pan- 
dud miiniga, vaataja ootab juba ammu, 
millal see ometi plahvatab. Kui ootus 
muutub ärevaks ja pikapeale väljakan- 
natamatuks, siis nimetatakse seda 
suspense'iks. 

Nii, poiss on pigis, ta on väljapääs- 
matus olukorras, seda ka silmanähta- 
valt — ta on nurgas, tahvli taga, teda ei 
ole paistagi. 

Loomulikult ei ole ohus ta elu, kuid 
gradatsioonireegli järgi peabki kõik 
algama pisiasjadest. 

Kõik peab olema motiveeritud, dra- 
maturgias ei tohi olla midagi juhuslikku 
ja ebaloogilist. Ka katk Teebas oli taga- 
järg. 

Antoine'i pani kirjandusõpetaja nur- 
ka — see on Antoine'i esimene välja- 
pääsmatu olukord — pisikese üleastu- 
mise eest, milles Antoine ei olnudki eriti 
süüdi. Aga natuke ikka oli. Täpselt nagu 
Oidipus. Oleks ta kohe hoolikalt asju 
uurinud, oleks ta teadnud, et tappis ju- 
huslikult oma isa, ja tal oleks jäänud vä- 
hemalt emaga abiellumata. 

Kui palju oli Antoine süüdi? Kui pal- 
ju tehti talle ülekohut? Sellel kaalul ei 
panda paika ainult Antoine'i karakter, 
vaid ka kirjandusõpetaja karakter. 

Antoine andis tunnis edasi temani 
jõudnud erootilise naisepildi, sikerdas 
sinna paar kritseldust juurde. Kas ta 
oleks pidanud selle kirjandusõpetajale 
andma? Või jätma asja hoopiski tähele- 

panuta? Just reageerimise valikuga ha- 
katakse pisitasa lahti kerima Antoine'i 
karakterit — tema huvisid, tema vanust. 
Antoine tahtis pilti edasi anda, õpetaja 
märkas ja röögatas — hakati lahti män- 
gima antagonisti karakterit. 

Ühesõnaga, pisut oli ja suuresti ei ol- 
nud põhjust Antoine'i karistada. Meie, 
vaatajad, annaksime Antoine'ile sellise 
üleastumise andeks, nagu me mõistame 
Oidipustki. Kirjandusõpetaja seda ei tei- 
nud, järelikult me vastandame end kir- 
jandusõpetajale, järelikult pandi tööle 
meie sümpaatia-antipaatia valiku moo- 
tor. Mida halvemini me kirjandusõpeta- 
jasse suhtume, seda enam meeldib mei- 
le Antoine. Kuidas Antoine nurgast väl- 
ja pääseb? Meie oletused loovad lahendi 
vaataja peas. Kas ta põgeneb? Või ootab 
õpetaja luba? Vastus sõltub temale an- 
tud karakterist, mida me vaatajatena ta- 
hame teada. Ilmselt valime oma mõtteis 
ühe neist või mõnest kolmandast-nel- 
jandast võimalusest ning arvatavasti 
saame petta. Iseenesest mõista suuna- 
takse lahendit vaataja peas eksiradade- 
le, küll muusika, küll helidega, krimi- 
naalfilmide toime sellel suuresti püsib- 
sest eemale, nagu juba öeldud. 

Kuidas stsenarist saaks praegu An- 
toine'i portreteerida? Kirjutab näiteks, 
et Antoinepiilub üle õla ja vahetab sõbraga 
salasignaale. Et Antoine kannab korralikult 
karistust, seisab sirgelt ja eeskujulikult. Et 
Antoine katab näo peopesadega, ahastab 
täielikus tardumuses. 

Antoine'i esimene väljapääsmatu 
olukord on pisut täbar, näe, teiste õpi- 
laste kirjalikud tööd korjatakse kokku, 
Antoine'il jääb see õpetajale andmata, 
ei tea, ehk varitseb teda just selle kaudu 
uus oht kunagi edaspidi? Alternatiiv- 
seks faktoriks nimetame lahendust vaa- 
taja peas, kuidas tegelane oma välja- 
pääsmatust olukorrast välja pääseb. Sel- 
le kallal mõtlemist, selle kujutlemist ni- 
metamesgi aktiivseks filmivaatamiseks. 

Mis siis, kui kirjandusõpetaja unustab 
Antoine'i nurka, klassitäis lapsi koju lä- 
heb, õpetaja ukse lukku keerab ning ma- 
ja järsku põlema läheb? 

Mis juhtub nn tegelikult? Seda me 
vist ette ei aimanud (ja meie üllatus on 
stsenaristi võit), et Antoine hakkab sel- 
leks luba küsimata koos teiste õpilaste- 
ga kellahelina kõlisedes välja jooksma. 
Vaataja ilmselt kahetseb, ah, nii lihtsalt 
see siis käibki, kahju, et ei jäänud ühtki 
konksu, millega lugu edasi vedada. 
Vaataja ihkab dramaturgiat, mis tema 
meeli pingestaks, tähelepanu köidaks! 
Kuidas jääb siis süüdi— mittesüüdi va- 
hekorraga? Kellahelin natuke lubas, ent 
samas ka ei lubanud Antoine'il nurgast 
lahkuda, täpselt samuti, nagu oli lugu 
nurka panemisega. Ahah, Antoine'i ka- 
rakter hakkab paika nihkuma, niisugu- 
ne see siis ongi, mõistab vaataja mõtteli- 
selt ja verbaalselt tajumata. 


(Järgneb) 

